ചരക്ക് സേവനനികുതി കുറച്ചതു കൊണ്ട് മാത്രം വില കുറയില്ലെന്നും ഇതിന് കേന്ദ്രസർക്കാർ ഇടപെടണമെന്നും ധനമന്ത്രി ഡോ . തോമസ് ഐസക് ആവശ്യപ്പെട്ടു . ജിഎസ്ടി കമ്പിനിയുടെ ചെലവ് കേന്ദ്രം വഹിക്കണമെന്ന കേരളത്തിന്റെ നിർദ്ദേശം കേന്ദ്രസർക്കാർ തള്ളി . നികുതി പരിധി സംബന്ധിച്ച് ധനമന്ത്രിമാരുടെ ഉന്നതതലയോഗം ചർച്ച ചെയ്തില്ല . ചരക്ക് സേവനനികുതി നടപ്പിലാക്കുന്നതിനുള്ള ഭരണഘടനഭേദഗതി പാർലമെന്റ് പാസ്സാക്കിയ ശേഷം ആദ്യമായാണ് സംസ്ഥാന ധനമന്ത്രിമാരുടെ ഉന്നതാധികാരസമിതിയോഗം ചേർന്നത് . നികുതിപരിധി സംബന്ധിച്ച തർക്കം കോൺഗ്രസ് ഉൾപ്പടെയുള്ള രാഷ്ട്രീയപാർട്ടികൾ നിലപാട് കടുപ്പിച്ച സാഹചര്യത്തിൽ വിഷയം ഉന്നതാധികാസമിതിയോഗം ചർച്ച ചെയ്തില്ല . നികുതി നിലവിൽ വരുമ്പോൾ ഏകീകൃത വില ഈടാക്കണമെന്ന് വ്യവാസായപ്രമുഖരുമായും കച്ചവടക്കാരുമായുള്ള ചർച്ചയിൽ ധനമന്ത്രിമാർ ആവശ്യപ്പെട്ടു . ജിഎസ്ടി നിയമം നടപ്പിലാക്കുമ്പോൾ സംസ്ഥാനങ്ങൾക്കുള്ള ഫണ്ടുകൾ കൈമാറുന്നതിനായി ജിഎസ്ടി കമ്പിനി രൂപീകരിച്ചിട്ടുണ്ട് . കമ്പനിയുടെ ചെലവ് കേന്ദ്രം വഹിക്കണമെന്ന് കേരളത്തിന്റെ ആവശ്യം തള്ളി . ബിൽ 10 സംസ്ഥാനങ്ങൾ പാസ്സാക്കി . വരുന്ന നിയമസഭാ സമ്മേളത്തിൽ കേരളവും പാസ്സാക്കുമെന്നും ധനമന്ത്രി അറിയിച്ചു .


കേന്ദ്ര സർക്കാരും റിസർവ് ബാങ്കും തമ്മിൽ തുടരുന്ന തർക്കം രൂപയെ തളർത്തുന്നു . റിസർവ് ബാങ്ക് ഗവർണർ ഊർജിത് പട്ടേൽ രാജിക്കൊരുങ്ങുന്നതായുളള വാർത്തകൾ പുറത്ത് വന്നതോടെ രൂപ ഡോളറിനെതിരെ 74 ലേക്ക് തകർന്നടിഞ്ഞു . പിടിഐയിൽ നിന്ന് ഒടുവിൽ ലഭിക്കുന്ന റിപ്പോർട്ടുകൾ പ്രകാരം ഇപ്പോൾ ഡോളറിനെതിരെ രൂപയുടെ മൂല്യം 74.08 എന്ന താഴ്ന്ന നിലയിലാണ് . ഇന്ന് 40 പൈസുടെ ഇടിവാണ് രൂപയുടെ മൂല്യത്തിലുണ്ടായത് . രാവിലെ താഴ്ന്ന നിരക്കായ 73.68 ൽ നിന്ന് വ്യാപാരം തുടങ്ങിയപ്പോൾ മുതൽ രൂപയുടെ മൂല്യത്തിൽ ഇടിവ് രേഖപ്പെടുത്തുകയായിരുന്നു . ഇന്നലെ വ്യാപാരം അവസാനിക്കുമ്പോൾ ഡോളറിനെതിരെ 23 പൈസുടെ ഇടിവ് രേഖപ്പെടുത്തി ഡോളറിനെതിരെ 73.68 എന്ന നിലയിലായിരുന്നു മൂല്യം . ഇറക്കുമതി മേഖലയിൽ യുഎസ് ഡോളറിന് ഇന്ന് ആവശ്യകത വലിയതോതിൽ വർദ്ധിച്ചത് രൂപയുടെ മൂല്യത്തിൽ വലിയ ഇടിവിന് കാരണമായ മറ്റ് കാരണങ്ങൾ . വിദേശ ഫണ്ടുകൾ പുറത്തേക്ക് പ്രവഹിച്ചതും രൂപയ്ക്ക് ഭീഷണിയായി . ഇന്ന് ഇന്ത്യൻ ഓഹരി വിപണിയിൽ ഇടിവ് ദൃശ്യമായതും രൂപയുടെ തളർച്ചയ്ക്ക് ആക്കം കൂട്ടി .


തുടർന്ന് മാച്ച് റഫറി രഞ്ജൻ മദുഗുലെ കോലിയെ ഹിയറിംഗിന് വിളിപ്പിച്ചു . അദ്ദേഹത്തിന്റെ മുറിയിലേക്ക് കയറിചെന്നതും ഞാൻ ചോദിച്ചത് എന്താണ് സംഭവമെന്നായിരുന്നു . എന്താണ് ഇന്നലെ ബൌണ്ടറി ലൈനിൽ സംഭവിച്ചത് എന്ന് മദുഗുലെ തിരിച്ചു ചോദിച്ചു . ഒന്നുമില്ല , അത് വെറുമൊരു കളിയാക്കലെന്നായിരുന്നു എന്റെ മറുപടി . അപ്പോഴാണ് ഞാൻ നടുവിരലുയർത്തി നിൽക്കുന്ന വലിയ ചിത്രത്തോടെയുള്ള പത്രം അദ്ദേഹം എന്റെ മുന്നിലേക്ക് വലിച്ചെറിഞ്ഞത് . അപ്പോൾ തന്നെ ഞാൻ അദ്ദേഹത്തോട് അപേക്ഷിച്ചു , എന്നോട് ക്ഷമിക്കണം , ദയവു ചെയ്ത് എന്നെ കളിയിൽ നിന്ന് വിലക്കരുത് . ആ ഡയലോഗിൽ ഞാൻ രക്ഷപ്പെട്ടു . അദ്ദേഹം നല്ല മനുഷ്യനായിരുന്നു . ചെറുപ്പക്കാരനായ ഞാൻ അതിന്റെ ചോരത്തിളപ്പിൽ ചെയ്തുപോയതാണ് ഇതെന്ന് അദ്ദേഹത്തിന് മനസിലായി . ചെറുപ്പകാലത്ത് ചെയ്തുപോയ പലകാര്യങ്ങളെയും ഓർത്ത് പിന്നീട് ഞാൻ ഒരുപാട് ചിരിച്ചിട്ടുണ്ട് . എന്നാൽ ചെറുപ്പത്തിൽ എന്തായിരുന്നോ അതുതന്നെയാണ് ഇപ്പോഴും ഞാൻ . എന്റെ സ്വഭാവം ലോകത്തിന് വേണ്ടിയോ മറ്റാർക്കെങ്കിലും വേണ്ടിയോ മാറ്റാൻ ഞാൻ ഇതുവരെ തയാറായിട്ടില്ല . എന്റെ ക്രിക്കറ്റ് കരിയർ വാർത്തെടുക്കുന്നതിൽ കോച്ച് രാജ്കുമാർ ശർമയ്ക്ക് വലയി പങ്കുണ്ട് . എന്റെ കുടുംബാംഗങ്ങൾ കഴിഞ്ഞാൽ എന്നെ ഏറ്റവുമധികം മനസിലാക്കിയുള്ള വ്യക്തി അദ്ദേഹമാണ് . അതുകൊണ്ടുതന്നെ ഞാനെന്തെങ്കിലും തെറ്റ് ചെയ്താൽ ഇപ്പോഴും അദ്ദേഹം ഇടപെടും . കുട്ടിക്കാലത്തും അദ്ദേഹത്തെ മാത്രമെ ഞാൻ പേടിച്ചിട്ടുള്ളു . ഒമ്പതാം വയസിൽ അദ്ദേഹത്തിന്റെ അക്കാദമിയിലെത്തിയപ്പോഴും ഇപ്പോൾ എത്തിയാലും എന്റെ കളിയെക്കുറിച്ചു തന്നെയാണ് ഞാൻ സംസാരിക്കാറുള്ളത് . നായകനെന്ന നിലയിൽ ടീമിലെ യുവതാരങ്ങൾക്ക് വഴികാട്ടുക എന്നതാണ് ഇപ്പോഴത്തെ എന്റെ ചുമതല . എന്റെ തുടക്കകാലത്ത് ഞാൻ ചെയ്ത തെറ്റുകൾ അവർ ചെയ്യാതിരിക്കാൻ ശ്രദ്ധിക്കുകയെന്നത് തന്റെ ചുമതലയാണെന്നും കോലി പറഞ്ഞു .


ഐ . സി . സി . ടി20 ബാറ്റ്സ്മാന്മാരുടെ റാങ്കിങ്ങിൽ ഇന്ത്യൻ നായകൻ വിരാട് കോലി ഒന്നാമത് . ഓസീസ് താരം ആരോൺ ഫിഞ്ചാണ് രണ്ടാം സ്ഥാനത്ത് . ഫിഞ്ചുമായുള്ള ലീഡ് 40 പോയിന്റായി കോലി ഉയർത്തിയിട്ടുണ്ട് . ആദ്യ ഇരുപത് പേരിൽ മറ്റ് ഇന്ത്യൻ ബാറ്റ്സ്മാൻമാർ ആരും ഉൾപ്പെട്ടിട്ടില്ല . ഓപ്പണർമാരായ രോഹിത് ശർമ്മയും ശിഖർ ധവാനും 21ഉം , 45ഉം സ്ഥാനങ്ങളിലുണ്ട് . റാങ്കിങിൽ ധവാൻ 20 സ്ഥാനങ്ങളാണ് മുന്നോട്ട് കയറിയത് . ബൌളർമാരിൽ 26ആം സ്ഥാനത്തുള്ള ഭുവനേശ്വർ കുമാറാണ് ഇന്ത്യൻ താരങ്ങളിൽ മുന്നിൽ . സ്പിന്നർ യുസ്വേന്ദ്ര ചാഹൽ 22 സ്ഥാനങ്ങൾ കയറി 30 - മത്തെ സ്ഥാനത്തെത്തിയിട്ടുണ്ട് . ന്യൂസിലൻഡിനെതിരായ പരമ്പര വിജയം സ്വന്തമാക്കിയെങ്കിലും അഞ്ചാം സ്ഥാനത്ത് തുടരുകയാണ് ഇന്ത്യ .


സിനിമാ താരങ്ങളുടെ ജീവിതം ഏറെ നിറമുള്ള കാഴ്ചകൾ മാത്രം ഉള്ളതാണെന്ന ധാരണകൾ പലരും പല വെളിപ്പെടുത്തലുകളീലൂടെ പൊളിച്ചിട്ടുണ്ട് . എന്നാൽ അത്തരമൊരു വെളിപ്പെടുത്തലിലൂടെ വീണ്ടും വാർത്തകളിൽ നിറയുകയാണ് സിനിമാതാരം ചാർമിള . ജീവിതത്തിലെ കയ്പേറിയ അനുഭവങ്ങൾ തുറന്ന് പറഞ്ഞ് വീണ്ടും ഞെട്ടിച്ചിരിക്കുകയാണ് ചാർമിള . വിവിധ ഭാഷകളിലായി അറുപത്തഞ്ചിലധികം ഭാഷകളിൽ അഭിനയിച്ചിട്ടുണ്ടെങ്കിലും സ്വന്തമായി സമ്പാദ്യമൊന്നുമില്ലെന്ന് ചാർമിള പറഞ്ഞു . ഒരുപാട് ചിത്രങ്ങളിൽ നായികയായി അഭിനയിച്ചതിന് ഒത്തിരി പണം ലഭിച്ചിരുന്നു എന്നാൽ അന്ന് അതൊന്നു സമ്പാദ്യമാക്കി സൂക്ഷിച്ചില്ല . എല്ലാം അടിച്ച് പൊളിച്ച് തീർക്കുകയായിരുന്നു . അതിനാൽ പണത്തിനായി ഇപ്പോൾ ഏറെ കഷ്ടപ്പാടാണ് . കടം നൽകിയവർ തേടിയെത്തുന്നത് വണ്ടും അഭിനയത്തിലേക്ക് മടങ്ങിയെത്താൻ നിർബന്ധിതയാക്കിയിരിക്കുകയാണ് . വിവാഹശേഷം ജീവിതം അക്ഷരാർത്ഥത്തിൽ ആഘോഷമാക്കുകയായിരുന്നു അതിനാൽ തന്നെ വിവാഹമോചനത്തിന് ശേഷം ജീവിക്കാൻ മാർഗമില്ലാത്ത അവസ്ഥയിലായി തീർന്നു . തമിഴിലെ താരസംഘടനയായ നടികർ സംഘവും നടൻ വിശാലും ഒരു പാട് സഹായിച്ചുവെന്നും ചാർമിള തുറന്ന് പറയുന്നു . വിവാഹ മോചനത്തിന് ശേഷം നഷ്ടങ്ങളെല്ലാം തനിക്ക് മാത്രമായിരുന്നു . അമ്മ കിടപ്പിലാണ് , ഷൂട്ടിന് പോകുമ്പോൾ അമ്മയെ നോക്കാനായി ഒരു ഹോം നഴ്സിനെ വച്ചിട്ടുണ്ട് .


സാമ്പത്തിക പ്രതിസന്ധിയിൽ പെട്ട് കഴിയുന്ന ഒരാളാണെങ്കിൽ ആശുപത്രിയും ചികിത്സയും എല്ലാം വലിയ പ്രശ്നത്തിലാകുമെന്ന് ഉറപ്പല്ലേ . ഈ സാഹചര്യത്തിൽ ആരാണ് സഹായത്തിനായി ഓടിയെത്താൻ ഉണ്ടാവുക ? ഇന്ത്യ ഫസ്റ്റ് മെഡിം ക്ലെയിം ഈ സാഹചര്യത്തിൽ നിങ്ങളെ സഹായിക്കാനെത്തും ഇന്ത്യഫസ്റ്റ് മെഡി ക്ലെയിം പരിഗണിക്കാൻ ഉള്ള പ്രധാനപ്പെട്ട എട്ട് കാരണങ്ങൾ നോക്കാം 1 . കുടുംബത്തിന് സമഗ്ര ആരോഗ്യ ഇൻഷുറൻസ് നിങ്ങളുടെ കുടുംബത്തിന്റെ മുഴുവൻ ആരോഗ്യവും നിങ്ങൾക്ക് ഇതു വഴി ഇൻഷുർ ചെയ്യാം . ഭാര്യ , മക്കൾ ( രണ്ട് പേർ ) , മാതാപിതാക്കൾ . . . എല്ലാവരേയും ഒറ്റ പ്ലാനിൽ ആരോഗ്യ ഇൻഷുറൻസിന് കീഴിൽ കൊണ്ടുവരാം . 2 . ഹെൽത്ത് ക്ലെയിമിന് രണ്ട് സ്വൈപ് ഇന്ത്യഫസ്റ്റ് ഹെൽത്ത് ക്ലെയിം കാർഡിന്റെ ഉപയോഗം അത്രത്തോളം എളുപ്പമാണ് . പെട്ടെന്നുള്ള അസുഖങ്ങളോ അപകടങ്ങളോ പറ്റുമ്പോൾ പണമോ മറ്റ് രേഖകളോ കയ്യിൽ കരുതേണ്ടതില്ല . ക്രെഡിറ്റ് കാർഡോ , ഡെബിറ്റ് കാർഡോ സ്വൈപ് ചെയ്യുന്നതു പോലെ ഇന്ത്യഫസ്റ്റ് മെഡിയക്ലെയിം കാർഡും സ്വൈപ് ചെയ്യുക . ആശുപത്രിയിൽ പ്രവേശിപ്പിക്കപ്പെടുന്ന സമയത്ത് ഒരു സ്വൈപ് - വ്യക്തിപരമായ വിവരങ്ങൾ എല്ലാം തന്നെ അധികൃതർക്ക് ലഭിക്കും . ഡിസ്ചാർജിന്റെ സമയത്ത് രണ്ടാം സ്വൈപ് - പരിശോധനക്ക് ശേഷം എല്ലാ ക്ലെയിമുകളും ലഭ്യമാകും . 3 . മികച്ച ഡോക്ടർമാരുടെ സേവനം ആദ്യ വർഷത്തിലാണ് ഈ പദ്ധതിയുടെ ഗുണ ഫലം അനുഭവിക്കാനാവുക . രാജ്യത്തുടനീളം 50,000 മികച്ച ഡോക്ടർമാരുടെ ശൃംഘലയുടെ സേവനമാണ് പോളിസി ഉടമക്ക് ലഭിക്കുക . 4 . അഡ്മിറ്റ് ചെയ്യേണ്ട കാര്യമില്ല മെഡി ക്ലെയിം കിട്ടാൻ ആശുപത്രിയിൽ അഡ്മിറ്റ് ചെയ്യേണ്ട കാര്യമില്ല . 200 കേന്ദ്രങ്ങളിലായി അഡ്മിറ്റ് ചെയ്യാതെ തന്നെ വൈദ്യ പരിശോധനക്കുള്ള സംവിധാനങ്ങൾ ഇന്ത്യഫസ്റ്റിന് കീഴിൽ ഉണ്ട് . 5 . എല്ലാ ചെലവുകളുടേയും തിരിച്ചടവ് ചലവാക്കപ്പെട്ട പണത്തിന്റെ ശതമാനക്കണക്ക് വച്ചിട്ടല്ല ഇവിടെ റീ ഇംപേഴ്സ്മെന്റ് . ചെലവായ തുക മുഴുവൻ തിരിച്ചുകിട്ടും . ആശുപത്രിയിൽ പ്രവേശിപ്പിച്ചതിന് മുമ്പും , ആശുപത്രി വിട്തിന് ശേഷവും ഉള്ള മെഡിക്കൽ ചെലവുകളും തിരിച്ചു കിട്ടും . 6 . ഉറപ്പായ പ്രീമിയം റേറ്റ് അടുത്ത മൂന്ന് വർഷത്തേക്ക് ഉറപ്പായ പ്രീമിയം റേറ്റിന്റെ ഗുണങ്ങൾ അനുഭവിക്കാം . നിങ്ങളുടെ ആരോഗ്യ നിലയിലെ മാറ്റത്തിനനുസരിച്ച് പ്രീമിയത്തിൽ ഈ കാലയളവിൽ ഒരു മാറ്റവും ഉണ്ടാകില്ല . 7 . ഇരട്ട ലാഭം അപകട മരണ ഇൻഷുറൻസും ആരോഗ്യ ഇൻഷുറൻസും . ഇന്ത്യഫസ്റ്റ് ടേം റൈഡർ പ്ലാൻ തിരഞ്ഞെടുക്കുമ്പോൾ രണ്ട് തരം ഇൻഷുറൻസ് പരിരക്ഷയാണ് നിങ്ങൾക്ക് ലഭിക്കുക . 8 . നികുതി ലാഭം അപകട മരണ ഇൻഷുറൻസോ , ആരോഗ്യ ഇൻഷുറൻസോ . . . ഏതുമാകട്ടെ നിങ്ങൾക്ക് നിയമ പ്രകാരമുള്ള നികുതി ഇളവും ലഭിക്കും . ചുരുക്കിപ്പറഞ്ഞാൽ , ഇന്ത്യഫസ്റ്റ് മെഡിക്ലെയിം പ്ലാൻ കയ്യിലുണ്ടെങ്കിൽ ആരോഗ്യപരമായ എന്ത് പ്രശ്നങ്ങളേയും നിങ്ങൾ ഭയക്കേണ്ടതില്ല . പണച്ചെലവിനെ കുറിച്ച് ഓർക്കാതെ ഏറ്റവും മികച്ച ചികിത്സ തന്നെ നിങ്ങൾക്ക് ലഭ്യമാകും എന്ന് ഉറപ്പ് . ശ്രദ്ധിക്കുകഃ ഒരു പ്ലാൻ സ്വന്തമാക്കാൻ തീരുമാനിക്കുന്നതിന് മുമ്പ് അതിന്റെ സെയിൽ ബ്രോഷർ വിശദമായി വായിക്കണം . ഓരോസമയത്തെ നിയമത്തിനനുസരിച്ച് നികുതി ഇളവുകളുടെ കാര്യത്തിൽ മാറ്റമുണ്ടായേക്കാം . നിങ്ങളുടെ ടാക്സ് കൺസൾട്ടന്റിൽ നിന്ന് ഇക്കാര്യത്തിൽ ഉപദേശം തേടണം . ഇന്ത്യഫസ്റ്റ് ലൈഫ് ഇൻഷുറൻസ് കമ്പനി ലിമിറ്റഡ് , ഐആർഡിഎ രജിസ്ട്രേഷൻ നമ്പർഃ143 . ഇന്ത്യ ഫസ്റ്റ് മെഡിക്ലെയിം പ്ലാൻഃ പ്രോഡക്ട് യുഎൻഐ നമ്പർഃ143എൻ021വി01 , ഇന്ത്യഫസ്റ്റ് ടേം റൈഡർ പ്ലാൻഃ143ബി001വി01 . രെജിസ്ട്രേഡ് ആൻഡ് കോർപ്പറേറ്റ് ഓഫീസ് അഡ്രസ്സഃ 301 , ബി വിങ് , ദ ക്യൂബ് , ഇൻഫിനിറ്റി പാർക്ക് , ദിൻദോശി , ഫിലിം സിറ്റി റോഡ് , മാലാദ് ( ഈസ്റ്റ് ) , മുംബൈ , 400097 . www . indiafirstlife . com . എസ്എംഎസ് 5667735 . ചാർജ്ജുകൾ ബാധകം . ടോൾ ഫ്രീ നമ്പർ 18002098700


മെയ്സൂ എം3 നോട്ട് ഇന്ത്യയിൽ എത്തി . 5 . 5 ഫുൾ എച്ച്ഡി സ്ക്രീനിനും 4100 എംഎച്ച് ബാറ്ററിയും ഫിംഗർപ്രിൻറ് സ്കാനർ മീഡിയടെക്ക് എച്ച്ഐഒ പി10 ഒക്ടകോർ പ്രോസസർ തുടങ്ങിയ വൻ പ്രത്യേകതകളുമായാണ് . 9999 രൂപയ്ക്ക് എം3 നോട്ട് ഇന്ത്യയിൽ മെയ്സൂ അവതരിപ്പിക്കുന്നത് . 3ജിബി റാം ശേഷിയിലാണ് ഈ ഫോൺ എത്തുന്നത് , 32ജിബിയാണ് ഇൻബിൽട്ട് മെമ്മറി . 128 ജിബി വരെ മെമ്മറി എസ്ഡി കാർഡ് ഉപയോഗിച്ച് വർധിപ്പിക്കാം . ഡ്യൂവൽ സിം ഫോണാണ് എം3 നോട്ട് . സിം സ്റ്റോട്ട് ഹൈബ്രിട് ആണ് അതായത് സിം എസ്ഡി കാർഡ് ഒരേ സ്ലോട്ടാണ് . ആൻഡ്രോയ്ഡ് കസ്റ്റമെസ് ചെയ്ത ഫ്ലെമീ പ്ലാറ്റ്ഫോമിലാണ് ഫോൺ പ്രവർത്തിക്കുന്നത് . 1920 x 1080 പിക്സൽ 5.5 സ്ക്രീൻറെ റെസല്യൂഷൻ . സ്ക്രീനിൻറെ സുരക്ഷക്കായി ടി2എക്സ് ഗ്ലാസ്സ് സംരക്ഷണമുണ്ട് . പ്രധാന ക്യാമറ 13 എംപിയും മുൻ ക്യാമറ 5എംപിയുമാണ് . പ്രധാന ക്യാമറ എഫ് / 2.2 അപ്പാർച്ചറും യും മുൻ ക്യാമറ എഫ് / 2.0 അപ്പാർച്ചറുമാണ് യുമാണ് . 4ജി വരെയുള്ള നെറ്റ് വർക്കുകൾ സപ്പോർട്ടു ചെയ്യുകയും ജിപിഎസ് , വൈഫൈ , ബ്ലൂടൂത്ത് , ഫിംഗർപ്രിൻറ് സ്കാനർ തുടങ്ങിയ ഫീച്ചേർഴ്സുമുണ്ട് എം3യിൽ . ഈ മാസം 31 ന് ഓൺലൈൻ സ്റ്റോറായ ആമസോണിൽ നിന്നും എം3 ലഭിക്കാൻ തുടങ്ങും , മുൻകൂർ ബുക്കിംഗ് ആരംഭിച്ചു കഴിഞ്ഞു .


കേരളത്തിലെ ആദ്യത്തെ മൊബൈൽ ഫോൺ വിളിക്ക് ഇന്ന് 20 വയസ് . മലയാളത്തിൻറെ ഇതിഹാസ കഥാകാരൻ തകഴി ശിവശങ്കരപിള്ളയാണ് ആദ്യമായി കേരളത്തിൽ ഫോൺ കോൾ ചെയ്തത് . 1996 സപ്തംബർ 17നായിരുന്നു ഉദ്ഘാടനം , എറണാകുളം ഹോട്ടൽ അവന്യൂ റീജന്റിൽ നടന്ന ഉദ്ഘാടനച്ചടങ്ങിലാണ് എസ്കോട്ടൽ മൊബൈൽ ( പിന്നീട് ഐഡിയ ആയി ) സേവനം തകഴി ശിവശങ്കരപ്പിള്ളയും അന്നത്തെ ദക്ഷിണമേഖല കമൻറാൻറ് എ . ആർ ടണ്ഠനുമായി സംസാരിച്ചാണ് ഉദ്ഘാടനം ചെയ്തത് . ചടങ്ങിൽ കമലസുരയ്യയും ഉണ്ടായിരുന്നു . 1996 സെപ്തംബറിൽ ഉദ്ഘാടനം നടത്തിയ എസ്കോട്ടൽ എന്നാൽ ഒക്ടോബർ മാസത്തിലാണ് സേവനം ആരംഭിച്ചത് . 1996 ൽ തന്നെ ബിപിഎൽ മൊബൈലും കേരളത്തിൽ എത്തി . 2002ലാണ് ബിഎസ്എൻഎൽ കേരളത്തിൽ സേവനം ആരംഭിക്കുന്നത് . 2003 ഓടെ ഇൻകമിംഗ് രാജ്യവ്യാപകമായി സൌജന്യമാക്കുകയും . വിലകുറഞ്ഞ ഫോണുകളും രംഗത്ത് എത്തിയതോടെ പിന്നീട് കേരളത്തിൽ മൊബൈൽ വിപ്ലവം തന്നെയാണ് സംഭവിച്ചത് . 1995 ജൂലൈ 31നായിരുന്നു ഇന്ത്യയിൽ ആദ്യ മൊബൈൽ ഫോൺവിളി നടന്നത് . അന്നത്തെ ബംഗാൾ മുഖ്യമന്ത്രി ജ്യോതിബസു അന്നത്തെ കേന്ദ്ര കമ്യൂണിക്കേഷൻ മന്ത്രി സുഖ്റാമിനെ വിളിച്ചാണ് ഇന്ത്യയിലെ മൊബൈൽ വിപ്ലവത്തിന് തുടക്കമിട്ടത് . മോദി ടെൽസ്ട്ര എന്നായിരുന്നു അന്ന് ഈ സർവ്വീസ് ലഭ്യമാക്കിയ കമ്പനി . പിന്നീട് ഇവർ സ്പൈസ് മൊബൈൽ എന്ന് പേരുമാറ്റി .


ലോകത്തിലെ ഏറ്റവും കനംകുറഞ്ഞ ലാപ്ടോപ്പ് പുറത്തിറക്കി . പ്രമുഖ തായ്വാനീസ് കമ്പനിയായ ഏസറാണ് ഈ ലാപ്ടോപ് പുറത്തിറക്കിയത് . ഏസർ സ്പിൻ 7 എന്ന മോഡലിന്റെ കനം ഒരു സെന്റിമീറ്ററിൽ താഴെയാണ് . കൃത്യമായി പറഞ്ഞാൽ 0.43 ഇഞ്ച് . ഏസർ ലാപ്ടോപ്പിന് 1.2 കിലോഗ്രാം ആണ് ഈ ലാപ്ടോപ്പിന്റെ ഭാരം . കോർണിംഗ് ഗ്ലാസോട് കൂടിയ 14 ഇഞ്ച് എച്ച് ഡി ഡിസ്പ്ലേയുള്ള ഏസർ സ്പിൻ നിർമ്മിച്ചിരിക്കുന്നത് പൂർണമായും അലൂമിനിയം പുറംചട്ടയിലാണ് . ഏഴാം തലമുറയിലെ കോർ ഐ7 പ്രോസസറും വിൻഡോസ് 10 ഓപ്പറേറ്റിംഗ് സിസ്റ്റവുമാണ് ഈ ലാപ്ടോപ്പിന് കരുത്തേകുന്നത് . എട്ടു ജിബി റാമും 256 ജിബി എസ്എസ്ഡി മെമ്മറി സ്റ്റോറേജുമുണ്ട് . കൂടാതെ യു എസ് ബി 3.1 ടൈപ്പ് സി പോർട്ട് , എട്ടു മണിക്കൂർ വരെ ദൈർഘ്യമുള്ള ബാറ്ററി ലൈഫ് എന്നിവയുമുണ്ട് . ഇന്ത്യയിൽ ഏകദേശം എൺപതിനായിരം രൂപയാണ് ഈ ലാപ്ടോപ്പിന്റെ വില .


മുഖത്ത് എന്തോ കടിച്ച് കണ്ണുകൾ വീർത്ത ചുവന്ന നാലു വയസ്സുകാരൻ റെയ്സ് പ്രിച്ചാർഡിനെയും കൊണ്ട് 32കാരിയായ അമ്മ കെയ്ഷ ആശുപത്രിയിലേക്ക് ഓടുകയായിരുന്നു . ആശുപത്രിയിലെത്തി കുറച്ച് സമയത്തിന് ശേഷം റെയ്സ് അമിതമായി ഛർദ്ദിക്കാൻ തുടങ്ങി . കൂടാതെ കുട്ടിയുടെ കണ്ണുകൾ തടിച്ച് വീർക്കാനും തുടങ്ങി . കൂടുതൽ പരിശോധനയിൽ മാംസം തിന്നുന്ന ചെറുബാക്ടീരിയയുടെ ആക്രമണമാണ് കുട്ടിക്ക് ഉണ്ടായതെന്ന് ഡോക്ടർമാർ കണ്ടെത്തി . ത്വക്കിൽ കടന്നു കൂടിയാൽ ജീവന് തന്നെ ഭീഷണിയാണ് ഈ ബാക്ടീരിയ . പരിശോധനയിൽ കുട്ടിയുടെ രക്തത്തിനും ബാക്ടീരിയയുടെ അണുബാധ ഉണ്ടായിട്ടുണ്ടെന്ന് കണ്ടെത്തി . കുട്ടിയുടെ ശരീരിക താപനില വർദ്ധിക്കുകയും വേദന കൊണ്ട് പുളയുകയുമായിരുന്നു കുട്ടി . കണ്ണിൽ നിന്ന് വെള്ളം വരുകയും , എന്നാൽ കണ്ണുകൾ തുറക്കാനും സാധിക്കാത്ത അവസ്ഥയിലായിരുന്നു കുട്ടി . കുട്ടി വല്ലാതെ ഭയപ്പെടുകയും ചെയ്തിരുന്നു . കുട്ടിയുടെ അവസ്ഥ വളരെ പരിതാപകരമാണെന്നും രക്ഷിക്കാൻ സാധിക്കുമോയെന്ന് ഉറപ്പില്ലെന്നും ഡോക്ടർമാർ പറഞ്ഞു . ചിലപ്പോൾ കുട്ടിക്ക് കാഴ്ച ഇല്ലാതെയാകുമെന്നും ഡോക്ടർമാർ വ്യക്തമാക്കി . തുടർന്ന് 11 ദിവസത്തെ ചികിത്സയ്ക്ക് ശേഷം കുട്ടി ആശുപത്രി മോചിതനായി . എന്നാൽ കുട്ടിയുടെ കണ്ണിൻറെ ചികിത്സ ഇപ്പോഴും തുടരുകയാണ് .


മോഹൻലാലിനെ നായകനാക്കി പൃഥി ഒരുക്കുന്ന സിനിമ എന്ന പ്രത്യേകതയുള്ളതിൽ ചിത്രത്തിനായുള്ള കാത്തിരിപ്പിലാണ് ആരാധകർ . ചിത്രം 16ന് ആരംഭിക്കും എന്നാണ് ഇപ്പോൾ പൃഥ്വിരാജ് അറിയിച്ചിരിക്കുന്നത് . തിരുവനന്തപുരവും മുംബൈയും പ്രധാന ലൊക്കേഷനായിരിക്കും . കുട്ടിക്കാനത്തും ചില ഭാഗങ്ങൾ ചിത്രീകരിക്കും . മുരളി ഗോപിയാണ് തിരക്കഥ എഴുതുന്നത് . സുജിത് വാസുദേവ് ഛായാഗ്രഹണം നിർവഹിക്കും . നേരത്തെ ഒടിയന്റെ ലൊക്കേഷനിലെത്തി പൃഥ്വിരാജ് മോഹൻലാലിനെ ലൂസിഫറിന്റെ തിരക്കഥ വായിച്ചുകേൾപ്പിച്ചിരുന്നു . ലൂസിഫർ വളരെ നല്ല സിനിമയായിരിക്കുമെന്ന് മോഹൻലാൽ പറഞ്ഞിരുന്നു . സിനിമയുടെ മേക്കിങിലും കഥ പറയുന്ന രീതിയിലും ഒരുപാട് പ്രത്യേകതകൾ ഉണ്ട് . വലിയ മഹത്തായ സിനിമയൊന്നുമല്ല , സാധാരണക്കാർക്ക് ഇഷ്ടപ്പെടുന്ന ഒരു എന്റർടെയ്നർ . എന്റർടെയ്നർ ഉണ്ടാക്കാൻ അത്ര എളുപ്പമല്ല . എല്ലാ രീതിയിലും മികച്ച സിനിമയായിരിക്കും ലൂസിഫർ - മോഹൻലാൽ പറഞ്ഞു .


ഫോണുകൾക്കും അനുബന്ധ ഉപകരണങ്ങൾക്കും വൻവിലക്കുറവുമായി ആമസോൺ . ഡിസംബർ 13ന് ആരംഭിക്കുന്ന ഓഫർ ഡിസംബർ 14ന് അവസാനിക്കും . സർട്ടിഫിക്കേഷനോടുകൂടിയ പുതുക്കിയ ഷവോമി ഫോണുകൾക്ക് ആറ് മാസം വരെയാണ് വാറന്റി . ഡിസ്കൌണ്ടിന് പുറമെ ഉപഭോക്താക്കൾക്കായി ഇഎംഐ സേവനവും ആമസോൺ ഒരുക്കിയിട്ടുണ്ട് . ഇഎംഐ ഇടപാടുകൾക്ക് അഞ്ച് ശതമാനം വരെയാണ് ചാർജ് ഈടാക്കുക . ഐസിഐഐ ബാങ്കുമായി സഹകരിച്ചാണ് ആമസോൺ ഒാഫർ ലഭ്യമാക്കിയത് . പുതുക്കിയ ഷവോമി ഫോണുകൾ പരിശോധനയ്ക്ക് വിധേയമാക്കുകയും സമാനമായ ബ്രാൻഡഡ് ഉത്പന്നങ്ങളെ പോലെ പ്രവർത്തിക്കുമെന്ന് ഉറപ്പുവരുത്തിയുമാണ് വിൽപനയ്ക്ക് വച്ചതെന്ന് ആമസോൺ വ്യക്തമാക്കി . പുതിയ ഫോണുകൾ വാങ്ങിക്കുമ്പോൾ ലഭിക്കുന്ന എല്ലാ ആവശ്യ ആക്സസറീസും പുതുക്കിയ ഷവോമി ഫോണുകൾ വാങ്ങിക്കുമ്പോഴും ഉപഭോക്താക്കൾക്ക് ലഭ്യമാക്കുമെന്നും ആമസോൺ ഉറപ്പുനൽകുന്നു . പുതുക്കിയ ഷവോമി ഫോണുകളും അവയുടെ വിലയും ; 9 , 899 രൂപയ്ക്കാണ് പുതുക്കിയ ഷവോമി റെഡ് മി 6 പ്രോ ആമസോണിൽ ലഭ്യമാകുക . 3 ജിബി റാമും 32 ജിബി സ്റ്റോറേജ് സ്പേസുമാണ് റെഡ് മി 6 പ്രോയുടെ യഥാർത്ഥ വില 11,499 രൂപയാണ് . 10 , 999 രൂപയാക്കാണ് ഫോണിന്റെ റഗുലർ വേർഷൻ വിറ്റത് . 4 ജിബി റാമും 64 ജിബി സ്റ്റോറേജ് സ്പേസുമുള്ള റെഡ് മി 6 പ്രോയുടെ വില 11,699 രൂപയാണ് . 13 , 499 രൂപയാണ് ഫോണിന്റെ യഥാർത്ഥ വില . 12 , 999 രൂപയായിരുന്നു ഫോണിന്റെ റഗുലർ വേർഷന്റെ വില . മൊബൈൽ ഫോൺ എക്സ്ചേഞ്ചും ഈ ഒാഫറിൽ ലഭ്യമാണ് . പഴയ ഫോൺ എക്സ്ചേഞ്ച് ചെയ്ത് പകരം പുതുക്കിയ ഷവോമി ഫോണുകൾ സ്വന്തമാക്കാനുള്ള അവസരവും ആമസോൺ ഒരുക്കിയിട്ടുണ്ട് . പഴയ ഫോൺ എക്സ്ചേഞ്ച് ചെയ്ത് പുതുക്കിയ ഷവോമി ഫോണുകൾ വാങ്ങിക്കുമ്പോൾ 10,400 വരെ അധിക കിഴിവുകൾ ലഭിക്കുന്നു .


ഭൂമിയുടെ ഏക ഉപഗ്രഹം ചന്ദ്രൻറെ രൂപത്തിൽ മാറ്റം വരുത്തുന്നുണ്ടെന്ന് ശാസ്ത്രലോകത്തിൻറെ പുതിയ കണ്ടെത്തൽ . 81 , 000 വർഷം കൂടുമ്പോൾ ചന്ദ്രൻറെ രൂപത്തിൽ മാറ്റമുണ്ടാകും . ഓരോ വർഷവും 180 വലിയ ഗർത്തങ്ങളാണ് ചന്ദ്രോപരിതലത്തിൽ പുതുതായി രൂപപ്പെടുന്നത് എന്നാണ് അരിസോണ സ്റ്റേറ്റ് യൂണിവേഴ്സിറ്റിയിലെ ഗവേഷകരുടെ കണ്ടെത്തൽ . 10 മീറ്ററിനു മുകളിൽ വ്യാസമുള്ള പാറക്കഷണങ്ങൾ മൂലമാണ് ഗർത്തങ്ങൾ ഉണ്ടാകുന്നത് . ഇവയ്ക്ക് പുറമേ ആയിരത്തിലധികം ചെറിയ ഗർത്തങ്ങളും ഒരു വർഷം ചന്ദ്രോപരിതലത്തിൽ ഉണ്ടാവാറുണ്ട് . ചന്ദ്രൻറെ ഒരു ഭാഗത്തെ വ്യത്യസ്ത കാലയളവിലുള്ള ചിത്രങ്ങൾ പരിശോധിച്ചു വിലയിരുത്തിയാണ് അരിസോണ സ്റ്റേറ്റ് യൂണിവേഴ്സിറ്റിയിലെ ഗവേഷകർ പറയുന്നു . 222 പുതിയ കുഴികൾ ഗവേഷകർ കണ്ടെത്തി , ഇതിൽ 33 ശതമാനവും പത്തു മീറ്ററിലധികം വ്യാസമുള്ള പാറക്കഷണങ്ങൾ പതിച്ചുണ്ടായവയാണ് . ഉൽക്കകളും ചിന്നഗ്രഹങ്ങളും ഭൌമാന്തരീക്ഷത്തിൽ പ്രവേശിക്കുന്നതുപോലെതന്നെയാണ് ഇതും . എന്നാൽ , വായുവുമായുള്ള സമ്പർക്കത്തിൽ ഭൌമാന്തരീക്ഷത്തിൽ പ്രവേശിക്കുന്ന ഉൽക്കകൾ കത്തിത്തീരുന്നു . ചന്ദ്രനിൽ അന്തരീക്ഷം ഇല്ലാത്തതിനാൽ ഉൽക്കകൾ ഉപരിതലത്തിൽ പതിച്ച് ഗർത്തങ്ങൾ രൂപപ്പെടുകയാണ് . ഘനസെന്റിമീറ്ററിൽ 100 വാതകതന്മാത്രകളാണ് ചന്ദ്രനിലുള്ളത് . ഭൂമിയിൽ ഘനസെൻറീമിറ്റിറിൽ 10,00,000 കോടി തന്മാത്രകളുണ്ട് .


തുടർച്ചയായ ഇടവേളകളിൽ വിക്കറ്റ് നഷ്ടമായതാണ് ന്യൂസിലൻഡിനെതിരായ രണ്ടാം ഏകദിനത്തിലെ തോൽവിക്ക് കാരണമായതെന്ന് ഇന്ത്യൻ ക്യാപ്റ്റൻ എം എസ് ധോണി . റൺ റേറ്റ് നിയന്ത്രണവിധേയമായിരുന്നു . എന്നാൽ വിജയത്തിലെത്തുന്നതിനാവശ്യമായ വിക്കറ്റ് കൈവശമില്ലാതിരുന്നത് തിരിച്ചടിയായെന്നും മത്സരശേഷം ധോണി പറഞ്ഞു . എപ്പോഴൊക്കെ താൻ അടിച്ചുകളിക്കാമെന്ന് കരുതിയോ അപ്പോഴൊക്കെ മറുവശത്ത് വിക്കറ്റ് വീണുകൊണ്ടിരുന്നു . വലിയ ഷോട്ടുകൾ കളിക്കാനൊരുങ്ങുമ്പോൾ ഇങ്ങനെ വിക്കറ്റ് വീണാൽ പിന്നെ എന്തു ചെയ്യാനാവും . തോൽവിയിൽ ഏതെങ്കിലും ഒരു ബാറ്റ്സ്മാനെ മാത്രം കുറ്റം പറയാനാവില്ല , എങ്കിലും എല്ലാവരും ഒറു പത്തുശതമാനം കൂടി സംഭാവന ചെയ്തിരുന്നെങ്കിൽ കളി ജയിക്കാമായിരുന്നു . ഏതങ്കിലും ഒരു ബാറ്റ്സ്മാൻ 15 നിമിഷം കൂടി ക്രീസിലുണ്ടായിരുന്നെങ്കിൽ കളി കൈയിലിരുന്നേനെ . കീവീസ് 243 റൺസെ അടിച്ചിരുന്നുള്ളൂവെങ്കിലും ഈ പിച്ചിൽ അത് 300ന് മുകളിലുള്ള സ്കോറിന് തുല്യമായിരുന്നു . കളി പുരോഗമിക്കുന്തോറും വിക്കറ്റ് സ്ലോ ആയിക്കൊണ്ടിരുന്നു . ഈ പിച്ചിൽ പകൽ സമയ ബാറ്റിംഗ് ആയിരുന്നു ഉചിതമെന്നും ധോനി പറഞ്ഞു . കീവീസ് ക്യാപ്റ്റൻ കെയ്ൻ വില്യംസന്റെ എട്ടാം ഏകദിന സെഞ്ച്വറിയാണ് കിവീസ് ജയത്തിൽ നിർണായകമായത് . വില്യംസൺ 118 റൺസെടുത്തു . 14 ഫോറം ഒരു സിക്സും അടങ്ങിയ ഇന്നിംഗ്സായിരുന്നു വില്യംസന്റേത് . ഇന്ത്യക്കെതിരെ വില്യംസന്റെ ആദ്യത്തെ സെഞ്ച്വറിക്കാണ് ഫിറോസ് ഷാ കോട്ല സാക്ഷ്യം വഹിച്ചത് .


ഇംഗ്ലീഷ് ഓൾറൌണ്ടർ ബെൻ സ്റ്റോക്സ് മദ്യലഹരിയിൽ യുവാവിനെ മർദ്ദിക്കുന്ന ദൃശ്യങ്ങൾ പുറത്ത് . ബ്രിസ്റ്റോളിൽ വിൻഡീസിനെതിരായ മത്സരത്തിന് ശേഷം നടന്ന സംഘർഷത്തിന്റെ ദൃശ്യങ്ങൾ ഇംഗ്ലണ്ടിലെ മാധ്യമങ്ങളാണ് പുറത്തുവിട്ടത് . സഹതാരം അലക്സ് ഹെയിൽസിനോട് കയർത്ത യുവാക്കളെ സ്റ്റോക്സ് മർദ്ദിക്കുകയായിരുന്നു . ഒരു മിനിറ്റിനിടെ 15 തവണയാണ് സ്റ്റോക്സ് യുവാവിനെ മർദ്ദച്ചത് . ദൃശ്യങ്ങൾ പുറത്തുവന്നതിന് പിന്നാലെ സ്റ്റോക്സ് മാപ്പുപറഞ്ഞു . സംഭവവുമായി ബന്ധപ്പെട്ട് പോലീസ് സ്റ്റോക്സിന് കസ്റ്റഡിയിൽ എടുത്തിരുന്നു . ഇതിനെത്തുടർന്ന് വെസ്റ്റ് ഇൻഡീസിനെതിരായ നാലാം ഏകദിനത്തിൽ നിന്നുള്ള ടീമിൽ നിന്ന് ഒഴിവാക്കിയെങ്കിലും ആഷസ് പരമ്പരയ്ക്കുള്ള ഇംഗ്ലണ്ട് ടീമിൽ ഉൾപ്പെടുത്തിയിട്ടുണ്ട് . അതേസമയം , ആഷസ് ടീമിൽ നിന്ന് സ്റ്റോക്സിനെ ഒഴിവാക്കാൻ ഇംഗ്ലീഷ് ബോർഡിനുമേൽ കടുത്ത സമ്മർദ്ദമുണ്ട് . കഴിഞ്ഞ ദിവസമാണ് ഓസ്ട്രേലിയക്കെതിരായ ആഷസ് പരമ്പരയ്ക്കുള്ള ഇംഗ്ലണ്ട് ടീമിനെ പ്രഖ്യാപിച്ചത് .


ഫേസ്ബുക്കിന് പിറകിൽ ലോകത്തെ ഏറ്റവും വലിയ സോഷ്യൽ മീഡിയ ട്വിറ്റർ വിൽപ്പനയ്ക്ക് ഒരുങ്ങുന്നു . പ്രധാനമായും മൈക്രോബ്ലോഗിങ്ങ് സൈറ്റ് വിൽപ്പനയ്ക്ക് ഗൂഗിളുമായാണ് ചർച്ച നടത്തുന്നത് എന്നാണ് റിപ്പോർട്ട് . വലിയ ഉപയോക്താബേസ് ഉണ്ടെങ്കിലും അത് കമ്പനിക്ക് ലാഭം ഉണ്ടാക്കുന്ന രീതിയിൽ വളർത്താൻ സാധിക്കുന്നില്ല എന്നതാണ് ട്വിറ്ററിൻറെ പ്രതിസന്ധി . സിഎൻബിസി ആണ് ട്വിറ്റർ ഗൂഗിളുമായി ചർച്ച നടത്തുന്ന കാര്യം വ്യക്തമാക്കിയത് . എന്നാൽ ഗൂഗിൾ മാത്രമല്ല ട്വിറ്റർ വാങ്ങുവാൻ ഉദ്ദേശിക്കുന്ന കമ്പനി എന്നാണ് സെയിൽസ്ഫോർസ് . കോം പറയുന്നത് . പുതിയ വിൽപ്പന വാർത്ത എത്തിയതോടെ ഓഹരി വിപണിയിൽ ട്വിറ്ററിൻറെ ഓഹരികൾക്ക് വലിയ മുന്നേറ്റം ഉണ്ടായിട്ടുണ്ട് . 19 ശതമാനം ആണ് അമേരിക്കൻ വിപണിയിൽ ട്വിറ്ററിൻറെ മൂല്യം ഉയർന്നത് . പത്ത് കൊല്ലത്തോളമായി പ്രവർത്തിക്കുന്ന ട്വിറ്റർ വാർത്തകളുടെ ഏറ്റവും വലിയ ഉറവിടം എന്നനിലയിലാണ് ശ്രദ്ധേയമാകുന്നത് എന്നാണ് വിപണി വിദഗ്ധരുടെ അഭിപ്രായം .


പുതിയ വ്യോമയാന നയത്തിനു കേന്ദ്ര മന്ത്രിസഭാ യോഗം അംഗീകാരം നല്കി . പുതിയ വിമാന സർവീസ് തുടങ്ങുന്നതിന് അഞ്ചു വർഷം ആഭ്യന്തര സർവീസ് നടത്തി പരിചയവും ഇരുപത് വിമാനങ്ങവേണമെന്ന ചട്ടം എടുത്തുകളയും . കേരള സർക്കാറിന്റ എയർലൈൻ പദ്ധതിയായ എയർ കേരളയ്ക്ക് ഏറെ ഗുണംചെയ്യുന്ന തീരുമാനമാണിത് . അഞ്ചു വർഷത്തെ പരിചയവും 20 വിമാനങ്ങളുമെന്ന നിയമം എയർകേരള പദ്ധതി അവസാനിച്ച മട്ടിലായിരുന്നു . ഇതിന് ഇളവുവേണമെന്നു സംസ്ഥാന സർക്കാർ കേന്ദ്രത്തോട് ആവശ്യപ്പെടുകയും ചെയ്തിരുന്നു . ഇതിനു പിന്നാലെയാണു വ്യോമയാന നയത്തിൽ കേന്ദ്രം ഇളവുകൾ പ്രഖ്യാപിച്ചിരിക്കുന്നത് . ഒരു മണിക്കൂർവരെയുള്ള വിമാനയാത്രയ്ക്ക് പരമാവധി അടിസ്ഥാന നിരക്ക് 2500 രൂപയും അര മണിക്കൂർവരെയുള്ള യാത്രയ്ക്ക് 1200 രൂപയുമാക്കി നിജപ്പെടുത്തും . അധിക ബാഗേജിന് ഈടാക്കുന്ന നിരക്ക് കുറയ്ക്കാൻ നയം നിർദ്ദേശിക്കുന്നു . റീഫണ്ട് കിട്ടാനുള്ള ചട്ടങ്ങൾ ലഘൂകരിക്കാനും പതിനഞ്ച് ദിവസത്തിനുള്ളിൽ റീഫണ്ട് തുക ലഭ്യമാക്കണമെന്നും നയം നിർദ്ദേശിക്കുന്നു .


കന്നഡ ചിത്രം ദണ്ഡുപാളയ - 2ൽ നിന്ന് വെട്ടി മാറ്റിയ നഗ്നചിത്രങ്ങൾ ഓൺലൈനിൽ . ചിത്രത്തിലെ നായികയായ സഞ്ജന ഗൽറാണിയുടെ നഗ്ന രംഗങ്ങളാണ് ഓൺലൈനിൽ പ്രചരിക്കുന്നതെന്നാണ് റിപ്പോർട്ട് . പോയവാരം റിലീസ് ചെയ്ത ചിത്രത്തിൽ നിന്ന് സെൻസർബോർഡ് വെട്ടിമാറ്റിയ രംഗങ്ങളാണ് ഇപ്പോൾ ഓൺലൈനിൽ പ്രചരിക്കുന്നത് . ചിത്രത്തിൽ പൊലീസ് ഉദ്യോഗസ്ഥരുടെ ക്രൂരപീഡനത്തിന് ഇരയാകുന്ന നായികയുടെ രംഗങ്ങളാണ് സോഷ്യൽ മീഡിയയിലൂടെ പ്രചരിക്കുന്നത് . എന്നാൽ ചിത്രങ്ങൾ പുറത്തായതിന് പിന്നിൽ ആരാണെന്ന് അന്വേഷിച്ചുവരുകയാണെന്ന് നടി സഞ്ജന ഗൽറാണിയും സിനിമയുടെ സംവിധായകൻ ശ്രീനിവാസ രാജുവും പറഞ്ഞു . ചിത്രത്തിന്റെ പ്രചാരം വർധിപ്പിക്കാനുള്ള തന്ത്രത്തിന്റെ ഭാഗമായി ബോധപൂർവം നഗ്ന രംഗങ്ങൾ ചോർത്തിയതാണെന്ന പ്രചാരണവും ശക്തമാണ് . എന്നാൽ ജൂലൈ 15ന് തിയറ്ററുകളിലെത്തിയ ചിത്രം പ്രേക്ഷകർ നല്ലരീതിയിൽ സ്വീകരിച്ചുവെന്നും ഇത്തരത്തിലുള്ള പ്രചാരണം ആവശ്യമില്ലെന്നും സഞ് ജന ടി . വി ചാനലിന് നൽകിയ അഭിമുഖത്തിൽ വ്യക്തമാക്കി . ചിത്രത്തിൽ മറ്റൊരു നടിക്ക് തന്നേക്കാൾ പ്രാധാന്യം നൽകിയതായും നടി പരാതിപ്പെട്ടു .


പുകയില വ്യവസായ മേഖലയിൽ നേരിട്ടുള്ള വിദേശ നിക്ഷേപത്തിനു നിയന്ത്രണം കൊണ്ടുവരാൻ കേന്ദ്ര സർക്കാർ ഒരുങ്ങുന്നു . പുകയില വിപണനവും ഉപയോഗവും നിയന്ത്രിക്കുന്നതിന്റെ ഭാഗമായാണു നീക്കം . ഇതിനുള്ള നിർദേശങ്ങൾ സർക്കാർ പഠിച്ചുവരികയാണ് . പുകയില ഉത്പന്നങ്ങൾ ഉപയോഗിക്കുന്നതുമൂലമുണ്ടാകുന്ന പ്രശ്നങ്ങൾ സിഗറ്ററ് പാക്കറ്റിന്റെ 85 ശതമാനം വരുന്ന ഭാഗത്ത് പ്രദർശിപ്പിക്കണമെന്ന നിബന്ധനയ്ക്കു പിന്നാലെയാണ് പുതിയ നീക്കം . ഇക്കാര്യത്തിൽ ഐടിസി , ഗോഡ്ഫ്രൈ ഫിലിപ്സ് , വിഎസ്ടിഎ എന്നീ കമ്പനികൾ സർക്കാറിനെ ആശങ്കയറിയിച്ചിരുന്നു . എഫ്ഡിഐ നിരോധനം സംബന്ധിച്ച വാർത്തകൾ പുറത്തുവന്നതിനു പിന്നാലെ സിഗററ്റ് കമ്പനികളുടെ ഓഹരികളിൽ വൻ ഇടിവാണുണ്ടായിരിക്കുന്നത് . മുംബൈ സൂചികയിൽ ഈ ഓഹരികളുടെ മൂല്യം 12 ശതമാനത്തോളം ഇടിഞ്ഞു . വിപണിൽ പൊതുവേ ഇടിവ് ദൃശ്യമാണ് .


മലയാളികൾക്ക് എന്നും വിവാദങ്ങളോടാണ് പ്രിയം . എന്നാൽ വിവാദങ്ങൾ മാത്രം പോരല്ലോ . അല്ലാത്ത സംഗതികളും നാടിന് ഏറെ ആവശ്യമാണ് . അത്തരമൊരു പരിപാടിയാണ് ഫെബ്രുവരി നാലിന് കൊച്ചിയിൽ നടക്കുന്നത് . ബിസിനസ് - ടു - ബിസിനസ് മീറ്റ് 2016 . ചെറുകിട , ഇടത്തരം സംരംഭകർക്കായി സംസ്ഥാന വ്യവസായ വാണിജ്യ വകുപ്പാണ് പരിപാടി സംഘടിപ്പിയ്ക്കുന്നത് . നെടുമ്പാശേരി സിയാൽ ട്രേഡ് ഫെയർ ആന്റ് എക്സിബിഷൻ സെന്ററിൽ ഫെബ്രുവരി നാല് മുതൽ ആറ് വരെയാണ് പരിപാടി . ഫെബ്രുവരി നാലിന് രാവിലെ 9.30 ന് മുഖ്യമന്ത്രി ഉമ്മൻ ചാണ്ടി പരിപാടി ഉദ്ഘാടനം ചെയ്യും . സംസ്ഥാനത്തെ ഇരുനൂറിൽ പരം ചെറുകിട , ഇടത്തരം സംരഭകർ പരിപാടിയിൽ പങ്കെടുക്കുന്നുണ്ട് . 18 സംസ്ഥാനങ്ങളിൽ നിന്നും 21 രാജ്യങ്ങളിൽ നിന്നും ഉള്ള പ്രതിനിധികളും ബ2ബി മീറ്റിൽ പങ്കെടുക്കും . ഭക്ഷ്യ സംസ്കാരണ വിഭാഗത്തിൽ നിന്നാണ് ഏറ്റവും അധികം പങ്കാളിത്തമുണ്ടാവുക . 80 പ്രദർശകരുണ്ട് ഈ വിഭാഗത്തിൽ മാത്രം . ചടങ്ങിൽ പൊതുമരാമത്ത് മന്ത്രി വികെ ഇബ്രാഹിം കുഞ്ഞ് അധ്യക്ഷതവഹിയ്ക്കും . മന്ത്രിമാരായ കെ ബാബു , അനൂപ് ജേക്കബ് , ചാലക്കുടി എംപി ഇന്നസെന്റ് , എംഎൽഎ അൻവർ സാദത്ത് തുടങ്ങിയവരും ചടങ്ങിൽ പങ്കെടുക്കും


പൃഥ്വിരാജിൻറെ ഭാര്യ സുപ്രിയ ഷെയർ ചെയ്ത ഫോട്ടോ വൈറലാകുന്നു . പൃഥ്വിരാജിനൊപ്പമുള്ള സുപ്രിയയുടെ ഫോട്ടോ ആണ് വൈറലാകുന്നത് . സ്റ്റാൻഡേർഡ് വൈഫ് എക്സ്പ്രഷൻ എന്ന അടിക്കുറിപ്പാണ് ചിത്രത്തിനിട്ടിരിക്കുന്നത് . അറിയാതെ എടുത്ത ഫോട്ടോ എന്നാണ് സുപ്രിയ പറയുന്നത് . അതേസമയം ആദ്യമായി സംവിധാനം ചെയ്യുന്ന സിനിമയായ ലൂസിഫറിന്റെ തിരക്കിലാണ് പൃഥ്വിരാജ് . മോഹൻലാലാണ് ചിത്രത്തിലെ നായകൻ എന്നതിന്റെ ആവേശത്തിലാണ് ആരാധകരും . ഒരു രാഷ്ട്രീയ പ്രവർത്തകനായിട്ടാണ് മോഹൻലാൽ അഭിനയിക്കുന്നത് . മഞ്ജു വാര്യരാണ് നായിക . വിവേക് ഒബ്റോയ് ഒരു പ്രധാന കഥാപാത്രത്തെ അവതരിപ്പിക്കുന്നുണ്ട് .


ജപ്പാനീസ് വാഹന നിർമ്മാതാക്കളായ ടൊയോട്ടയുടെ ചെറുകാർ എത്തിയോസിൻറെ പുതിയ വേർഷൻ ഇന്ത്യയിലെത്തി . എത്തിയോസ് പ്ലാറ്റിനം എന്നു പേരിട്ടിരിക്കുന്ന കാറിൻറെ വില 6.43 ലക്ഷം രൂപയാണ് . സ്റ്റാൻഡേർഡ് , ഡിഎൽഎക്സ് , ഹൈ , പ്രീമിയം എന്നീ വേരിയൻറുകളിലാണ് എത്തിയോസ് പ്ലാറ്റിനം വിപണിയെലെത്തുന്നത് . 1 . 5 ലിറ്റർ പെട്രോൾ , 1.4 ലിറ്റർ ഡീസൽ എഞ്ചിനുകളിലാണ് പ്ലാറ്റിനം ഇറങ്ങുന്നത് . 90 bhp കരുത്തും 132Nm ടോർഖും പെട്രോൾ എഞ്ചിൻ നൽകുമ്പോൾ 68bhp കരുത്തും 170Nm ടോർഖും ഡീസൽ എഞ്ചിൻ നൽകും . 16 . 78 കിലോമീറ്റർ മൈലേജ് പെട്രോൾ എഞ്ചിനുകൾക്ക് കമ്പനി ഉറപ്പു നൽകുമ്പോൾ ഡീസൽ എത്തിയോസ് പ്ലാറ്റിനത്തിന് 23.59 കിലോമീറ്റർ ലഭിക്കും . വി ആകൃതിയിലുള്ള ഫ്രണ്ട് ഗ്രിൽ , പരിഷ്കരിച്ച ഫ്രണ്ട് ബംപർ , റൌണ്ട് ഫോഗ് ലൈറ്റുകൾ തുടങ്ങിയവ പുതിയ എത്തിയോസിൻറെ പ്രത്യേകതകളാണ് . 15 ഇഞ്ച് ഡയമണ്ടാകൃതിയിലുള്ള അലോയ് വീലുകൾ വശങ്ങളിലെ ഇൻഡിക്കേറ്ററുകൾ തുടങ്ങിയവയും ശ്രദ്ധേയമാണ് . മാരുതി സുസുക്കി സ്വിഫ്റ്റ് ഡിസൈർ , ഹോണ്ട അമേസ് , ഫോർഡ് ഫിഗോ ആസ്പെർ , ടാറ്റ സെറ്റ് , ഹ്യുണ്ടായി എക്സെൻറ് തുടങ്ങിയ കാറുകളിൽ നിന്നും തീർത്തും വിഭിന്നമാണ് എത്തിയോസ് പ്ലാറ്റിനം എന്നാണ് ടൊയോട്ടയുടെ അവകാശവാദം .


ബാങ്ക് അക്കൌണ്ടുകൾ ആധാറുമായി ബന്ധിപ്പിക്കാനുള്ള സമയം മാർച്ച് 31 വരെയാക്കി വിജ്ഞാപനം . ബാങ്ക് അക്കൌണ്ടുമായും പാൻകാർഡുമായും ആധാർ ബന്ധിപ്പിക്കുന്നതിനുള്ള സമയപരിധി നീട്ടി കേന്ദ്ര സർക്കാർ വിജ്ഞാപനം ഇറക്കി . ഇൻഷ്വറൻസ് , മ്യൂച്ചൽഫണ്ട് ഉൾപ്പടെയുള്ള നിക്ഷേപ പദ്ധതികൾക്കും ഇളവ് ബാധകമാകും . വിവിധ പദ്ധതികളുമായി ആധാർ ബന്ധിപ്പിക്കുന്നത് ചോദ്യം ചെയ്തുള്ള ഹർജികൾ നാളെ സുപ്രീംകോടതി ഭരണഘടന ബെഞ്ച് പരിഗണിക്കും . പാൻകാർഡ് , ബാങ്ക് അക്കൌണ്ട് , ഇൻഷ്വറൻസ് ഉൾപ്പടെയുള്ള വിവിധ പദ്ധതികൾ എന്നിവയുമായി ആധാർ നമ്പർ ഡിസംബർ 31നകം ബന്ധിപ്പിക്കണമെന്ന് നേരത്തെ കേന്ദ്ര സർക്കാർ ഉത്തരവിറക്കിയിരുന്നു . അത് ചോദ്യം ചെയ്തുള്ള കേസ് പരിഗണിക്കവെ ആവശ്യമെങ്കിൽ സമയപരിധി മാർച്ച് 31വരെ നീട്ടാമെന്ന് സർക്കാർ കോടതിയെ അറിയിച്ചിരുന്നു . ഇതേചൊല്ലി ഉണ്ടായ അവ്യക്തതകൾ നീക്കിയാണ് കേന്ദ്ര സർക്കാർ പുതിയ വിജ്ഞാപനം ഇറക്കിയത് . ഇതുപ്രകാരം പാൻ കാർഡ് , ബാങ്ക് അക്കൌണ്ട് , ഇൻഷ്വറൻസ് , മ്യൂചൽ ഫണ്ടുകൾ , മറ്റ് സാമ്പത്തിക നിക്ഷേപ പദ്ധതികൾ എന്നിവയുമായി ആധാർ ബന്ധിപ്പിക്കേണ്ട സമയപരിധിയാണ് സർക്കാർ നീട്ടിയത് . പുതിയ ബാങ്ക് അക്കൌണ്ടുകൾ എടുക്കുന്നവർക്ക് ആധാർ നമ്പർ നൽകുന്നതിന് ആറുമാസത്തെ ഇളവ് കിട്ടും . സാമ്പത്തിക കുറ്റകൃത്യങ്ങൾ തടയുന്നതിനുള്ള 2005ലെ ചട്ടങ്ങൾ ഭേദഗതി ചെയ്താണ് സമയപരിധി നീട്ടി കേന്ദ്ര സർക്കാർ വിജ്ഞാപനം ഇറക്കിയത് . വിജ്ഞാപനത്തിൻറെ പകർപ്പ് നാളെ സർക്കാർ കോടതിയിൽ ഹാജരാക്കും . .


കളിക്കളത്തിലെ പിടിവാശിക്കാരനായ വിരാട് കോലിക്ക് ഭക്ഷണശീലത്തിലുമുണ്ട് കുറച്ച് നിർബന്ധങ്ങൾ . ഒരു മുട്ടയും മൂന്ന് മുട്ടയുടെ വെള്ളയും ചേർത്തുണ്ടാക്കുന്ന ഓലംറ്റ് കഴിച്ചാണ് അതിരാവിലെ വിരാട് തുടങ്ങുന്നത് . ഏറെ പ്രിയപ്പെട്ട ഒന്നാന്തരം പന്നിയിറച്ചിയും സാൽമണും രാവിലത്തെ മെനുവിലുണ്ട് . കൂടെ പപ്പയയോ ഡ്രാഗൺ പഴമോ തണ്ണിമത്തനോ നിർബന്ധം . കൃത്യമായ അളവിൽ നെയ് ചേർത്ത ബ്രഡ് കൂടി ആയാൽ വിരാടിൻറെ രാവിലത്തെ മെനു തയ്യാർ . അതോടൊപ്പം കുടിക്കാൻ നാരങ്ങയൊഴിച്ച ഗ്രീൻ ടീയും വേണം . ഉച്ചയ്ക്ക് മാംസവും പച്ചക്കറികളും ചേർന്ന മിശ്രിത ഭക്ഷണം . ഗ്രിൽഡ് ചിക്കനും ഉരുളക്കിഴങ്ങും നിർബന്ധമായും ഉച്ച ഭക്ഷണത്തിലുണ്ടാകും . എന്നാൽ നാല് വർഷമായി ഇന്ത്യൻ നായകൻ ബട്ടർ ചിക്കൻ കഴിക്കാറില്ല . രാത്രി വിരാടിന് പ്രിയം കടൽ വിഭവങ്ങളോടാണ് . ലോട്ടാ മത്സ്യമാണ് വിരാടിന് പ്രിയപ്പെട്ട രാത്രി ഭക്ഷണം . മെനുവിലുള്ള ഏത് ഭക്ഷണം ലഭിച്ചില്ലെങ്കിലും വിരാട് ക്ഷമിക്കും . ദില്ലിയിലെ രജൌരി ഗാർഡനിൽ നിന്നുള്ള ചനാ മസാലയില്ലാതെ വിരാട് ഭക്ഷണം കഴിക്കില്ല . അക്കാര്യത്തിൽ കോലിയെ ആരും പറ്റിക്കാമെന്ന് കരുതേണ്ട .


ഫ്ലിപ്പ്കാർട്ടിൽ നിന്നും സാധനങ്ങൾ ഡെലിവറി ചെയ്യാൻ വരുന്നവരെ ഒന്ന് ശ്രദ്ധിച്ചോളൂ . രാജ്യത്തെ ഏറ്റവും വലിയ കോടീശ്വരന്മാരുടെ പട്ടികയിൽ കണ്ടിട്ടുള്ള ഒന്ന് രണ്ട് മുഖങ്ങൾ ഈ കൂട്ടത്തിൽ ഉണ്ടാകാൻ സാധ്യതയുണ്ട് . പറയുന്നത് ഫ്ലിപ്പ്കാർട്ടിന്റെ സി ഇ ഒമാരായ സച്ചിൻ ബൻസാലിനെയും ബിന്നി ബൻസാലിനെയും കുറിച്ചാണ് . രാജ്യത്തെ ഏറ്റവും വലിയ ഓൺലൈൻ റീട്ടെയ്ലർമാരായ ഫ്ലിപ്പ്കാർട്ടിന് വേണ്ടി മുതലാളിമാരായ സച്ചിൻ ബൻസാലും ബിന്നി ബൻസാലുമാണ് കസ്റ്റമർമാരുമായുള്ള ബന്ധം വളർത്താനായി നേരിട്ട് ഡെലിവെറി നടത്തുന്നത് . കഴിഞ്ഞ 15 - 20 ദിവസങ്ങളായി ഇവർ ഈ പരിപാടി തുടങ്ങിയിട്ട് . 2007 ൽ ഫ്ലിപ്കാർട്ട് തുടങ്ങുമ്പോൾ ഇരുവരും സ്കൂട്ടറിൽ ബെംഗളൂരു മൊത്തം ഡെലിവറി നടത്തിയിരുന്നതാണ് . ഫ്ലിപ്കാർട്ട് ഇ കൊമേഴ്സ് വിഭാഗം തലവനായ മുകേഷ് ബൻസാൽ , പുനിത് സോണി , അങ്കിത് നഗോരി , കെ വി ആനന്ദ് തുടങ്ങിയ പ്രമുഖരും ബൻസാൽമാർക്കൊപ്പം ഡെലിവറി ബോയ്സാകുന്നുണ്ട് . കസ്റ്റമേഴ്സിനൊപ്പമുള്ള തന്റെ ചിത്രങ്ങൾ സച്ചിൻ ബൻസാൽ മൈക്രോ ബ്ലോഗിങ് സൈറ്റായ ട്വിറ്ററിലും പോസ്റ്റ് ചെയ്തു . ഉത്സവ സീസൺ പ്രമാണിച്ച് ഫ്ലിപ്പ്കാർട്ട് നടത്തുന്ന ബിഗ് ബില്യൺ സെയിൽ വൻ ശ്രദ്ധയാണ് ആകർഷിക്കുന്നത് . വിൽപന തുടങ്ങി പത്ത് മണിക്കൂറിനുള്ളിൽ അഞ്ച് ലക്ഷം ഫോണുകളാണ് ഫ്ലിപ്കാർട്ട് വിറ്റത് . ബെംഗളൂരു , ദില്ലി , മുംബൈ തുടങ്ങിയ മെട്രോ നഗരങ്ങളിൽ നിന്നുളളവരാണ് ഫ്ലിപ്കാർട്ടിന്റെ പകുതിയിലേറെ ഉപഭോക്താക്കളും .


നോട്ടുനിരോധനത്തെ തുടർന്നുള്ള ബഹളത്തെ തുടർന്ന് ശീതകാല സമ്മേളനം അലസിപ്പിരിഞ്ഞതിന് ശേഷം പാർലമെന്റ് ബജറ്റ് സമ്മേളനത്തിന് തിങ്കളാഴ്ച തുടക്കമാകും . നോട്ടു നിരോധനത്തെ തുടർന്നുള്ള പ്രതിസന്ധിയ്ക്ക് പൂർണ്ണമായി അയവുവരാത്ത സാഹചര്യത്തിലാണ് ബജറ്റ് അവതരണത്തിനായി പാർലമെന്റ് സമ്മേളിയ്ക്കുന്നത് . ഇതിനൊപ്പം ഉത്തർപ്രദേശ് ഉൾപ്പെടെയുള്ള അഞ്ച് സംസ്ഥാനങ്ങളിലെ നിയമസഭാ തിരഞ്ഞെടുപ്പും നിർണ്ണായകമാണ് . ആദായനികുതി ഘടനയിൽ മാറ്റം വരുമെന്ന് കേന്ദ്ര ധനമന്ത്രി ഇതിനകം തന്നെ സൂചന നൽകിക്കഴിഞ്ഞിട്ടുണ്ട് . ക്യാഷ്ലെസ്സ് ഇക്കോണമിയെ പ്രോത്സാഹിപ്പിക്കുന്നതിന്റെ ഭാഗമായി ഡിജിറ്റൽ ബാങ്കിഗ് രംഗത്ത് സുപ്രധാന പ്രഖ്യാപനങ്ങളാണ് പ്രതീക്ഷിക്കുന്നത് . നോട്ടുനിരോധനത്തെ തുടർന്നുള്ള പ്രതിസന്ധികൾ പരിഹരിക്കുന്നതിനായി കർഷകരെയും സാധാരണക്കാരെയും ലക്ഷ്യമിട്ടുള്ള പ്രഖ്യാപനങ്ങളും പുതിയ ബജറ്റിൽ പ്രതീക്ഷിക്കുന്നുണ്ട് . 92 വർഷത്തിന് ശേഷം പൊതുബജറ്റും റെയിൽവേ ബജറ്റും കൂട്ടി യോജിപ്പിച്ചതിന് ശേഷമുള്ള ആദ്യത്തെ ധനകാര്യ ബജറ്റാണ് ഫെബ്രുവരി ഒന്നിന് പാർലമെന്റിൽ അവതരിപ്പിക്കാനിരിക്കുന്നത് എന്ന പ്രത്യേകതയും ഇത്തവണയുണ്ട് . നിയമസഭാ തിരഞ്ഞെടുപ്പ് നടക്കാനിരിക്കുന്ന സംസ്ഥാനങ്ങൾക്ക് വേണ്ടിയുള്ള പദ്ധതി പ്രഖ്യാപനങ്ങൾ ബജറ്റിൽ തിരഞ്ഞെടുപ്പ് കമ്മീഷൻ നേരത്തെ തന്നെ നിർദേശിച്ചിട്ടുണ്ട് . ഫെബ്രുവരി ഒന്നിന് ബജറ്റ് അവതരിപ്പിയ്ക്കുന്നതിൽ തെറ്റില്ലെന്ന് സുപ്രീം കോടതി വിധി വന്ന സാഹചര്യത്തിലായിരുന്നു തിരഞ്ഞെുപ്പ് കമ്മീഷന്റെ നിർദ്ദേശം . ബജറ്റിൽ ഇത്തരം പ്രഖ്യാപനങ്ങളുണ്ടായാൽ പ്രതിപക്ഷവും പ്രതിഷേധവുമായി രംഗത്തെത്തും .


മോസ്കോയിൽ പ്രമുഖ മോഡലിന് നേരെ പീഡന ശ്രമം . ഓൾഗ ഷുക്കോവ എന്ന മോഡലിനെയാണ് മോസ്കോയിൽ നിന്നും പാർട്ടി കഴിഞ്ഞ് മടങ്ങവെ ടാക്സി കാർ ഡ്രൈവർ പീഡിപ്പിക്കാൻ ശ്രമിച്ചത് . റഷ്യൻ തലസ്ഥാനമായ തകാൻസ്കി ജില്ലയിൽ നടന്ന പാർട്ടിയിൽ നിന്നും വീട്ടിലേക്ക് മടങ്ങവെയാണ് ഗായികയും മോഡസുമായ ഓൾഗ ആക്രമിക്കപ്പെട്ടത് . കാറിൽ കയറി അൽപ്പ സമയം കഴിഞ്ഞപ്പോൾ മുതൽ ഡ്രൈവർ തന്നെ അപമാനിക്കാൻ ശ്രമം തുടങ്ങിയെന്ന് ഓൾഗ പറയുന്നു . ഇതോടെ വാഹനം നിർത്താൻ ആവശ്യപ്പെട്ടു . എന്നാൽ വാഹനം നിർത്തയ ഡ്രൈവർ തന്നെ കാറിലെ സീറ്റിലേക്ക് മറിച്ചിട്ട് കയറിപ്പിടിക്കാൻ ശ്രമിച്ചു . അയാളെ തള്ളിമാറ്റി മർദ്ദിക്കേണ്ടി വന്നു - ഓൾഗ പറയുന്നു . നിരവധി തവണ അയാളുടെ മുഖത്തടിച്ചപ്പോഴാണ് രക്ഷപ്പെടാനായത് . പൊലീസിനെ വിളിക്കാനായി ഫോൺ എടുത്തപ്പോൾ അയാളത് തട്ടിയെറിഞ്ഞ് തന്നെ മർദ്ദിച്ചെന്ന് ഓൾഗ പൊലീസിന് നൽകിയ പരാതിയിൽ പറയുന്നു . വാഹനങ്ങൾ വരുന്നത് കണ്ട് ഡ്രൈവർ കാറുമായി രക്ഷപ്പെട്ടു . മറ്റ് വാഹനങ്ങളിൽ വന്നൊരാളിൽ നിന്നും ഫോൺവാങ്ങിയാണ് പൊലീസിനെ വിവരമറിയിച്ചതെന്ന് ഓൾഗ പറഞ്ഞു . ആക്രമണത്തിൽ ഇവരുടെ മൂക്കിന് പരിക്കേറ്റു . മോഡലിൻറെ പരാതിയിൽ പൊലീസ് ടാക്സി ഡ്രൈവർക്കെതിരെ കേസെടുത്ത് ഇയാൾക്കായി തെരച്ചിൽ തുടങ്ങിയിട്ടുണ്ട് .


ഗതിനിർണയ രംഗത്ത് സ്വന്തമായി പുതിയ സിസ്റ്റം ഉണ്ടാക്കിയെടുക്കുന്ന ലോകത്തിലെ അഞ്ചാമത്തെ രാജ്യമായിരിക്കുകയാണ് ഇന്ത്യ . 2013 ജൂലൈ ഒന്നിനാണ് ഇന്ത്യ സ്വന്തമായി നാവിഗേഷൻ സംവിധാനം ഉണ്ടാക്കുന്നതിന് ആദ്യ ഉപഗ്രഹമായ ഐആർഎൻഎസ്എസ് 1എ വിക്ഷേപിക്കുന്നത് . 2014ൽ 1ബിയും 1സിയും , 2015ൽ 1ഡിയും , ഈ വർഷം തന്നെ 1ഇ , 1എഫും വിക്ഷേപിച്ചു . ലോകത്തെ തന്നെ ഏറ്റവും വിശ്വാസ്യതുള്ള റോക്കറ്റായ പിഎസ്എൽവിയുടെ സി33 എക്സ് എൽവേർഷനാണ് വിക്ഷേപത്തിന് ഉപയോഗിച്ചത് . വ്യാഴാഴ്ച ഐആർഎൻഎസ്എസ് 1ജി വിക്ഷേപണം പിഎസ്എൽവിയുടെ മുപ്പത്തിയഞ്ചാം ഉദ്യമമായിരുന്നു ഇത് , ഇതിലും പിഎസ്എൽവി ഐഎസ്ആർഒയുടെ വിശ്വാസം കാത്തു . നാവികിൽ മൊത്തം ഒൻപത് ഉപഗ്രഹങ്ങളാണ് ഉള്ളത് . ഏഴെണ്ണം മുകളിലും , രണ്ടെണ്ണം ഭൂമിയിലും . ബഹിരാകാശത്തെ ഏഴെണ്ണത്തിൽ ഏതിനെങ്കിലും തകരാറുണ്ടായാൽ , പകരം വിക്ഷേപിക്കാനുള്ളതാണ് ഭൂമിയിൽ സൂക്ഷിച്ചിട്ടുള്ള ഉപഗ്രഹങ്ങൾ . മുകളിലുള്ള ഏഴ് ഉപഗ്രഹങ്ങളിൽ മൂന്നെണ്ണം ഭൂസ്ഥിര ഭ്രമണപഥത്തിലും നാലെണ്ണം ജിയോസിങ്ക്രണസ് ഭ്രമണപഥത്തിലുമാകും സ്ഥിതിചെയ്യുക . ഈ ഉപഗ്രഹ സംവിധാനം നിയന്ത്രിക്കാൻ . 15 ഗ്രൌണ്ട് സ്റ്റേഷനുകളുണ്ട് . ഇന്ത്യയും 1500 കിലോമീറ്റർ ചുറ്റളവിലുള്ള പ്രദേശവും വരുതിയിലാക്കുന്ന ഇന്ത്യയുടെ റീജിയണൽ നാവിഗേഷൻ സാറ്റലൈറ്റ് സിസ്റ്റത്തിലെ അവസാന ഉപഗ്രഹം വ്യാഴാഴ്ച ഉച്ചക്ക് 12:50നാണ് വിക്ഷേപിച്ചത് . ആന്ധ്രാ പ്രദേശിലെ സതീഷ് ധവാൻ സ്പേസ് സെന്ററിലെ ഒന്നാം നമ്പർ ലോഞ്ച് പാഡിൽനിന്ന് കുതിച്ചുയർന്ന ഐആർഎൻഎസ്എസ്1ജി 20 മിനിറ്റ് 19 സെക്കന്റിൽ ഭ്രമണപഥത്തിലെത്തി . വിക്ഷേപണം തത്സമയം വീക്ഷിച്ച പ്രധാനമന്ത്രി നരേന്ദ്രമോദി ഇന്ത്യയുടെ ഗതി നിർണ്ണയ സംവിധാനം നാവിക് എന്ന് അറിയപ്പെടുമെന്ന് പറഞ്ഞു . ഇതിൽ റഷ്യൻ അമേരിക്കൻ സംവിധാനങ്ങൾ ലോക വ്യാപകമായി ഉപയോഗപ്പെടുത്തമെങ്കിലും , ചൈന , ജപ്പാൻ എന്നിവയുടെ സിസ്റ്റങ്ങൾ പ്രാദേശികവുമാണ് . ഇതിൽ യൂറോപ്യൻ സിസ്റ്റം പൂർണ്ണമായി പ്രവർത്തനപഥത്തിൽ എത്തിയിട്ടില്ല . ഇന്ത്യയുടെ നാവിക് ഇപ്പോൾ തൽകാലം പ്രാദേശിക സിസ്റ്റമായാണ് ഉപയോഗിക്കാൻ കഴിയുക . പ്രധാനമായും രണ്ടുതരത്തിലാണ് നാവിക് സേവനം ലഭ്യമാകുക എന്നാണ് ഇപ്പോഴുള്ള റിപ്പോർട്ട് . ഒന്ന് സൈന്യത്തിനും , പ്രത്യേക യൂസർമാർക്കും വേണ്ടുന്ന എൻക്രിപ്റ്റ് സേവനം ആണെങ്കിൽ , സാധാരണ മൊബൈൽ ഉപയോക്താക്കൾക്കും ലഭിക്കുന്ന സേവനമായിരിക്കും രണ്ടാമത്തെത് .


ഇൻറർനെറ്റ് ഡൊമൈനുകൾക്ക് പേരുകൾക്ക് മുകളിലുള്ള നിയന്ത്രണം അമേരിക്ക ഉപേക്ഷിക്കുന്നു . ഒക്ടോബർ ഒന്ന് മുതൽ ഡൊമെയ്ൻ നെയ്മിങ് സിസ്റ്റം ( ഡി . എൻ . എസ് ) ൻറെ നിയന്ത്രണം ലോസ് ആഞ്ചലസ് കേന്ദ്രമാക്കിയുള്ള ഐക്യാൻ ( ദ ഇന്റർനെറ്റ് കോർപറേഷൻ ഫോർ അസൈൻഡ് നെയിംസ് ) കൈമാറും . എസുകളുടെ അഭാവത്തിൽ ഐ . പി . വിലാസങ്ങൾ മാത്രമാണുള്ളത് . ഫോൺ നമ്പറുകളെ ഓർമിപ്പിക്കുന്ന ഐ . പി . വിലാസങ്ങൾ ( ഉദാഃ 194.66.82.10 ) ഓർത്തിരിക്കുക എളുപ്പമല്ല . 2014 ൽ ഡി . എൻ . എസ് . നിയന്ത്രണം ഉപേക്ഷിക്കാൻ തയാറാണെന്ന് അമേരിക്ക അറിയിച്ചിരുന്നു . എന്നാൽ കൈമാറ്റം വൈകുകയായിരുന്നു . എന്നാൽ ഐക്യാൻ നിയന്ത്രണം ഏറ്റെടുക്കുന്നതു മൂലം സാധാരണ ഉപയോക്താക്കൾക്ക് കാര്യമായ വ്യത്യാസം അറിയില്ല . അമേരിക്കയുടെ ചട്ടങ്ങൾക്കു വിധേയമായി ഐക്യാൻ തന്നെയാണു പേരുകൾ അനുവദിച്ചിരുന്നത് . എന്നാൽ , നിയന്ത്രണം കൈമാറുന്നതിനെതിരേ അമേരിക്കയിൽ വിമർശനം ഉയരുന്നുണ്ട് . വിദേശ രാജ്യങ്ങൾക്ക് ഇന്റർനെറ്റിൽ സ്വാധീനം കൂടുന്നതാണു പ്രധാന ആശങ്ക .


ക്രെഡിറ്റ് കാർഡ് തട്ടിപ്പുമായി ബന്ധപ്പെട്ട കാര്യങ്ങളിൽ അതത് ബാങ്കുകൾക്കായിരിക്കും പരിപൂർണ ഉത്തരവാദിത്തമെന്ന് റിസർവ് ബാങ്ക് . ക്രെഡിറ്റ് കാർഡ് ഇടപാടുകളുടെ സുരക്ഷ ശക്തമാക്കണമെന്ന റിസർവ് ബാങ്കിന്റെ നിർദ്ദേശം ബാങ്കുകൾ ഇതുവരെ നടപ്പാക്കാത്ത സാഹചര്യത്തിലാണ് കടുത്ത നടപടി . ക്രെഡിറ്റ് കാർഡ് തട്ടിപ്പിൽ പണം നഷ്ടപ്പെടുന്നവർക്ക് ബാങ്കുകൾ തന്നെ പണം നൽകണം . പരാതി കിട്ടി ഏഴ് ദിവസത്തിനകം തന്നെ ഈ പണം നൽകിയിരിക്കണം . അതുകഴിഞ്ഞാൽ പണം നൽകുന്നതുവരെയുള്ള ഓരോദിവസവും 100 രൂപ വീതം ഇടപാട്കാരന് നൽകണം എന്നാണ് റിസർവ് ബാങ്ക് പറയുന്നത് . നിലവിൽ ക്രെഡിറ്റ് കാർഡ് തട്ടിപ്പ് സംബന്ധിച്ച കേസുകളിൽ തീരുമാനമാകാൻ ആഴ്ചകളെടുക്കുന്ന സാഹചര്യമാണ് ഉള്ളത് . ക്രെഡിറ്റ് കാർഡുകൾ ഉപയോഗിച്ചുള്ള തട്ടിപ്പുകൾ പെരുകിയപ്പോൾ റിസർവ് ബാങ്ക് ചില നിർദ്ദേശങ്ങൾ മുന്നോട്ട് വച്ചിരുന്നു . ഇലക്ട്രോണിക് ചിപ്പും രഹസ്യ പിൻ നമ്പറും അടക്കമുള്ള സുരക്ഷ സംവിധാനങ്ങൾ കൂടുതൽ ശക്തമാക്കണമെന്നായിരുന്നു റിസർവ് ബാങ്കിന്റെ നിർദ്ദേശം . 2013 ജൂലായ് 1 ന് ഇക്കാര്യങ്ങൾ പ്രാബല്യത്തിൽ വരുത്തണം എന്നും പറഞ്ഞിരുന്നു . നാളുകൾ ഇത്രയായിട്ടും ബാങ്കുകൾ ഒന്നും ഈ നടപടി ക്രമങ്ങൾ പൂർത്തിയാക്കിയിട്ടില്ല . സുരക്ഷ ക്രമീകരണങ്ങൾ ഏർപ്പെടുത്താൻ ഇനിയും സമയം അനുവദിക്കില്ലെന്ന് റിസർവ് ബാങ്ക് വ്യക്തമാക്കിയിട്ടുണ്ട് . ഇതിന്റെ തുടർനടപടിയായാണ് ക്രെഡിറ്റ് കാർഡ് വഴി പണം നഷ്ടപ്പെട്ടവർക്ക് ഏഴ് ദിവസത്തിനകം അത് തിരിച്ചു നൽകണം എന്ന ഉത്തരവ് .


ശബരിമലയിലെ വരുമാനത്തിൽ വൻ കുറവ് . മകരവിളക്കിനായി നട തുറന്ന് ആറു ദിവസം കഴിയുന്പോൾ 9 കോടിയുടെ കുറവാണ് കഴിഞ്ഞ വർഷത്തെ അപേക്ഷിച്ച് ഉണ്ടായത് . അപ്പം , അരവണ വിൽപനയും കാര്യമായി ഇടിഞ്ഞു . കഴിഞ്ഞ വർഷത്തെ മകരവിളക്ക് തീർഥാടനം ആറുദിനം കഴിഞ്ഞപ്പോൾ വരുമാനം 29 കോടി കടന്നിരുന്നു . ഈ വർഷം അത് 20 കോടിയിലൊതുങ്ങി . അരവണ വിറ്റവകയിൽ കുറവ് 79 ലക്ഷം രൂപ . അപ്പം വിൽപനയിൽ 62 ലക്ഷത്തിന്റെ് കുറവ് . മാളികപുറത്തെ വരുമാനവും മുറിവാടകയിലൂടെ കിട്ടുന്നതും എല്ലാം കുറഞ്ഞു . മകരവിളക്കിന് ഒരാഴ്ച മാത്രം ശേഷിക്കേ ബോർഡിന് മുന്നിൽ നഷ്ടങ്ങളുടെ കണക്കുകളാണ് . യുവതീ പ്രവേശനവും സംഘർഷങ്ങളും ഭക്തരുടെ എണ്ണം ഗണ്യമായി കുറച്ചു . എന്നാൽ വരുന്ന ഭക്തരുടെ എണ്ണത്തിന് ആനുപാതികമായി വരുമാനം ലഭിക്കുന്നുണ്ടെന്നാണ് ബോർഡിന്റെ നിഗമനം . സംഭാവനയായി 4ലക്ഷം രൂപ ഇത്തവണ അധികമായി ലഭിച്ചിട്ടുമുണ്ട് . വരും ദിവസങ്ങളിൽ മുൻവർഷത്തേക്കാൾ തീർഥാടകർ എത്തുമെന്നും വരുമാനനഷ്ടം കുറയ്ക്കാൻ കഴിയുമെന്നാണ് ദേവസ്വം ബോർഡിന്റെ വിലയിരുത്തൽ .


എന്റെ കട വ്യാപാര ശൃംഖലയുടെ നടത്തിപ്പുകാർക്കെതിരെ നിക്ഷേപകരുടെ പരാതി . ലക്ഷങ്ങൾ നൽകിയിട്ടും സാധനങ്ങൾ വിതരണം ചെയ്തില്ലെന്നാണ് മുഖ്യമന്ത്രിക്കും പൊലീസിന് നൽകിയ പരാതിയിൽ പറയുന്നത് . എന്നാൽ സ്ഥാപനത്തെ തകർക്കാനുള്ള ചില നിക്ഷേപകരുടെ ഗൂഡതാൽപര്യമാണ് പരാതിക്ക് പിന്നിലെന്ന് കമ്പനി അധികൃതർ വിശദീകരിച്ചു . ഓരോ പഞ്ചായത്തിനും ഓരോ സൂപ്പർമാർക്കറ്റ് എന്ന ആശയത്തോടെയാണ് എന്റെ കട ശൃംഖല തുടങ്ങിയത് . തിരുവനന്തപുരം ആസ്ഥാനമായ സിസിൽ ഗ്രൂപ്പാണ് നടത്തിപ്പുകാർ . കഴിഞ്ഞ നവംബറിൽ സംസ്ഥാനത്തുടനീളം 115 വില്പന ശാലകൾ തുടങ്ങി . നിക്ഷേകപർ നൽകുന്ന ഒറ്റത്തവണ പണത്തിന് പകരം മാസം തോറും സാധനങ്ങൾ വിതരണം ചെയ്യുമെന്നായിരുന്നു വ്യവസ്ഥ . എന്നാൽ ഇപ്പോൾ വിതരണം മുടങ്ങിയെന്നാണ് ഒരു വിഭാഗം നിക്ഷേപകരുടെ പരാതി . പരാതിക്കാർ സിസിൽ ഗ്രൂപ്പ് ആസ്ഥാനത്തെത്തി പ്രതിഷേധിച്ചു . എന്നാൽ പരാതിക്കാരുടെ വാദങ്ങൾ സിസിൽ ഗ്രൂപ്പ് തള്ളി . പരാതിക്കാരായ നിക്ഷേപകർ ബിൽ കൃത്യമായി നൽകുന്നില്ലെന്നാണ് കമ്പനിയുടെ വിശദീകരണം എന്റെ കട എന്ന ബ്രാൻഡ് നെയിം കിട്ടാൻ വേണ്ടിയാണ് പ്രതിഷേധമെന്നും സിസിൽ ഗ്രൂപ്പ് എംഡി മനോജ് കുമാർ പറഞ്ഞു . നിക്ഷേപകർക്കെതിരെ മാനേജ്മെന്റും കോടതിയെ സമീപിക്കാനൊരുങ്ങുകയാണ് . കരാറിലെ വ്യവസ്ഥ ലംഘിച്ചെന്നാണ് രണ്ടുകൂട്ടരുടെയും ആക്ഷേപം .


റിയോ ഒളിംപിക്സിലെ മിന്നും പ്രകടനത്തിന് സമ്മാനമായി കിട്ടിയ ബി എം ഡബ്ലിയു കാർ , ദിപ കർമാകർ തിരികെ നൽകുന്നു . ആഡംബര കാറിൻറെ ഉപയോഗച്ചെലവ് താങ്ങാവാത്തതിനാലാണ് തിരികെ നൽകുന്നതെന്ന് ദിപയുടെ കോച്ച് പറഞ്ഞു . റിയോ ഒളിംപിക്സിലെ അവിസ്മരണീയ പ്രകടനമാണ് ദിപ കർമാകറെ ഇന്ത്യയുടെ ദീപമാക്കിയത് . മെഡൽ നേട്ടത്തോളം പോന്ന നാലാം സ്ഥാനവുമായി തിരിച്ചെത്തിയ ദിപയ്ക്ക് അംഗീകാരങ്ങളുടെയും സമ്മാനങ്ങളുടെയും പെരുമഴയായിരുന്നു . ഇക്കൂട്ടത്തിലാണ് ഹൈദരാബാദ് ബാഡ്മിന്റൺ അസോസിയേഷൻ പ്രസിഡന്റ് ചാമുണ്ടേശ്വർ നാഥ് ദിപയ്ക്ക് ബി എം ഡബ്ലിയു കാർ നൽകിയത് . പി വി സിന്ധു , സാക്ഷി മാലിക്ക് എന്നിവർക്കൊപ്പം സച്ചിൻ ടെൻഡുൽക്കറിൽ നിന്നാണ് ദിപ കാർ സ്വീകരിച്ചത് . ഇത്രയും വിലകൂടിയ കാറിന്റെ ഉപയോഗച്ചെലവ് താങ്ങാൻ കഴിയാത്തതിനാൽ കാർ തിരികെ നൽകാൻ തീരുമാനിക്കുകയായിരുന്നു . അഗർത്തലയിലെ ഇടുങ്ങിയ റോഡുകൾ ഈ കാറിന് അനുയോജ്യമല്ലാത്തതും കാരണമായി . ദിപയുടെ കുടുംബവുമായി ആലോചിച്ചാണ് ഈയൊരു തീരുമാനത്തിൽ എത്തിയതെന്നും കാറിന് പകരം പണം നൽകുകയാണെങ്കിൽ ദിപയുടെ പരിശീലനത്തിന് ഇത് പ്രയോജനമാകുമെന്നും കോച്ച് ബിശ്വേശ്വർ നന്ദി പറഞ്ഞു . നവംബറിൽ ജർമനിയിൽ നടക്കുന്ന ചലഞ്ചേഴ്സ് കപ്പിൽ പങ്കെടുക്കാനുള്ള ഒരുക്കത്തിലാണിപ്പോൾ ദിപ .


സാനിട്ടറി പാഡുകൾക്ക് പന്ത്രണ്ട് ശതമാനം ജി . എസ് . ടി ഏർപ്പെടുത്തിയതിനെതിരെ സമൂഹമാധ്യമങ്ങളിൽ വ്യാപക പ്രചാരണം . ആർത്തവം ആഢംബരമാണോ എന്ന ചോദ്യമാണ് കേന്ദ്രസർക്കാരിനെതിരെയുളള പോസ്റ്റുകളിൽ ഉയരുന്നത് . അധികനികുതിക്കെതിരെ പ്രതിഷേധവുമായി തെരുവിലിറങ്ങാൻ ഒരുങ്ങുകയാണ് വനിതാ സംഘടനകൾ . മാലയ്ക്കും വളയ്ക്കും കുങ്കുമത്തിനുമില്ലാത്ത നികുതി എന്തിനാണ് സാനിട്ടറി പാഡുകൾക്ക് ? സാമൂഹ്യ മാധ്യമങ്ങളിലിപ്പോൾ സ്ത്രീകൾ കൂട്ടായി ഉയർത്തുന്ന ചോദ്യമാണിത് . സ്ത്രീകളുടെ ആരോഗ്യമാണോ അവർ പൊട്ടു തൊടുന്നതാണോ സർക്കാരിന് പ്രധാനം എന്ന ചോദ്യത്തിനൊപ്പം ആർത്തവം ആഢംബരമാണോ എന്ന സംശയവും ഫേസ്ബുക്ക് കാമ്പയിനുകളിൽ സജീവമാണ് . ചോരയ്ക്ക് നികുതി എന്ന പേരിലാണ് ചില കാമ്പയിനുകൾ . അധിക നികുതി ഏർപ്പെടുത്താനുളള നീക്കത്തിനെതിരെ തുടക്കത്തിൽ തന്നെ എതിർപ്പുണ്ടായിരുന്നു . എന്നാൽ ചെറുകിട സംരംഭകരെ സംരക്ഷിക്കുകയാണ് ലക്ഷ്യമെന്നും തീരുമാനം മാറ്റില്ലെന്നും കേന്ദ്രസർക്കാർ വ്യക്തമാക്കി . ഇതോടെയാണ് ജി . എസ് . ടി നിലവിൽ വന്ന ശേഷം സമൂഹമാധ്യമങ്ങളിൽ പ്രചാരണം സജീവമായത് . പ്രതികരണങ്ങൾ പലവിധമാണ് . ഗർഭനിരോധന ഉറകൾക്ക് നികുതിയില്ലാത്തപ്പോൾ എന്തുകൊണ്ടാണ് സാനിട്ടറി പാഡുകൾക്ക് എന്ന് ചിലർ ചോദിക്കുന്നു . ലൈംഗികത ഒരാളുടെ തെരഞ്ഞെടുപ്പാണെന്നും ആർത്തവം അങ്ങനെയല്ലെന്നും ഓർമപ്പെടുത്തുന്നു . ജി . എസ് . ടി കൌൺസിലിൽ പുരുഷൻമാർ മാത്രം ഇരുന്നതുകൊണ്ടാണ് ഇങ്ങനെയെന്നും അഭിപ്രായമുണ്ട് . സമ്പന്നരായ സ്ത്രീകൾക്ക് മാത്രമാണോ ആർത്തവം ഉണ്ടാകുന്നത് എന്ന പരിഹാസമാണ് ആഢംബര നികുതി ഏർപ്പെടുത്താനുളള തീരുമാനത്തിനെതിരെ ചിലർ ഉന്നയിക്കുന്നത് . സമൂഹ മാധ്യമങ്ങളിലെ പ്രചാരണത്തിനൊപ്പം കർണാടകത്തിലെ വനിതാ സംഘടനകൾ തെരുവിലിറങ്ങാനും ഒരുങ്ങുകയാണ് . ഗുൽബർഗയിൽ സ്കൂൾ വിദ്യാർത്ഥിനികളെ അണിനിരത്തി ആദ്യ പ്രതിഷേധ പരിപാടിയും നടന്നു .


കഴിഞ്ഞ സീസണിൽ കൈയിൽനിന്ന് വഴുതിപ്പോയ കിരീടം ഇത്തവണ കൈപ്പിടിയിലാക്കാൻ അരയുംതലയും മുറുക്കുകയാണ് കേരള ബ്ലാസ്റ്റേഴ്സ് . ശക്തമായ ലൈനപ്പ് അണിയിച്ചൊരുക്കിയും കടുത്ത പരിശീലനത്തിലൂടെയുമാണ് ബ്ലാസ്റ്റേഴ്സിന്റെ തയ്യാറെടുപ്പ് . ടീമിലേക്ക് കെനിയൻ പ്രീമിയർ ലീഗിലെ ഉഗാണ്ടൻ സൂപ്പർതാരം കെസിറോൻ കിസിറ്റോയെ കൊണ്ടുവരാൻ തയ്യാറെടുക്കുകയാണ് മാനേജ്മെന്റ് . ഇരുപതുകാരനായ കിസിറ്റോ കുറച്ചുദിവസമായ ബ്ലാസ്റ്റേഴ്സിന്റെ പരിശീലന ക്യാംപിലുണ്ട് . മികച്ച പ്രകടനം നടത്തുന്ന കിസിറ്റോയുമായി കരാറിലെത്തുന്നതിനെക്കുറിച്ച് മാനേജ്മെന്റ് തീരുമാനമെടുത്തു കഴിഞ്ഞു . അടുത്ത ആഴ്ച ആദ്യത്തോടെ ഇതുസംബന്ധിച്ച് ധാരണയാകുമെന്നാണ് സൂചന . മദ്ധ്യനിര ശക്തിപ്പെടുത്തുന്നതിന്റെ ഭാഗമായാണ് കിസിറ്റോയെ ടീമിൽ ഉൾപ്പെടുത്തുന്നത് . ഇപ്പോൾ കെനിയൻ പ്രീമിയർ ലീഗിൽ എഎഫ്സി ലിയോപാർഡിനുവേണ്ടിയാണ് കിസിറ്റോ കളിക്കുന്നത് . നവംബർ 17ന് ഐഎസ്എല്ലിലെ ഉദ്ഘാടനമൽസരത്തിൽ നിലവിലെ ജേതാക്കളായ അത്ലറ്റികോ ഡി കൊൽക്കത്തയെയാണ് റണ്ണേഴ്സ് അപ്പായ കേരള ബ്ലാസ്റ്റേഴ്സ് ആദ്യം നേരിടുന്നത് .


വാട്ട്സ്ആപ്പിൽ പുതിയ മെൻഷൻ ഫീച്ചർ എത്തുന്നു . ഫേസ്ബുക്കിലും ട്വിറ്ററിലും നിലവിലുള്ള സംവിധാനമാണ് വാട്ട്സ്ആപ്പ് മൊബൈൽ ചാറ്റ് ആപ്പിലും എത്തിക്കുന്നത് . ഇത് പ്രകാരം ഒരു ഗ്രൂപ്പ് ചാറ്റിൽ മുകളിൽ ഒരു വ്യക്തി കമൻറ് ചെയ്താൽ @ എന്ന ചിഹ്നം ഉപയോഗിച്ച് ആ വ്യക്തിയെ മെൻഷൻ ചെയ്യാം . ചിലപ്പോൾ ഒരു ഗ്രൂപ്പിൽ കൂട്ടമായി ചർച്ച നടക്കുമ്പോൾ ഒരു വ്യക്തിയോടുള്ള കൃത്യമായ ചോദ്യം അയാൾ കാണതെ പോകില്ലെന്ന് സാരം . എന്നാൽ ഫേസ്ബുക്കിൻറെ മുഖ്യ എതിരാളികളായ ടെലിഗ്രാം ഇതിന് മുൻപ് തന്നെ ഈ സംവിധാനം നടപ്പിലാക്കിയിട്ടുണ്ട് . അടുത്തിടെയായി വളരെ ഏറെ പരിഷ്കാരങ്ങൾ ആവിഷ്കരിച്ച വാട്ട്സ്ആപ്പ് മൂന്ന് ആഴ്ചകൾക്കുള്ളിൽ തന്നെ പുതിയ ഫീച്ചറുകൾ അവതരിപ്പിക്കുന്നുണ്ട് . അടുത്തിടെ ക്വിക്ക് റീപ്ലേയും , സന്ദേശങ്ങൾ ക്വാട്ട് ചെയ്യാനുള്ള സംവിധാനവും വാട്ട്സ്ആപ്പ് അവതരിപ്പിച്ചിരുന്നു . ഇതിന് പിന്നാലെ അടുത്ത അപ്ഡേഷനിൽ തന്നെ മെൻഷൻ സംവിധാനവും ലഭിക്കും . ഇത് സംബന്ധിച്ച വാർത്ത ആദ്യം പുറത്തുവിട്ടത് വാട്ട്സ്ആപ്പ് ബീറ്റ ഇൻഫോ എന്ന സൈറ്റാണ് പുതിയ വാർത്ത പുറത്തുവിട്ടത് .


വാട്ട്സ്ആപ്പ് പുതിയ നാഴികക്കല്ല് പിന്നിടുന്നു . ഒരു ദിവസം 10 കോടി വോയ്സ് കോളുകൾ വാട്ട്സ്ആപ്പ് വഴി ഉപയോക്താക്കൾ നടത്തിയത് . അതായത് ലോകത്ത് ഒരു സെക്കൻറിൽ വാട്ട്സ്ആപ്പ് വഴി 1100 കോളുകളാണ് നടത്തുന്നത് . നിരവധി ഉപയോക്താക്കൾ വാട്ട്സ്ആപ്പ് കോളിനെ മികച്ച ഫീച്ചറായി സ്വീകരിച്ചതിൽ സന്തോഷമുണ്ടെന്നാണ് ഇത് പ്രഖ്യാപിച്ച് വാട്ട്സ്ആപ്പ് വ്യക്തമാക്കിയത് . വാട്ട്സ്ആപ്പ് കോൾ കൂടുതൽ വിപൂലീകരിക്കാനുള്ള പദ്ധതികൾ അണിയറയിൽ ഒരുങ്ങുന്നതായും വാട്ട്സ്ആപ്പ് പറയുന്നു . വർഷങ്ങൾക്ക് മുൻപ് തന്നെ 100 കോടി ഉപയോക്താക്കൾ എന്ന നാഴികക്കല്ല് പിന്നീട്ട വാട്ട്സ്ആപ്പ് ഇന്നും ലോകത്തിലെ ഏറ്റവും വലിയ മൊബൈൽ ഇൻസ്റ്റൻറ് മെസേജ് ആപ്പാണ് . അടുത്തിടെ പ്രസിദ്ധീകരിച്ച റിപ്പോർട്ടിൽ ഇന്ത്യയിലെ സ്മാർട്ട്ഫോണുകളിൽ 95 ശതമാനത്തിലും വാട്ട്സ്ആപ്പ് ഇൻസ്റ്റാൾ ചെയ്തിട്ടുണ്ടെന്നാണ് അവകാശവാദം . ബ്രസീലിൽ ഇത് 94 ശതമാനമാണ് . 3ജി ഇന്ത്യയിലും മറ്റ് രാജ്യങ്ങളിലും സജീവമായതോടെയാണ് വാട്ട്സ്ആപ്പ് വഴി കോൾ ചെയ്യുന്നവരുടെ എണ്ണം കുത്തനെ വർദ്ധിച്ചത് . അതേ സമയം വാട്ട്സ്ആപ്പ് വഴി വോയ്സ് സന്ദേശങ്ങൾ അയക്കുന്നവരുടെ എണ്ണവും വർദ്ധിച്ചിട്ടുണ്ടെന്നാണ് റിപ്പോർട്ട് . 2009 ൽ ബ്രയാൻ ആക്ടൻ , ജെൻ കോംമ് എന്നിവർ ചേർന്ന് തുടങ്ങിയ വാട്ട്സ്ആപ്പ് അത്ഭുതകരമായ വളർച്ചയാണ് ഉണ്ടാക്കിയത് . തുടർന്ന് 2014 ൽ 19.3 ബില്ല്യൺ ഡോളറിന് വാട്ട്സ്ആപ്പിനെ ഫേസ്ബുക്ക് ഏറ്റെടുത്തു . ടെക് ലോകത്തെ തന്നെ വലിയ ഏറ്റെടുക്കലുകളിൽ ഒന്നായിരുന്നു അത് . അതിനിടയിൽ വാട്ട്സ്ആപ്പ് ഉടൻ തന്നെ വീഡിയോ കോളിംഗ് സംവിധാനവും ആരംഭിക്കുമെന്ന് റിപ്പോർട്ടുണ്ട് .


തന്നെ വിലകുറച്ചുകണ്ട ഇന്ത്യൻ ഓപ്പണർ രോഹിത് ശർമയ്ക്ക് മറുപടിയുമായി പാക് പേസർ മുഹമ്മദ് അമീർ . സ്കൈ സ്പോർട്സിന് നൽകിയ അഭിമുഖത്തിലാണ് മാർച്ചിൽ തനിക്കെതിരെ രോഹിത് ശർമ നടത്തിയ പരാമർശങ്ങളെക്കുറിച്ച് മുഹമ്മദ് അമീർ പ്രതികരിച്ചത് . മുഹമ്മദ് അമീർ അത്രവലിയ ബൌറളൊന്നുമല്ലെന്നും ഇപ്പോൾ ലഭിക്കുന്ന അമിത പ്രശസ്തി കണ്ടാൽ അദ്ദേഹം മാത്രമാണ് പാക് ടീമിലെ ഏക ബൌളറെന്ന് തോന്നുമെന്നായിരുന്നു രോഹിത് പറഞ്ഞത് . ഇപ്പോൾ ലഭിക്കുന്ന അമിതപ്രശസ്തിയെ ന്യായീകരിക്കുന്ന പ്രകടനങ്ങളാണ് ഇനി അമീറിൽ നിന്ന് ഉണ്ടാവേണ്ടതെന്നും രോഹിത് പറഞ്ഞിരുന്നു . മറ്റ് താരങ്ങളെക്കുറിച്ച് രോഹിത് പറഞ്ഞ കാര്യങ്ങളോട് താൻ ഒന്നും പറയുന്നില്ലെന്നും അമീർ പറഞ്ഞു . അത് അദ്ദേഹത്തിന്റെ അഭിപ്രായമാണ് . പക്ഷെ എന്നെക്കുറിച്ച് മറ്റുള്ളവർ എന്തു പറയുന്നുവെന്ന് ഞാൻ ശ്രദ്ധിക്കാറില്ല . മറ്റുളളവർ എന്തു പറയുന്നുവെന്ന് നോക്കാതെ തന്റെ പ്രകടനത്തിൽ മാത്രം ശ്രദ്ധ കേന്ദ്രീകരിക്കാനാണ് താൻ ശ്രമിക്കുന്നതെന്നും അമീർ പറഞ്ഞു . ചാമ്പ്യൻസ് ട്രോഫി ഫൈനലിൽ അമീറിന്റെ പന്തിലാണ് രോഹിത് അടക്കമുള്ള ഇന്ത്യയുടെ മുൻനിര തകർന്നടിഞ്ഞത് .


ഏകദിന ക്രിക്കറ്റിൽ ആറു പന്തിൽ ആറു സിക്സറകളെന്ന ഹെർഷെൽ ഗിബ്സിന്റെ ലോക റെക്കോർഡ് കൈയകലത്തിൽ കൈവിട്ട് ന്യൂസിലൻഡിന്റെ ജിമ്മി നീഷാം . ശ്രീലങ്കക്കെതിരായ ആദ്യ ഏകദിനത്തിൽ തിസാര പെരേര എറിഞ്ഞ 49 - ാം ഓവറിലാണ് നീഷാം അഞ്ച് സിക്സറുകൾ പറത്തിയത് . 34 റൺസാണ് ഈ ഓവറിൽ നീഷാം അടിച്ചെടുത്തത് . ആദ്യ നാലു പന്തിൽ നാലു സിക്സറുകൾ പറത്തിയ നീഷാം നോബോളായ അടുത്ത പന്തിൽ രണ്ട് ബൈ റൺസ് ഓടിയെടുത്തു . ഫ്രീ ഹിറ്റ് ലഭിച്ച അഞ്ചാം പന്ത് വീണ്ടും സിക്സറിന് പറത്തി . അവസാന പന്തിൽ സിക്സറടിക്കാൻ ശ്രമിച്ചെങ്കിലും ഒരു റണ്ണെടുക്കാനെ കഴിഞ്ഞുള്ളു . അതുവരെ ഒമ്പതോവറിൽ 46 റൺസ് വഴങ്ങി രണ്ട് വിക്കറ്റെടുത്തിരുന്ന പെരേര പത്ത് ഓവർ പൂർത്തിയാക്കിയപ്പോൾ 80 റൺസ് വഴങ്ങി . ഏകദിന ക്രിക്കറ്റിൽ ഒരോവറിൽ ഏറ്റവും കൂടുതൽ വഴങ്ങിയ മൂന്നാമത്തെ ബൌളറെന്ന നാണക്കേടും ഇതോടെ തിസാര പേരേരയുടെ പേരിലായി . നെതർലൻഡ്സിനെതിരായ ഏകദിനത്തിൽ ദക്ഷിണാഫ്രിക്കയുടെ ഹെർഷെൽ ഗിബ്സ് ആറു പന്തിൽ ആറ് സിക്സറുകൾ പറത്തിയതാണ് ഏകദിനങ്ങളിൽ ഏറ്റവും കൂടുതൽ റൺസ് പിറന്ന ഓവർ . തിസാര പെരേരക്കെതിരെ തന്നെ ദക്ഷിണാഫ്രിക്കയുടെ എബി ഡിവില്ലിയേഴ്സ് 35 റൺസടിച്ചതാണ് രണ്ടാമത്തെ മോശം ഓവർ . ഇപ്പോഴിതാ തിസാര പെരേര തന്നെ 34 റൺസ് വഴങ്ങി വീണ്ടും നാണംകെട്ടു . മത്സരത്തിൽ ആദ്യം ബാറ്റ് ചെയ്ത കീവീസ് മാർട്ടിൻ ഗപ്ടിലിന്റെ ( 138 ) , സെഞ്ചുറിയുടെയും റോസ് ടെയ്ലർ ( 54 ) , കെയ്ൻ വില്യാംസൺ ( 76 ) എന്നിവരുടെ അർധസെഞ്ചുറികളുടെയും മികവിൽ 50 ഓവറിൽ ഏഴ് വിക്കറ്റ് നഷ്ടത്തിൽ 371 റൺസടിച്ചപ്പോൾ ശ്രീലങ്ക 49 ഓവറിൽ 326 റൺസിന് ഓൾ ഔട്ടായി . കീവീസിനായി നീഷാം 13 പന്തിൽ 47 റൺസുമായി പുറത്താകാതെ നിന്നു .


കരിയറിൻറെ തുടക്കത്തിൽ ചെയ്ത വേഷങ്ങളിലൂടെ ശ്രദ്ധിക്കപ്പെട്ടെങ്കിലും പിന്നീട് വിജയങ്ങൾ അകന്നുനിന്ന ഒരു കാലമുണ്ടായിരുന്നു ആസിഫ് അലിക്ക് . നായകനായി എത്തിയ പല ചിത്രങ്ങളും പ്രേക്ഷകരുടെ ശ്രദ്ധയിലേക്ക് എത്താതെ ബോൿസ്ഓഫീസിൽ വീണുപോയ കാലം . ഇപ്പോൾ കരിയർ പത്താം വർഷത്തിലേക്ക് കടക്കാനൊരുങ്ങുമ്പോൾ പക്ഷേ ആസിഫ് പഴയ പരാജയകാലം മറികടന്നിട്ടുണ്ട് . പ്രോജക്ടുകൾ തെരഞ്ഞെടുക്കുന്ന കാര്യത്തിൽ ആദ്യകാലത്തേക്കാൾ ശ്രദ്ധ പുലർത്തുന്നുമുണ്ട് ഇപ്പോൾ . ഏറ്റവുമൊടുവിലെത്തിയ ബിടെക് പ്രേക്ഷകപ്രീതി നേടി ഇപ്പോഴും തീയേറ്ററുകളിൽ തുടരുന്നുണ്ട് . വിജേഷ് വിജയ്യുടെ മന്ദാരമാണ് ആസിഫിൻറെ അടുത്ത റിലീസ് . ഒരു താരം എന്നതിനേക്കാൾ നടനെന്ന നിലയിലുള്ള വളർച്ചയിലാണ് താൻ ഇപ്പോൾ പ്രാധാന്യം കൊടുക്കുന്നതെന്ന് പറയുന്നു ആസിഫ് . " ഇപ്പോൾ സിനിമകളുടെ തെരഞ്ഞെടുപ്പ് കൂടുതൽ നന്നാക്കാനാവുന്നുണ്ട് . തെരഞ്ഞെടുപ്പിനുള്ള അവസരം ലഭിക്കുമ്പോൾ കഥാപാത്രങ്ങളുടെ വൈവിധ്യത്തിലാണ് ഇപ്പോൾ ശ്രദ്ധിക്കാറ് , " ആസിഫ് ടൈംസ് ഓഫ് ഇന്ത്യയോട് പറഞ്ഞു . പഴയകാലം കടന്നുവരുന്ന ഒട്ടേറെ ബിഗ് ബജറ്റ് ചിത്രങ്ങൾ അണിയറയിൽ ഒരുങ്ങുമ്പോൾ അത്തരത്തിലുള്ള ഒരു ചിത്രത്തിൻറെയും ഭാഗമല്ല താനെന്ന് പറയുന്നു ചോദ്യത്തിന് മറുപടിയായി ആസിഫ് . എന്നാൽ അത്തരത്തിലൊരു ചിത്രത്തിൽ അഭിനയിക്കാൻ താൽപര്യമുണ്ടെന്നും . " ഒരു 200 കോടി ചിത്രത്തിൽ അഭിനയിക്കണമെന്ന് ആഗ്രഹമുണ്ട് " , ആസിഫ് പറഞ്ഞവസാനിപ്പിക്കുന്നു .


ഏകദിനത്തിൽ മാത്രമല്ല ദക്ഷിണാഫ്രിക്കയ്ക്കെതിരായ ആദ്യ ടി20യിലും ധോണി റണ്ണെടുക്കുന്നതിൽ നിരാശപ്പെടുത്തി . വീണ്ടും ധോണിക്കെതിരെ ഇതിനെ തുടർന്ന് വിമർശനം ഉയരുന്നുണ്ട് . വിമർശനങ്ങൾക്കിടയിൽ ധോണിയെ പിന്തുണച്ച് രംഗത്തു വന്നിരിക്കുകയാണ് മുൻ ഇന്ത്യൻ വിക്കറ്റ് കീപ്പർ കിരൺ മോറെ രംഗത്ത് എത്തിയിരിക്കുകയാണ് . ധോണിയെന്ന കളിക്കാരനെ ചോദ്യം ചെയ്യുന്നതിൽ അർത്ഥമില്ല . ഇന്ത്യൻ ടീമിൻറെ നെടും തൂണാണ് ധോണി . ടീമിലെ ശക്തമായ സാന്നിധ്യം . ടീമിലെ ബൌളേഴ്സിന് പ്രത്യേകിച്ച് യുവ സ്പിൻ ജോഡിയായ കുൽദീപ് യാദവിനും ചാഹലിനും അദേഹത്തിൽ നിന്ന് ലഭിക്കുന്ന പിന്തുണ ചെറുതല്ല . വിക്കറ്റിന് പിന്നിൽ ഇരുവർക്കും നിർദേശങ്ങൾ നൽകുന്നത് ധോണിയാണ് . ധോണിയുടെ സാന്നിധ്യം നായകൻ വിരാട് കോഹ്ലിയുടെ സമ്മർദ്ധം കുറയ്ക്കും മോറെ അഭിപ്രായപ്പെട്ടു . കോലി നായകനായിരിക്കുമ്പോൾ തന്നെയും ബൌളർമാർക്കും ഫീൽഡർമാർക്കും നിർദേശങ്ങൾ നൽകാൻ ധോണിക്കാകുന്നുണ്ട് . അതിനാൽ തന്നെ തന്റെ ബാറ്റിംഗിൽ കൂടുതൽ ശ്രദ്ധിക്കാൻ കോഹ്ലിക്കാകുന്നു . ഇന്ത്യൻ ടീമിന്റെ പൂർണത ധോണിയുടെ സാന്നിധ്യമാണെന്നും മോറെ പറഞ്ഞു . ദക്ഷിണാഫ്രിക്കൻ പര്യടനത്തിൽ വിക്കറ്റിന് പിന്നിൽ മികവ് കാണിക്കുന്ന ധോണി ബാറ്റിംഗിൽ പരാജയപ്പെടുന്ന കാഴ്ചയാണ് കാണുന്നത് . ദക്ഷിണാഫ്രിക്കയ്ക്കെതിരായ നാലാം ഏകദിനത്തിൽ നേടിയ 42 റൺസാണ് പരമ്പരയിലെ ധോണിയുടെ മികച്ച പ്രകടനം .


പൊതു ഭരണ സംവിധാനങ്ങളിലിരിക്കുന്നവർ പദ്മാവതി സിനിമയ്ക്കെതിരെ പരസ്യ പ്രസ്താവന നടത്തരുതെന്ന താക്കീതുമായി സുപ്രീംകോടതി . പദ്മാവതി സിനിമ നിരോധിക്കണമെന്നാവശ്യപ്പെട്ട് നൽകിയ പൊതുതാത്പര്യ ഹർജി സുപ്രീം കോടതി തള്ളി . ഈ മാസം ഇത് മൂന്നാം തവണയാണ് പദ്മാവതി സിനിമ നിരോധിക്കണമെന്നാവശ്യപ്പെട്ട ഹർജി കോടതി തള്ളുന്നത് . മുഖ്യമന്ത്രിമാരും മറ്റ് അധികൃതരും പദ്മാവതി സിനിമയ്ക്കെതിരെ പരസ്യ പ്രസ്താവന നടത്തിയിരുന്നു . പദ്മാവതി പ്രദർശിപ്പിക്കുന്നത് തടയുമെന്നായിരുന്നു രാജസ്ഥാൻ , ഗുജറാത്ത് , മധ്യപ്രദേശ് മുഖ്യമന്ത്രിമാർ പരസ്യമായി പറഞ്ഞത് . ഇതിനെതിരെയാണ് സുപ്രീം കോടതി കടുത്ത വിമർശനം ഉന്നയിച്ചത് . ചിത്രത്തിനെതിരെ രാജ്യത്തെങ്ങും കടുത്ത പ്രതിഷേധമാണ് ഉയരുന്നത് . ചരിത്രം വളച്ചൊടിക്കുന്നതാണ് ചിത്രമെന്ന് ആരോപിച്ച് കർണിസേനയാണ് ആദ്യം പ്രതിഷേധവുമായി എത്തിയത് . ചിത്രീകരണവേളയിൽ രണ്ട് തവണ കർണിസേന സെറ്റ് ആക്രമിക്കുകയും ചെയ്തിരുന്നു . പ ത്മാ വ തി ക്കെ തി രാ യ പ്ര തി ഷേ ധ മെ ന്ന നി ല യി ൽ ജീ വ നൊ ടു ക്കു ക വരെയുണ്ടായി . പത്മാവതി പ്രദർശിപ്പിക്കുന്ന തീയറ്ററുകൾ കത്തിക്കുമെന്ന് ബി . ജെ . പി എം . എൽ . എ രാജാസിംഗ് നേരത്തെ പറഞ്ഞിരുന്നു . ഗുജറാത്ത് തെരഞ്ഞെടുപ്പുമായി ബന്ധപ്പെട്ട് പത്മാവതിയുടെ റിലീസ് തടയണമെന്നും ബി . ജെ . പി നേതാക്കൾ ആവശ്യപ്പെട്ടിരുന്നു . ചിത്രത്തിന് മധ്യപ്രദേശിലും ഗുജറാത്തിലും വിലക്കുണ്ട് . തീയറ്ററുകൾക്കെതിരെ ആക്രമണങ്ങൾ , കോലം കത്തിക്കൽ തുടങ്ങി രാജ്യത്തുടനീളം ചിത്രത്തിനെതിരെ പ്രകടനങ്ങൾ നടക്കുന്നുണ്ട് . ചിത്രത്തിൻറെ പ്രദർശനം തടയണമെന്ന് ആവശ്യപ്പെട്ട് നിരവധി പേർ നിവേദനങ്ങളും സമർപ്പിച്ചിട്ടുണ്ട് . ചിത്രത്തിന് ഇതുവരെ സെൻസർബോർഡ് അനുമതി പോലും കിട്ടിയിട്ടില്ല . ദീപിക പദുക്കോൺ , രൺവീർ സിംഗ് , ഷാഹിദ് കപൂർ തുടങ്ങിയവരാണ് ചിത്രത്തിലെ അഭിനേതാക്കൾ . അലാവുദ്ദീൻ ഖിൽജിക്ക് ചിറ്റോർ രാജകുമാരിയായ പദ്മാവതിയോട് തോന്നുന്ന പ്രണയമാണ് സിനിമയുടെ ഇതിവൃത്തം . ബോളിവുഡിലെ ഏറ്റവും ചെലവേറിയ ചിത്രങ്ങളിലൊന്ന് എന്നതും ' പദ്മാവതി ' ക്ക് വാർത്താപ്രാധാന്യം നേടികൊടുത്തിരുന്നു .


ഇന്ത്യൻ ടീമിന്റെ ബൌളിംഗ് കോച്ചായി സഹീർ ഖാനെ നിയമിച്ച ഉപദേശക സമിതി തീരുമാനത്തിൽ ഉടക്കുമായി കോച്ച് രവി ശാസ്ത്രി . സഹീറിനെ ബൌളിംഗ് ഉപദേശകനാക്കിയതിൽ ശാസ്ത്രിക്ക് എതിർപ്പില്ലെങ്കിലും നിലവിലെ ബൌളിംഗ് പരിശീലകനായ ഭരത് അരുണിനെക്കൂടി സപ്പോർട്ട് സ്റ്റാഫിൽ വേണമെന്നാണ് ശാസ്ത്രിയുടെ നിലപാട് . എന്നാൽ ശാസ്ത്രി ആഗ്രഹിക്കുന്ന സപ്പോർട്ട് സ്റ്റാഫിനെ നൽകാനാവില്ലെന്ന് ഉപദേശക സമിതി അംഗമായ സൌരവ് ഗാംഗുലി അഭിമുഖത്തിനിടെ വ്യക്തമാക്കിയിരുന്നു . തുടർന്നാണ് സഹീറിനെ ബൌളിംഗ് കോച്ചായി നിയമിച്ചത് . എന്നാൽ സഹീർ തുടർന്നാലും അദ്ദേഹത്തിന്റെ പദ്ധതികൾ നടപ്പിലാക്കാൻ ഭരത് അരുണിനെ നിലനിർത്തണമെന്നാണ് ശാസ്ത്രിയുടെ ആവശ്യം . ഇതിന് ക്യാപ്റ്റൻ വിരാട് കോലിയുടെ മൌനാനുവാദവുമുണ്ട് . ടീമിനൊപ്പം മുഴുവൻ സമയവും സഹീറിന്റെ സേവനം ലഭ്യമാകാനിടയില്ലെന്നാണ് ഇതിന് ശാസ്ത്രി പറയുന്ന ന്യായീകരണം . ഉപദേശകരെന്ന നിലയിൽ സഹീറിന്റെയും ദ്രാവിഡിന്റെയും സേവനം എല്ലായ്പ്പോഴും ലഭ്യമാകില്ലെന്നും അതിനാൽ മുഴുവൻസമയ ബൌളിംഗ് കോച്ചെന്ന നിലയിൽ ഭരത് അരുണിന നിലനിർത്തണമെന്നും ശാസ്ത്രി ആവശ്യപ്പെടുന്നു . 2014ലാണ് ജോ ഡേവിസിന് പകരക്കാരനായി ഭരത് അരുൺ ടീമിന്റെ ബൌളിംഗ് കോച്ചായത് . ഈ സമയത്ത് ടീമിന്റെ ഡയറക്ടറായിരുന്നു ശാസ്ത്രി . 2016വരെ ഭരത് അരുൺ ബൌളിംഗ് കോച്ചായി തുടർന്നു . അണ്ടർ19 കാലം മുതലേ ശാസ്ത്രിയും ഭരത് അരുണും അടുത്ത സുഹൃത്തുക്കൾ കൂടിയാണ് . ദേശീയ ക്രിക്കറ്റ് അക്കാദമിയിൽ ബൌളിംഗ് കൺസൾട്ടന്റായിരുന്ന ഭരത് അരുണിനെ ശാസ്ത്രിയുടെ ശുപാർശയിലാണ് 2014ൽഎ ൻ ശ്രീനിവാസൻ ഇന്ത്യൻ ടീമിന്റെ ബൌളിംഗ് പരിശീലകനായി നിയമിച്ചത് .


ഫാൻസ് ഷോകളുടെ എണ്ണത്തിൽ അമ്പരപ്പിക്കുന്ന കണക്കുകൾ പുറത്തിറങ്ങുക സാധാരണ സൂപ്പർതാര തമിഴ് ചിത്രങ്ങൾ റിലീസ് ചെയ്യപ്പെടുമ്പോഴാണ് . വിജയ് , അജിത്ത് , രജനീകാന്ത് എന്നിവരുടെ സിനിമകൾക്കെല്ലാം റിലീസ് ദിനത്തിൽ നൂറുകണക്കിന് പ്രത്യേത പ്രദർശനങ്ങൾ നടക്കാറുണ്ട് കേരളത്തിൽ . സാധാരണ പ്രദർശന സമയത്തിനേക്കാൾ നേരത്തേ ആരാധകർ ബൾക് ബുക്കിംഗ് നടത്തിയാണ് തീയേറ്ററുകളുമായി ചേർന്ന് ഇത്തരം സ്പെഷ്യൽ ഷോകൾ നടത്താറ് . അടുത്തിടെ കേരളത്തിൽ റിലീസ്ദിന സ്പെഷ്യൽ ഷോകളുടെ എണ്ണത്തിൽ അമ്പരപ്പിച്ച ചിത്രം വിജയ് നായകനായി ദീപാവലിക്ക് പ്രദർശനത്തിനെത്തിയ സർക്കാർ ആണ് . ലഭ്യമായ കണക്കുകൾ പ്രകാരം 338 പ്രത്യേക പ്രദർശനങ്ങളാണ് കേരളത്തിൽ പലയിടങ്ങളിലായി സർക്കാർ നടത്തിയത് . ഇതിൽ 278 എണ്ണം ആരാധകർ സംഘടിപ്പിതും അവശേഷിക്കുന്നവ തീയേറ്ററുകാർ നടത്തിയതുമാണെന്ന് അറിയുന്നു . എന്നാൽ ഒരു സൂപ്പർതാര മലയാളചിത്രം റിലീസ് ദിനത്തിൽ സ്പെഷ്യൽ ഷോകളുടെ ഈ കണക്ക് മറികടന്നേക്കും . മോഹൻലാൽ നായകനാവുന്ന വി എ ശ്രീകുമാർ ചിത്രം ഒടിയനാണ് ഫാൻസ് ഷോകളുടെ എണ്ണത്തിൽ അമ്പരപ്പിക്കാൻ ഒരുങ്ങുന്നത് . റിലീസിന് ഒരു മാസത്തോളം സമയം ശേഷിക്കെ 320 ഫാൻസ് ഷോകളാണ് ആരാധകർ സംഘടിപ്പിച്ചിരിക്കുന്നത് . നാലാഴ്ച ഇനിയും ശേഷിക്കുന്നതിനാൽ പ്രത്യേക പ്രദർശനങ്ങളുടെ എണ്ണം ഇനിയും ഉയരുമെന്ന് ഉറപ്പാണ് . പരസ്യചിത്ര സംവിധായകൻ ശ്രീകുമാർ മേനോൻ ആദ്യമായി സംവിധാനം ചെയ്യുന്ന സിനിമയിൽ മഞ്ജു വാര്യരാണ് നായിക . ദേശീയ അവാർഡ് ജേതാവ് ഹരികൃഷ്ണന്റേതാണ് തിരക്കഥ . പുലിമുരുകൻ ഉൾപ്പെടെയുള്ള ചിത്രങ്ങൾക്ക് ഛായാഗ്രഹണം നിർവ്വഹിച്ച ഷാജികുമാറിന്റേതാണ് ക്യാമറ . റഫീഖ് അഹമ്മദിന്റെ വരികൾക്ക് എം . ജയചന്ദ്രൻ സംഗീതം പകരുന്നു . പുലിമുരുകനിലൂടെ മലയാളി സിനിമാപ്രേമിയെ ഞെട്ടിച്ച പീറ്റർ ഹെയ്നാണ് ചിത്രത്തിന്റെ സംഘട്ടനസംവിധാനം നിർവ്വഹിക്കുന്നത് .


ഫെബ്രുവരി 24ന് ട്വന്റി - 20 മത്സരത്തിലൂടെയാണ് പരമ്പരക്ക് തുടക്കമാവുക . ബംഗലൂരുവിലാണ് ആദ്യ ട്വന്റി - 27ന് രണ്ടാം ട്വന്റി - 20 മത്സരം വിശാഖപട്ടണത്ത് നടക്കും . ഏകദിന പരമ്പരയിലെ ആദ്യ മത്സരം മാർച്ച് രണ്ടിന് ഹൈദരാബാദിലാണ് . മാർച്ച് അഞ്ചിന് രണ്ടാം ഏകദിനം നാഗ്പൂരിലും എട്ടിന് മൂന്നാം ഏകദിനം റാഞ്ചിയിലും , 10ന് നാലാം ഏകദിനം മൊഹാലിയിലും 13ന് അഞ്ചാം ഏകദിനം ഡൽഹിയിലും നടക്കും . 2017ൽ ഇന്ത്യയിൽ നടന്ന ഏകദിന പരമ്പരയിൽ ഇന്ത്യ , ഓസീസിനെ 4 - 1ന് കീഴടക്കിയിരുന്നു . ഓസ്ട്രേലിയൻ പര്യടനത്തിന്റെ ഭാഗമായുള്ള ഇന്ത്യയുടെ മൂന്ന് മത്സര ഏകദിന പരമ്പരക്ക് ശനിയാഴ്ച തുടക്കമാവുകയാണ് . മൂന്ന് മത്സരങ്ങളാണ് പരമ്പരയിലുള്ളത് . ഇതിനുശേഷം ഇന്ത്യ ന്യൂസിലൻഡിലേക്ക് പോകും . ന്യൂസിലൻഡിനെതിരെ അഞ്ച് ഏകദിനവും മൂന്ന് ട്വന്റി - 20യുമാണ് ഇന്ത്യ കളിക്കുന്നത് .


പോസ്റ്റ്പെയ്ഡ് ഉപഭോക്താക്കൾക്ക് ആറു മടങ്ങ് കൂടുതൽ ഡാറ്റയുമായി ബിഎസ്എൻഎൽ . ജൂലൈ ഒന്ന് മുതൽ ഈ സേവനം ലഭ്യമാകും . പ്ലാൻ 99ൽ ഉള്ള ആളുകൾക്ക് 250എംബി അധികഡാറ്റ ലഭിക്കും . പ്ലാൻ 225 ൽ ഉള്ളവർക്ക് 200എംപി കിട്ടിക്കൊണ്ടിരുന്നത് ഇനി മുതൽ 1ജിബി ആവും . പ്ലാൻ 325ൽ ഉള്ളവർക്ക് 2ജിബിയും പ്ലാൻ 525ൽ ഉള്ളവർക്ക് 3ജിബി ഡാറ്റയും ലഭിക്കും . മുൻപ് ഇത് യഥാക്രമം 250 എംബി , 500എംബി എന്നിങ്ങനെയായിരുന്നു . പ്ലാൻ 725ൽ ഉള്ള ആളുകൾക്ക് 1ജിബിക്ക് യ്ക്ക് പകരം 5ജിബി ആണ് ലഭിക്കുക . പ്ലാൻ 799ൽ ഉള്ളവർക്ക് 3ജിബിയ്ക്ക് പകരം 10ജിബി ഡാറ്റ ലഭിക്കും . എന്ന് മാത്രമല്ല ഈ പ്ലാനിൽ ഉള്ളവർക്ക് അൺലിമിറ്റഡ് വോയ്സ് കോൾ ചെയ്യാനും പറ്റും . പ്ലാൻ 525ൽ ഉള്ളവർക്ക് 450 രൂപയുടെ അധിക ടോക് ടൈം ലഭിക്കും . ഉപഭോക്താക്കൾക്ക് മികച്ച സേവനം നൽകുകയാണ് ലക്ഷ്യമെന്നു ബി എസ് എൻഎൽ ബോർഡ് ഡയറക്ടർ ആർകെ മിത്തൽ പറഞ്ഞു . ഈയടുത്ത ദിവസങ്ങളിലാണ് കമ്പനി ' ബിഎസ്എൻഎൽ സിക്സർ ' പ്ലാൻ അവതരിപ്പിച്ചത് . ഏതു നെറ്റ്വർക്കിലേയ്ക്കും അൺലിമിറ്റഡ് വോയ്സ് കോളുകൾ ചെയ്യാനുള്ള സൌകര്യമാണ് ഇതിലൂടെ കമ്പനി നൽകുന്നത് . ഇതുകൂടാതെ 2GB ഡാറ്റയും ലഭിക്കും . അറുപതു ദിവസമാണ് കാലാവധി .


സംസ്ഥാനത്ത് ഇന്ന് സ്വർണ്ണവിലയിൽ ഇടിവ് രേഖപ്പെടുത്തി . ഗ്രാമിന് 15 രൂപയും പവന് 120 രൂപയുമാണ് ഇന്ന് കുറഞ്ഞത് . ഗ്രാമിന് 2,930 രൂപയും പവന് 23,440 രൂപയുമാണ് ഇന്നത്തെ നിരക്ക് . ഗ്രാമിന് 2,945 രൂപയും പവന് 23,560 രൂപയുമായിരുന്നു ഡിസംബർ 28 ലെ സ്വർണ്ണ നിരക്ക് . ഡിസംബർ രണ്ടിനായിരുന്നു സ്വർണ്ണത്തിന് ഈ മാസത്തെ ഏറ്റവും കുറഞ്ഞ നിരക്ക് രേഖപ്പെടുത്തിയത് . ഗ്രാമിന് 2,815 രൂപയായിരുന്നു ഡിസംബർ രണ്ടാം തീയതിയിലെ നിരക്ക് . ഡിസംബർ 11 നായിരുന്നു സ്വർണ്ണത്തിന് ഈ മാസത്തെ ഏറ്റവും ഉയർന്ന നിരക്ക് രേഖപ്പെടുത്തിയത് . പവന് 23,680 രൂപയായിരുന്നു 11 ലെ സ്വർണ്ണ വില . ഗ്രാമിന് 2,960 രൂപയും . ആഗോളവിപണിയിൽ 31 ഗ്രാം ട്രോയ് ഔൺസിന്റെ വില മാറ്റമില്ലാതെ തുടരുന്നു . 1157 . 08 ഡോളറാണ് നിരക്ക് .


തെന്നിന്ത്യയിലെ ഏറ്റവും ആരാധകരുള്ള സൂപ്പർസ്റ്റാറാണ് തമിഴകത്തിന്റെ തല അജിത്ത് . സിനിമയിൽ മാത്രമല്ല , കാർ റെയിസിംഗ് അടക്കമുള്ള സാഹസിക കായികവിനോദങ്ങളിലും അജിത് തിളങ്ങാറുണ്ട് . ഇപ്പോഴിതാ അജിത് ക്രിക്കറ്റ് മത്സരത്തിനിറങ്ങിയതാണ് ആരാധകർ വൈറലാക്കുന്നത് . ചെന്നൈ ചേട്പേട് യൂണിവേഴ്സ്റ്റി യൂണിയൻ ഗ്രൌണ്ടിലാണ് അജിത് ക്രിക്കറ്റ് മത്സരത്തിൽ പങ്കെടുത്തത് . അജിത്തിന്റേതായി ഇനി ഉടൻ റിലീസ് ചെയ്യാനുള്ള ചിത്രം സിരുത്തൈ ശിവ ഒരുക്കുന്ന വിശ്വാസമാണ് . ഇരട്ട റോളിലാണ് അജിത് ചിത്രത്തിലെത്തുന്നത് എന്നാണ് റിപ്പോർട്ട് . നയൻതാരയാണ് നായിക . വീരം , വേതാളം എന്നീ ചിത്രങ്ങൾക്ക് ശേഷം സിരുത്തൈ ശിവയും അജിത്തും ഒന്നിക്കുന്ന ചിത്രമാണ് വിശ്വാസം .


ഇന്ത്യയിൽ അവതരിപ്പിച്ചെന്ന് അവകാശപ്പെടുന്ന വാട്സാപ്പിൻറെ പണം കൈമാറ്റ ഫീച്ചർ പരീക്ഷണഘട്ടത്തിലാണെന്ന് റിപ്പോർട്ട് . പരീക്ഷണങ്ങളെല്ലാം വിജയിച്ചാൽ മാത്രമേ രാജ്യത്തെ വാട്സാപ്പ് അക്കൌണ്ടുകൾ വഴി പണം കൈമാറ്റത്തിന് അവസരം നൽകൂ . വാട്സാപ്പ് ഔദ്യോഗികമായി പ്രഖ്യാപിക്കാത്ത ഫീച്ചർ കൂടിയാണിത് . നിലവിൽ രാജ്യത്ത് തിരഞ്ഞെടുത്ത കുറച്ചുപേർക്ക് മാത്രമാണ് വാട്സാപ്പിന്റെ പുതിയ ഫീച്ചർ ലഭിക്കുന്നത് . റിസർവ് ബാങ്കിൻറെ പിന്തുണയോടെ നാഷനൽ പേയ്മെന്റ്സ് കോർപറേഷൻ ഓഫ് ഇന്ത്യ ( എൻപിസിഐ ) നടപ്പാക്കിയ യുണിഫൈഡ് പേയ്മെന്റ്സ് ഇന്റർഫേസ് ( യുപിഐ ) വഴിയാണു സേവനം ലഭ്യമാക്കുക . വെറും അഞ്ച് മിനിറ്റു കൊണ്ടു ബാങ്ക് അക്കൌണ്ട് വാട്സാപ് അക്കൌണ്ടുമായി യുപിഐ മുഖേന ബന്ധിപ്പിക്കാൻ ഉപഭോക്താവിനു സാധിക്കും . ചാറ്റ് ചെയ്യുന്നതിനൊപ്പം ചിത്രങ്ങളും വിഡിയോകളും അയയ്ക്കുന്നതുപോലെ പണം അയയ്ക്കാനും വാങ്ങാനും കഴിയും . മറ്റ് പേയ്മെന്റ് വോലറ്റുകളിൽ നിന്നു വ്യത്യസ്തമായി യുപിഐയിൽ പണം ബാങ്ക് അക്കൌണ്ടിലേക്കായിരിക്കും നേരിട്ടു വിനിമയം ചെയ്യപ്പെടുക . ഇന്റർനെറ്റ് / മൊബൈൽ ബാങ്കിങ്ങിനായി അക്കൌണ്ട് നമ്പർ , ഐഎഫ്എസ്സി കോഡ് തുടങ്ങിയവ നൽകണമെങ്കിൽ ഇവിടെ ആകെ ആവശ്യമുള്ളതു പണം ലഭിക്കേണ്ട വ്യക്തിയുടെ ഫോൺ നമ്പർ മാത്രമാണ് . സേവനം ഇൻവൈറ്റ് വഴി നിലവിൽ ഈ സേവനം നിശ്ചിത ഉപഭോക്താക്കൾക്കായി പരിമിതപ്പെടുത്തിയിട്ടുണ്ട് . ഈ സേവനമുള്ളയാൾക്കു മറ്റൊരാളെ ക്ഷണിച്ചാൽ അയാൾക്കും പേയ്മെന്റ് സൌകര്യം ലഭിക്കും . ഓൺലൈൻ ടിക്കറ്റ് ബുക്ക് ചെയ്യാനുള്ള സൌകര്യം ഉൾപ്പെടെ അടുത്തഘട്ടത്തിലേ ലഭിക്കൂ .


വിവാഹത്തിനു ശേഷം അഭിനയത്തിൽ നിന്ന് ഇടവേളയെടുത്ത മിത്ര കുര്യൻ വീണ്ടും സിനിമയിലേക്ക് . കവടിയും എന്ന സിനിമയിലാണ് മിത്ര കുര്യൻ അഭിനയിക്കുന്നത് . തമിഴ് നടൻ ശ്രീകാന്താണ് നായകൻ . അരുൺ നിശ്ചലാണ് സിനിമ സംവിധാനം ചെയ്യുന്നത് . സിനിമയുടെ മറ്റ് വിവരങ്ങൾ പുറത്തുവരുന്നതേ ഉള്ളൂ . ഫാസിൽ സംവിധാനം ചെയ്ത വിസ്മയത്തുമ്പത്ത് എന്ന ചിത്രത്തിലൂടെയാണ് മിത്ര കുര്യൻ സിനിമയിലെത്തിയത് . ദിലീപ് നായകനായ ബോഡി ഗാർഡ് എന്ന ചിത്രത്തിലെ സേതുലക്ഷ്മി എന്ന കഥാപാത്രത്തെ അവതരിപ്പിച്ച് ശ്രദ്ധേയയായി . ചിത്രം തമിഴിലേക്ക് റീമേക്ക് ചെയ്തപ്പോളും മിത്രതന്നെയായിരുന്നു ആ വേഷം ചെയ്തത് .


രൺബീറും ആലിയഭട്ടും ഒരുമിച്ചുള്ള ഏറ്റവും പുതിയ ചിത്രങ്ങളാണ് സമൂഹമാധ്യമങ്ങളിൽ വൈറലാകുന്നത് . ജനലരികിൽ നിന്ന് ഇരുവരും മുഖത്തോട് മുഖം നോക്കി സംസാരിക്കുന്ന ചിത്രങ്ങളാണ് ആരാധകർ ഏറ്റെടുത്തിരിക്കുന്നത് . തന്റെ ഏറ്റവും പുതിയ ചിത്രം സഞ്ജുവിന്റെ വിജയം ആഘോഷിക്കുന്നതിനായി ആലിയയുടെ വീട്ടിലെത്തിയതാണ് രൺബീർ . ഇരുവരുടെയും സംഭാഷണത്തിനിടയിൽ ആലിയയുടെ അച്ഛൻ മഹേഷ് ഭട്ടിനെയും കാണാം . കത്രീനയുമായുണ്ടായിരുന്ന രൺബീറിൻറെ അടുപ്പത്തിന് ശേഷം ഇപ്പോൾ ആലിയയുമായുള്ള പ്രണയവും ബോളിവുഡ് ഗോസിപ്പ് കോളങ്ങളിൽ സജീവമാണ് . താനും ആലിയ ഭട്ടും പ്രണയത്തിലാണെന്ന് രൺബീർ തുറന്നുപറഞ്ഞിട്ട് അധിക ദിവസങ്ങളായില്ല . ജിക്യു മാഗസിന് നൽകിയ അഭിമുഖത്തിലാണ് താൻ ആലിയയുമായി പ്രണയത്തിലാണെന്ന് കാര്യം രൺബീർ വെളിപ്പെടുത്തിയത് . കരൺ ജോഹറിന്റെ ‘കോഫി വിത്ത് കരൺ’ എന്ന ചാറ്റ് ഷോയിൽ പങ്കെടുക്കവെ രൺബീറിനോട് തനിക്കുള്ള താൽപര്യം ആലിയയും തുറന്ന് പറഞ്ഞിരുന്നു . രൺബീർ കപൂറിനെ വിവാഹം കഴിക്കാൻ ആഗ്രഹമുണ്ടെന്നാണ് താരം പറഞ്ഞത് . ബിഗ്ബജറ്റ് ചിത്രമായ ബ്രഹ്മാസ്ത്രയിലാണ് ഇപ്പോൾ ഇരുവരും അഭിനയിക്കുന്നത് . ആര്യൻ ഭട്ട് സംവിധാനം ചെയ്യുന്ന ചിത്രം കരൺ ജോഹറാണ് നിർമ്മിക്കുന്നത് . മൂന്ന് ഭാഗങ്ങളായുള്ള ബ്രഹ്മാസ്ത്രയുടെ ആദ്യ ഭാഗം 2019 ലാണ് പുറത്തിറങ്ങുക . ഇരുവരും ഒരുമിച്ചുള്ള ആദ്യ ചിത്രമാണിത് . ചിത്രീകരണവുമായി ബന്ധപ്പെട്ട് ഇരുവരും ബൾഗേറിയയിലാണ് . അവിടെ വച്ച് രൺബീർ കപൂറിനും രൺബീറിന്റെ അമ്മ നീതുവിനും ചിത്രത്തിന്റെ അണിയറപ്രവർത്തകർക്കും ഒപ്പം ആലിയ ഇരുപത്തിയഞ്ചാം പിറന്നാൾ ആഘോഷിക്കുന്ന ചിത്രങ്ങളും വീഡിയോകളും വൈറലായിരുന്നു . സോനം കപൂർ - ആനന്ദ് അഹൂജ വിവാഹത്തിൽ ഇരുവരും ഒരുമിച്ചെത്തിയിരുന്നു . കത്രീനയുമായുള്ള പ്രണയപരാജയത്തിന് ശേഷമാണ് രൺബീർ ആലിയയുമായി പ്രണയത്തിലാകുന്നത് . ആലിയ ആകട്ടെ സിദ്ധാർത്ഥ് മൽഹോത്രയുമായി പ്രണയപരാജയത്തിന് ശേഷവും .


കസബയുമായി ബന്ധപ്പെട്ട് പാർവതിക്ക് നേരെ ഉയർന്ന വിമർശനങ്ങളിൽ അതിരൂക്ഷമായ ഭാഷ ഉപയോഗിച്ചത് മമ്മൂട്ടി ഫാൻസ് ചെങ്ങന്നൂർ വനിതാ യൂണിറ്റ് പ്രസിഡന്റ് കെ . സുജയായിരുന്നു . ഇവരുടെ പോസ്റ്റ് സോഷ്യവൽ മീഡിയയിൽ വൈറലായി എന്ന് മാത്രമല്ല മമ്മൂട്ടി ആരാധകർ ഇത് ആഘോഷിക്കുകയും ചെയ്തു . പാർവതിയെയും ഗീതുമോഹൻദാസിനെയും വ്യക്തിഹത്യ നടത്തുന്ന രീതിയിലായിരുന്നു സുജയുടെ വിമർശനങ്ങൾ ഏറെയും . എന്നാൽ , ഇതിനോട് പ്രതികരിക്കാനോ മറുപടി നൽകാനോ പാർവതിയോ ഗീതുവോ തയാറായില്ല . സുജയ്ക്ക് മറുപടി നൽകിയിരിക്കുന്നത് തോമസ് മത്തായിയാണ് . തോമസിന്റെ അഭിപ്രായപ്രകടനത്തിന് പാർവതി ട്വിറ്ററിൽ നന്ദി അറിയിക്കുകയും ചെയ്തിട്ടുണ്ട് . നിങ്ങളുടെ പോസ്റ്റ് എന്നിൽ ഞെട്ടലുണ്ടാക്കി . കസബയുമായി ബന്ധപ്പെട്ട പ്രശ്നം എന്നെ ഇതെഴുതാൻ പ്രേരിപ്പിക്കുകയായിരുന്നു . ഇതെന്നെ ഭയപ്പെടുത്തുന്നു . എന്നിൽ അറപ്പുളവാക്കുന്നത് ഈ അഞ്ജതയും കാപട്യവുമാണ് . സ്വന്തം അഭിപ്രായം തുറന്നു പറഞ്ഞതിന് ഒരു നടിക്കുനേരെ നടക്കുന്ന സ്ത്രീവിരുദ്ധമായ ആക്രമണങ്ങളെ അവർ ഹുക്ക വലിച്ചു ചെറിയ വസ്ത്രം ധരിച്ചു , വസ്ത്രമേ ധരിച്ചില്ല തുടങ്ങിയ കാരണങ്ങൾ ഉയർത്തി ന്യയീകരിക്കുവാൻ കഴിയുന്നതെങ്ങനെ ? ഇത് തെറ്റാണ് , എന്നെ അതിലേറെ ഭയപ്പെടുത്തുന്നത് ഈ സ്ത്രീവിരുദ്ധതയ്ക്ക് കിട്ടുന്ന അഭിനന്ദനങ്ങളും കൈയ്യടികളുമാണ് . ഞാൻ വളർന്നത് സ്ത്രിപക്ഷവാദത്തെ ആത്മാർത്ഥമായി അവതരിപ്പിച്ച് ആഘോഷിച്ച ശക്തമായ മലയാള സിനിമകൾ കണ്ടാണ് . സ്ത്രീവിരുദ്ധത തുറന്ന് കാട്ടിയത് കുറ്റമായി കാണുന്ന നിങ്ങൾക്ക് ഫെമിനിസം എന്ന വാക്ക് എന്താണെന്നറിയാമോ ? ഫെമിനിസം എന്നാൽ തുല്യതയാണ് . പുരുഷൻമാർ നഗ്നരായി നടക്കുന്നുണ്ടെങ്കിൽ അല്ലെങ്കിൽ മദ്യപിക്കുന്നുണ്ടെൽ പുകവലിക്കുന്നുണ്ടെങ്കിൽ അത് സ്ത്രീ ചെയ്യുമ്പോൾ നെറ്റി ചുളിക്കുന്നു , പ്രകോപിപ്പിക്കുന്നു . മദ്യപാനവും പുകവലിയും നിയമവിരുദ്ധമല്ല . കിടപ്പറയിൽ ഇണയെ സംതൃപ്തിപ്പെടുത്തുന്നതും നിയമവിരുദ്ധമല്ല . ഇതൊരു പുരുഷനാണ് പറഞ്ഞിരുന്നതെങ്കിൽ എത്രമാത്രം അഭിനന്ദനങ്ങൾ അയാൾക്ക് ലഭിച്ചേനെ . സിനിമയിലെ ചുംബന രംഗങ്ങൾ അവരെ വിമർശിക്കുന്നതിനുള്ള ഒരു കാരണമാകുന്നതെങ്ങിനെ ? സിനിമയിൽ ചുംബിക്കുന്നത് കുറ്റം പക്ഷേ സ്ത്രീവിരുദ്ധ സംഭാഷങ്ങൾ ഉള്ളത് ‘മഹത്തരവും വിദ്യാഭ്യാസ സമ്പന്നരായ ഈ സമൂഹത്തിന് അഭിവാജ്യവുമാണ് അല്ലേ ? ഈ സമൂഹത്തിലെ സ്ത്രീകളുടെ അവസ്ഥ എന്താണെന്ന് ഞാൻ നന്നായി പഠിച്ചു , അതിന് നിങ്ങളോട് എനിക്ക് നന്ദിയുണ്ട് . എന്തിനെന്നാൽ ആയിരക്കണക്കിന് സ്ത്രീകൾക്കൊപ്പം എന്നെയും നിങ്ങൾ ആരാധകർ നിശബ്ദരാക്കിയതിന് . ഇത് സംഭവിക്കുന്നത് സാക്ഷരതാ നിരക്കിൽ മുന്നിലുള്ള കേരളത്തിലാണ് .


ചെയ്യാത്ത കുറ്റത്തിന് അഖിലേന്ത്യ ഫുട്ബോൾ ഫെഡറേഷൻ തനിക്കെതിരെ നടപടിയെടുത്തത് എന്തിനെന്ന് മനസ്സിലാകുന്നില്ലെന്ന് കേരള ബ്ലാസ്റ്റേഴ്സ് താരം അനസ് എടത്തൊടിക . ബ്ലാസ്റ്റേഴ്സിനായി അരങ്ങേറുന്നത് വൈകുന്നതിൽ നിരാശയുണ്ടെന്ന് അനസ് ഏഷ്യാനെറ്റ് ന്യൂസിനോട് പറഞ്ഞു . കഴിഞ്ഞ സീസണിൽ സൂപ്പർ കപ്പിനിടെയുണ്ടായ കയ്യാങ്കളിയുടെ പേരിൽ മൂന്ന് മത്സരങ്ങളിൽ വിലക്ക് നേരിടുകയാണ് അനസ് . എഎഫ്സി സൂപ്പർ കപ്പിനിടെ ജംഷഡ്പൂർ എഫ്സിയുടെയും എഫ് സി ഗോവയുടെ താരങ്ങൾ തമ്മിലായിരുന്നു ഏറ്റുമുട്ടൽ . ഇതിലാണ് അനസ് നടപടി നേരിടുന്നത് . മൂന്ന് മത്സരത്തിൽ വിലക്കും ഒരു ലക്ഷം രൂപ പിഴയും . കഴിഞ്ഞ സീസണിൽ ജംഷഡ്പൂരിന്റെ അവസാന മത്സരമായിരുന്നു അത് . ഇതോടെ വിലക്ക് ഈ സീസണിലേക്കായി . പ്രതീക്ഷകളോടെ ജംഷഡ്പൂരിൽ നിന്ന് കേരള ബ്ലാസ്റ്റേഴ്സിലെത്തിയ അനസിന് ആദ്യ മൂന്ന് മത്സരങ്ങളിൽ ബെഞ്ചിലിരിക്കണം . തെറ്റുചെയ്യാതെ ശിക്ഷയേറ്റുവാങ്ങുകയാണ്താനെന്ന് അനസ് പറയുന്നു . ആദ്യ പകുതിയുടെ ഇടവേളയിൽ ഏറ്റുമുട്ടിയ കളിക്കാരെ പിടിച്ചുമാറ്റുക മാത്രമാണ് ചെയ്തത് . താൻ പറയുന്നത് വാസ്തവമാണോ എന്നറിയാൻ സംഭവത്തിന്റെ ദൃശ്യങ്ങൾ പരിശോധിക്കാമെന്നും അനസ് പറയുന്നു . ഇരുടീമുകളിലെയും ആറ് കളിക്കാർക്കാണ് അന്ന് ചുവപ്പുകാർഡ് ലഭിച്ചത് . ഈ സീസണിൽ സന്ദേശ് ജിങ്കാൻ അനസ് സഖ്യത്തിൽ പ്രതീക്ഷവെക്കുന്ന ബ്ലാസ്റ്റേഴ്സിന് തുടക്കത്തിലേ തിരിച്ചടിയായിരിക്കുകയാണ് താരത്തിന്റെ വിലക്ക് .


സ്വകാര്യ വിവരങ്ങൾ അടങ്ങിയ ഇലക് ട്രോണിക് ഉപകരണങ്ങൾക്ക് ഇപ്പോൾ പരമാവധി ഫിംഗർ പ്രിൻറ് സെക്യൂരിറ്റിയാണ് നൽകിവരുന്നത് . ഉടമയുടെ കൈവിരൽ പതിയാതെ ഉപകരണം തുറന്നുപ്രവർത്തിക്കാനാവാത്ത സംവിധാനമാണിത് . സെക്യൂരിറ്റി രംഗത്തെ ഗവേഷകർക്ക് അവിടെയും ഇവസാനിപ്പിക്കുന്നില്ലെന്നാണ് പുതിയ വാർത്തകൾ . ഹൃദയം തന്നെ ഇനി രഹസ്യങ്ങളുടെയും താക്കോൽ സൂക്ഷിക്കുമെന്നാണ് ഗവേഷകർ ഇപ്പോൾ പറയുന്നത് . ഇതിനായുള്ള അത്യാധുനിക സംവിധാനവും വികസിപ്പിച്ചു കഴിഞ്ഞു . ഹൃദയം സ് കാൻ ചെയ്യുന്നതോടെ പ്രവർത്തന സജ്ജമാകുന്ന കമ്പ്യൂട്ടർ സെക്യൂരിറ്റി സംവിധാനമാണ് ഇനി വരാനിരിക്കുന്നത് കൈവിരൽ പോലെ തന്നെ എല്ലാവരുടെയും ഹൃദയത്തി ൻറെ വലിപ്പവും മറ്റും വ്യത്യസ്ഥമായിരിക്കും . തീവ്രത കുറഞ്ഞ തരംഗങ്ങൾ ഉപയോഗിച്ച് പ്രവർത്തിക്കുന്ന ഡോപ്ലർ റഡാർ ഉപയോഗിച്ച് ഹൃദയത്തി ൻറെ വലിപ്പം അളക്കുന്നതാണ് പുതിയ സംവിധാനം . ഇത് കമ്പ്യൂട്ടറിന് ഒരു തവണ ലഭിച്ചുകഴിഞ്ഞാൽ പിന്നീട് നിങ്ങളെ നിരീക്ഷിച്ചുകൊണ്ടേയിരിക്കും . ആൾ മാറി മറ്റൊരാൾ കംപ്യൂട്ടറിന് മുന്നിൽ വന്നിരുന്നാൽ ഉടൻ തിരിച്ചറിയുകയും ചെയ്യും . അമേരിക്കയിലെ ബഫ ലോ സർവകലാശാലയിലെ ഗവേഷകരാണ് ഇത്തരമൊരു സംവിധാനം വികസിപ്പിച്ചത് . പാസ് വേഡ് സെക്യൂരിറ്റിയെക്കാളും മറ്റ് ബയോമെ ട്രിക് സംവിധാനങ്ങ ളെക്കാളും കൂടുതൽ സുരക്ഷിതമാണ് ഹൃദയം കൊണ്ടുള്ള സെക്യൂരിറ്റി സംവിധാനം എന്നാണ് ഗവേഷകർ പറയുന്നത് . ഇൌ സംവിധാനം ഭാവിയിൽ സ് മാർട് ഫോണുകളിലും എയർപോർട്ടുകളിലെ സ് ക്രീനിങ് സംവിധാനങ്ങളിലും ഉപയോഗിക്കാനാകുമെന്നും ഇവർ പറയുന്നു . എല്ലാവരും സ്വകാര്യത ആഗ്രഹിക്കുന്നതിനാൽ എല്ലാതരം കമ്പ്യൂട്ടറുകളിലും ഇൌ സെക്യൂരിറ്റി സംവിധാനം കൊണ്ടുവരണം എന്ന് തങ്ങൾ ആഗ്രഹിക്കുന്നതായി ബഫലോ സർവകലാശാലയിലെ അസി . പ്രൊഫസർ വിനായോ സു പറയുന്നു . ഡോപ്ലർ റഡാർ സംവിധാനത്തിൽ നിന്നുള്ള സിഗ് നലി ൻറെ ശക് തി വൈഫൈ സിഗ് നലിനെക്കാൾ കുറവായതിനാൽ ഇത് കാരണം മറ്റ് ആരോഗ്യ പ്രശ് നങ്ങളും ഉണ്ടാകില്ലെന്ന് ഗവേഷകർ പറഞ്ഞു . വൈഫൈ സംവിധാനത്തെ പോലെ ഇതും സുരക്ഷിതമാണ് . ഹൃദയം തിരിച്ചറിയാൻ ഉപയോഗിക്കുന്ന റീഡർ അഞ്ച് മില്ലിവാട്ടിൽ പ്രവർത്തിക്കുന്നതാണ് ആണുള്ളത് . ഇതാക ട്ടെ നമ്മുടെ സ് മാർട് ഫോൺ പുറത്തുവിടുന്ന റേഡിയേഷ ൻറെ ഒരു ശതമാനം പോലും വരില്ല ആദ്യ തവണ ഹൃദയം സ് കാൻ ചെയ്യാൻ എട്ട് സെക്കന്റോളം സമയമെടുക്കും . പിന്നീട് നിരന്തരമായി പരിശോധിച്ച് ആൾ മാറിയിട്ടില്ലെന്ന് ഉറപ്പുവരുത്തുകയും ചെയ്യും . ഹൃദയത്തി ൻറെ വലിപ്പം , രൂപം , ഘടന തുടങ്ങിയവ പരിശോധിച്ച് മൂന്ന് വർഷം എടുത്താണ് സംവിധാനം വികസിപ്പിച്ചത് . ഗുരുതരമായ ഹൃദ്രോഗം വന്നാലല്ലാതെ ഒരാളുടെ ഹൃദയത്തിൻറെ രൂപഘടന മാറില്ലെന്നും പ്രൊഫസർ സു പറഞ്ഞു .


ബൌളർമാരെ കൈയഴച്ച് സഹായിക്കുന്ന ഈഡൻ ഗാർഡൻസിലെ പിച്ചിൽ ഇന്ത്യൻ മുൻനിര തകർന്നടിഞ്ഞു . ഒരറ്റത്ത് ചേതേശ്വർ പൂജാര ഉറച്ചുനിന്നതിനാൽ വൻ ദുരന്തം ഒഴിവാകുകയായിരുന്നു . മൂന്നിന് 17 എന്ന നിലയിൽ രണ്ടാം ദിനം ബാറ്റിങ് തുടർന്ന ഇന്ത്യ ഒടുവിൽ വിവരം ലഭിക്കുമ്പോൾ അഞ്ചിന് 74 എന്ന നിലയിലാണ് . 47 റൺസോടെ ചേതേശ്വർ പൂജാരയും ആറു റൺസോടെ വൃദ്ധിമാൻ സാഹയുമാണ് ക്രീസിൽ . 102 പന്ത് നേരിട്ട പൂജാര ഒമ്പത് ബൌണ്ടറികൾ നേടിയിട്ടുണ്ട് . ആജിൻക്യ രഹാനെ ( നാല് ) , ആർ അശ്വിൻ ( നാല് ) എന്നിവരുടെ വിക്കറ്റുകളാണ് ഇന്ത്യയ്ക്ക് നഷ്ടമായത് . ശ്രീലങ്കയ്ക്കുവേണ്ടി ലക്മൽ മൂന്നു വിക്കറ്റും ശനക രണ്ടു വിക്കറ്റും സ്വന്തമാക്കി . മഴ വില്ലനായ ആദ്യ ദിനം 11.5 ഓവർ മാത്രമാണ് കളി നടന്നത് . കെ എൽ രാഹുലും നായകൻ വിരാട് കോലിയും പൂജ്യത്തിന് പുറത്തായപ്പോൾ ശിഖർ ധവാന് എട്ടു റൺസ് മാത്രമാണ് എടുക്കാനായത് . പതിവിൽനിന്ന് വ്യത്യസ്തമായി പേസ് ബൌളിങിനെ തുണയ്ക്കുന്ന പിച്ചാണ് കൊൽക്കത്തയിൽ ഒരുക്കിയിരിക്കുന്നത് . ടോസ് നേടിയ ശ്രീലങ്ക ഇന്നലെ ഇന്ത്യയെ ബാറ്റിങിന് അയയ്ക്കുകയായിരുന്നു . ലങ്കൻ നായകന്റെ തീരുമാനം ശരിവെയ്ക്കുവിധമായിരുന്നു ബൌളർമാർ പന്തെറിഞ്ഞത് .


ഇൻറർനെറ്റ് സ്പീഡിനെ സംബന്ധിച്ച് രാജ്യത്ത് ഉയരുന്ന പരാതികൾ പരിഹരിക്കാൻ നടപടിയുമായി ടെലികോം റെഗുലേറ്ററി അതോററ്ററി ( ട്രായി ) രംഗത്ത് . നിലവിൽ 3ജിയും , 4ജിയും വാഗ്ദാനം ചെയ്തിട്ട് 2ജി സ്പീഡ് പോലും പലസമയങ്ങളിൽ ചില ടെലികോം ഓപ്പറേറ്റർമാർ നൽകുന്നില്ലെന്നാണ് ഉപയോക്താക്കളുടെ പരാതി . ഇതിനെ തുടർന്നാണ് ഒരു ഉപയോക്താവിൻറെ ഫോണിലെ സ്പീഡ് പരിശോധിക്കാൻ കഴിയുന്ന ആപ്പ് ഇറക്കാൻ ട്രായ് ഒരുങ്ങുന്നത് . മൈ സ്പീഡ് ആപ്പ് എന്നാണ് ആപ്പിന് നൽകിയിരിക്കുന്ന പേര് . ഇത് വിവിധ ആപ് സ്റ്റോറുകളിൽ നിന്നും ഡൌൺലോഡ് ചെയ്യാം . ഇത് ഡൌൺലോഡ് ചെയ്ത് ഇൻസ്റ്റാൾ ചെയ്താൽ ഉപയോക്താവിന് നെറ്റ് സ്പീഡ് പരിശോധിക്കാം . തൃപ്തികരമായ സ്പീഡ് അല്ലെങ്കിൽ ട്രായിക്ക് ഇതിൻറെ ഫലവും വച്ച് പരാതി നൽകാം . ട്രായിയുടെ സ്വന്തം ആപ്പ് അയതിനാൽ ഇത് ഇത്തരം തർക്കങ്ങളിൽ തെളിവായി എടുക്കാനാണ് ട്രായിയുടെ തീരുമാനം . ജൂലൈ 5നാണ് ഈ ആപ്പ് ഇറങ്ങുക എന്നതാണ് ഇപ്പോൾ അറിയുന്നത് . ഉപയോക്താവിൻറെ കവറേജ് , ഡാറ്റ സ്പീഡ് , നെറ്റ്വർക്ക് ഇൻഫർമേഷൻ , ലൊക്കേഷൻ എന്നിവ ഇതുവഴി മനസിലാക്കാം .


സിനിമാ വിലക്കിനെതിരെ രൂക്ഷമായി പ്രതികരിച്ച് ആഷിഖ് അബു . ഫേസ്ബുക്കിലൂടെയാണ് ആഷിഖ് അബു പ്രതികരിച്ചിരിക്കുന്നത് . ആഷിഖ് അബുവിന്റെ ഫേസ്ബുക്ക് പോസ്റ്റ് കോരചേട്ടൻ ചീട്ടിട്ട് തീരുമാനിച്ചിരുന്ന മലയാള സിനിമയുടെ കാലം കഴിഞ്ഞെന്ന് പലരും മറന്നുപോവുകയാണ് . ഞങ്ങൾ സിനിമകൾ ചെയ്യും , വിതരണം ചെയ്യും , നാട്ടുകാര് കാണുകയും ചെയ്യും . ഒരു സംശയവും അതിൽ വേണ്ട . നിങ്ങളുടെ വിലക്കിന്റെ ശക്തി നിങ്ങളും സിനിമയുടെ ശക്തി ഞങ്ങളും കാണിക്കാം . നിങ്ങൾ ഞങ്ങളെ ഊരുവിലക്കാൻ തീരുമാനിച്ച നിമിഷം മലയാള സിനിമ രക്ഷപെട്ടു !


വോഡഫോൺ റെഡ് പോസ്റ്റ് പെയ്ഡ് പ്ലാനിൽ ഓഫറുമായി വോഡഫോൺ . അൺലിമിറ്റഡ് എസ്ടിഡി - ലോക്കൽ വോയ്സ് കോളും മൂന്നിരട്ടി ഡാറ്റയും ഉൾപ്പെട്ടതാണ് പുതിയ ഓഫർ . 3ജിബി 4ജി ഡാറ്റയാണ് പുതിയ പ്ലാനിൽ കമ്പനി ഉൾക്കൊള്ളിച്ചിട്ടുള്ളത് . 499 രൂപയിൽ തുടങ്ങുന്ന പോസ്റ്റ് പെയ്ഡ് പ്ലാനിൽ അൺലിമിറ്റഡ് ലോക്കൽ - എസ്ടിഡി വോയ്സ്കോളും മൂന്നിരട്ടി 4ജി ഡാറ്റയുമാണ് പോസ്റ്റ് പെയ്ഡ് ഉപയോക്താക്കൾക്ക് ലഭിയ്ക്കുക . ഇതിന് പുറമേ 100 ലോക്കൽ നാഷണൽ എസ്എംഎസും ലഭിയ്ക്കും . 4ജി ഫോൺ ഉപയോക്താക്കൾത്ത് 3ജിബി 4ജി ഡാറ്റയും അല്ലാത്തവർക്ക് 1ജിബി ഡാറ്റയുമാണ് ലഭിയ്ക്കുക . വോഡഫോൺ റെഡിന്റെ 699 രൂപയുടെ ഓഫറിൽ ജി സ്മാർട്ട്ഫോൺ ഉപയോക്താക്കൾക്ക് 5ജിബി 4ജി ഡാറ്റയും മറ്റ് ഉപയോക്താക്കൾക്ക് 2.5 ജിബി ഡാറ്റയുമാണ് ലഭിയ്ക്കുക . അൺലിമിറ്റഡ് കോളിംഗിന് പുറമേ നാഷണൽ റോമിംഗും സൌജന്യമായിരിക്കും . ഇതിന് പുറമേ 999 രൂപ , 1,299 രൂപ , 1,699 രൂപ , 1999 രൂപ എന്നീ നിരക്കുകളിലും വോഡഫോൺ റെഡ് പോസ്റ്റ്പെയ്ഡ് ഓഫറുകൾ അവതരിപ്പിച്ചിട്ടുണ്ട് . എന്നാൽ വോഡഫോൺ റെഡ് ഓഫറുകളിൽ രാജ്യത്തെ ഓരോ സർക്കിളുകൾക്കുമനുസരിച്ച് വ്യത്യാസങ്ങൾ പ്രകടമാണെന്നും കമ്പനി വ്യക്താക്കിയിട്ടുണ്ട് . നിലവിൽ കമ്പനി അവതരിപ്പിച്ചിട്ടുള്ള പോസ്റ്റ് പെയ്ഡ് പ്ലാനുകൾ മധ്യപ്രദേശ് - ഛത്തീസ്ഗഡ് , ആന്ധപ്രദേശ് - തെലങ്കാന , ബിഹാർ - ജാർഖണ്ഡ് , ജമ്മു - കശ്മീർ , ഹിമാചൽ പ്രദേശ് എന്നീ സർക്കിളുകളിൽ ലഭ്യമാകില്ല എന്ന് കമ്പനി അറിയിച്ചിട്ടുണ്ട് . റിലയൻസ് ജിയോ സൌജന്യ ഓഫർ മാർച്ച് 31വരെ നീട്ടിനൽകിയ സാഹചര്യത്തിലാണ് പോസ്റ്റ് പെയ്ഡ് ഉപയോക്താക്കൾക്ക് ഓഫറുകൾ പ്രഖ്യാപിച്ച് വോഡഫോൺ രംഗത്തെത്തിയിട്ടുള്ളത് .


അന്താരാഷ്ട്ര വിപണിയിൽ ക്രൂഡ് ഓയിലിന്റെ വില വർദ്ധിച്ചതാണ് ഇപ്പോൾ വിലവർധനവിന് കാരണം . ക്രൂഡ് ഓയിലിന്റെ വില ബാരലിന് 94 രൂപയാണ് കൂടിയത് . രണ്ടാഴ്ച മുമ്പ് രണ്ടാം തവണയാണ് ഇന്ധന വിലയിൽ വർദ്ധിപ്പിക്കുന്നത് . ഡിസംബർ 20നാണ് അവസാനമായി പെട്രോൾവില കൂട്ടിയത് . പമ്പുടമകളുടെ കമ്മീഷൻ കൂട്ടുന്നതിന്റെ ഭാഗമായി അന്ന് പെട്രോളിന് 41 പൈസയും ഡീസലിന് പത്തു പൈസയും കൂട്ടിയിരുന്നു . കഴിഞ്ഞ വർഷം ജനുവരിയിൽ ഇന്ധനവില വർദ്ധിപ്പിക്കാനുള്ള അവകാശം എണ്ണക്കമ്പനികൾക്ക് നൽകിയതിൽ പിന്നെ എണ്ണവിലയിലെ ആഗോളമാറ്റത്തിന് ആനുപാതികമായ വിലവർദ്ധനവുണ്ടായിട്ടുണ്ട് . കഴിഞ്ഞ മെയ് മാസത്തിന് ശേഷം എട്ട് തവണ എണ്ണക്കമ്പനികൾ പെട്രോൾ വില വർദ്ധിപ്പിച്ചതിനെ തുടർന്ന് 12.53 പൈസയാണ് ഇക്കാലയളവിൽ വർദ്ധിച്ചത് . സെപ്തംബറിൽ 13ന് 1.63 പൈസ വർദ്ധിപ്പിച്ചപ്പോൾ അതേമാസം തന്നെ 3.05 കുറയ്ക്കുകയുമുണ്ടായി . പുതുവത്സര ദിനത്തിൽ പാചകവാതകത്തിന്റെ വിലയിലും വർധനവുണ്ടായതിന് പിന്നാലെയാണ് ഇപ്പോൾ ഇന്ധനവിലയും കൂട്ടിയത് .


ലാൽ ജോസും മോഹൻലാലും ഒന്നിച്ച വെളിപാടിന്റെ പുസ്തകത്തിലെ ' ജിമിക്കി കമ്മൽ ' എന്ന ഗാനം ഏറെ ഹിറ്റായിരുന്നു . സിനിമയിലെ ഗാനത്തേക്കാൾ തരംഗമായിരുന്നു പിന്നാലെ വന്ന റിമീക്സ് . ജിമിക്കി കമ്മൽ എന്ന പാട്ടിന് ചുവടുവച്ച കൊച്ചി ഇന്ത്യൻ സ്കൂൾ ഓഫ് കൊമേഴ്സിലെ അധ്യാപികമാരുടെ നേതൃത്വത്തിലുള്ള നൃത്തമാണ് 2017 ൽ യൂട്യൂബിൽ ഇന്ത്യയിൽ നിന്നും ഏറ്റവും അധികം ആളുകൾ കണ്ട വീഡിയോയിൽ രണ്ടാം സ്ഥാനത്ത് . യൂട്യൂബ് റിവൈൻഡ് ഇന്ത്യയിലാണ് പോയ വർഷം യൂട്യൂബിലെ ടോപ്പ് ട്രെൻഡിങ് വീഡിയോകളുടെ കൂട്ടത്തിലാണ് കോളേജ് അധ്യാപികമാരും വിദ്യാർത്ഥികളും ചേർന്ന് നൃത്തം ചെയ്യുന്ന വീഡിയോയും ഇടം പിടിച്ചത് . ഓണാഘോഷത്തിനിടെ നടന്ന ഈ നൃത്ത പ്രകടനമാണ് . ഇതുവരെ ഒരു കോടിയിലേറെ പേരാണ് ഇവരുടെ ഡാൻസ് കണ്ടത് . ഇരുപതോളം അദ്ധ്യാപകരും അത്ര തന്നെ വിദ്യാർത്ഥികളും ചുവട് വച്ച വീഡിയോയിൽ കൂടുതൽ ശ്രദ്ധ കിട്ടിയത് മുൻ നിരകളിൽ കളിച്ച രണ്ടു പേരാണ് . കുട്ടികളുടെ പ്രിയപ്പെട്ട ഷെറിൽ ടീച്ചറും അന്ന ടീച്ചറുമാണിവർ . തമിഴ്നാട്ടിൽ നിന്നാണ് ഷെറിലിന്റേയും സംഘത്തിന്റെയും ഡാൻസ് വീഡിയോയ്ക്ക് ആരാധകർ ഏറെയുണ്ടായത് . അതുകൊണ്ടു തന്നെയാണ് സൂര്യയുടെ താനാ സേർന്ത കൂട്ടം എന്ന ചിത്രത്തിലെ ഒരു ഗാന രംഗത്തിൽ ഷെറിലിനേയും അന്നയെയും ഉൾപ്പെടുത്തിയത് . ജിമിക്കികമ്മൽ വീഡിയോ ഹിറ്റായതോടെ നിരവധി തമിഴ് പരിപാടികളിൽ അതിഥികളായും ഇരുവരും പങ്കെടുത്തിരുന്നു .


നിലവിൽ ഏഷ്യക്ക് പുറത്ത് അഞ്ച് ടെസ്റ്റുകളാണ് കോലിയുടെ നേതൃത്വത്തിൻ ഇന്ത്യ ജയിച്ചത് . പെർത്തിൽ ജയിച്ചാൽ ഏഷ്യക്ക് പുറത്ത് ആറ് വിജയങ്ങളെന്ന ഗാംഗുലിയുടെ റെക്കോർഡിനൊപ്പം കോലിയുമെത്തും . ഇതിനുപുറമെ പെർത്തിലും ജയിച്ചാൽ ടെസ്റ്റിൽ 150 വിജയങ്ങൾ നേടുന്ന നാലാമത്തെ ടീമാവും ഇന്ത്യ . ഓസ്ട്രേലിയ ( 383 ) , ഇംഗ്ലണ്ട് ( 364 ) , വെസ്റ്റ് ഇൻഡീസ് ( 171 ) , ദക്ഷിണാഫ്രിക്ക ( 161 ) എന്നിവരാണ് ഇന്ത്യക്ക് മുമ്പ് ഈ നേട്ടം കൈവരിച്ചവർ . പെർത്തിൽ 25 - ാം ടെസ്റ്റ് സെഞ്ചുറി നേടിയാൽ മറ്റൊരു വ്യക്തിഗത റെക്കോർഡും കോലിയെ കാത്തിരിക്കുന്നുണ്ട് . ക്രിക്കറ്റിന്റെ മൂന്ന് ഫോർമാറ്റിലുമായി ഏറ്റവും കൂടുതൽ സെഞ്ചുറികൾ നേടുന്നവരിൽ കോലി മൂന്നാം സ്ഥാനത്തേക്ക് ഉയരും . മൂന്ന് ഫോർമാറ്റിലുമായി 62 സെഞ്ചുറികൾ നേടിയിട്ടുള്ള ജാക്വിസ് കാലിസ് , കുമാർ സംഗക്കാര എന്നിവരെ കോലി മറികടക്കും . പെർത്തിൽ ജയിച്ചാൽ പരമ്പരയിൽ 2 - 0 ലീഡെടുക്കുന്നതിനൊപ്പം ബോർഡർ - ഗവാസ്കർ ട്രോഫി നിലനിർത്താനും ഇന്ത്യക്കാവും .


റഷ്യൻ ബഹിരാകാശ ഏജൻസി കോടികൾ മുടക്കി പരീക്ഷിച്ച് ഏറെ പരാജയപ്പെട്ട പദ്ധതി , നാസ ഇതുവരെ പരീക്ഷിക്കാത്ത പദ്ധതി ഇതൊക്കെയാണ് ഐഎസ്ആർഒ കുറഞ്ഞ ചെലവിൽ പരീക്ഷിക്കാൻ പോകുന്നത് . വീണ്ടും ഉപയോഗിക്കാൻ കഴിയുന്ന റോക്കറ്റ് പരീക്ഷണം ഇത് ആദ്യമായാണ് ഒരു ഏഷ്യൻ രാജ്യം പരീക്ഷിക്കുന്നത് . മാസങ്ങൾക്ക് മുൻപ് അമേരിക്കയിലെ സ്വകാര്യ കമ്പനിയായ സ്പേസ് എക്സ് കൈവരിച്ച നേട്ടം നേടിയെടുക്കുവാനാണ് മേയ് 23 രാവിലെ 9.30ന് ഐഎസ്ആർഒ തയ്യാറെടുക്കുന്നത് . സാധാരണ രീതിയിൽ ഒരു റോക്കറ്റ് ബഹിരാകാശ ദൌത്യത്തിന് ശേഷം കത്തി നശിക്കാറാണ് പതിവ് എന്നാൽ അത് വീണ്ടും ഭൂമിയിൽ തിരിച്ചിറക്കാം എന്നാണ് സ്പൈസ് എക്സ് കാണിച്ചു തന്നത് . നാസ പോലും പരീക്ഷിക്കാത്ത ദൌത്യം എന്നാൽ ഒരു തവണ മാത്രമേ സ്പൈസ് എക്സിന് നടപ്പിലാക്കുവാൻ സാധിച്ചുള്ളൂ . ഇതിനിടെയാണ് ഇന്ത്യയുടെ ബഹിരാകാശ ഏജൻസി ഐഎസ്ആർഒ അത്തരമൊരു നേട്ടം കൈവരിക്കാൻ ഒരുങ്ങുന്നത് . ഐഎസ്ആർഒ വികസിപ്പിച്ചെടുക്കാൻ പോകുന്ന വീണ്ടും ഉപയോഗിക്കാവുന്ന തരം ബഹിരാകാശ വാഹനംറീയൂസബിൾ ലോഞ്ച് വെഹിക്കിൾ അഥവാ ആർഎൽവി ബഹിരാകാശ ദൌത്യങ്ങളുടെ ചിലവ് തന്നെ കുറയ്ക്കും എന്നാണ് പ്രതീക്ഷിക്കപ്പെടുന്നത് . ഈ റോക്കറ്റിൻറെ പ്രരംഭ നിർമ്മാണപ്രവർത്തനങ്ങൾ വിക്രം സാരാഭായ് സ്പേസ് സെൻററിലാണ് പൂർത്തിയാക്കിയത് . കാലാവസ്ഥയുടെ ഗതിവിഗതികൾ കൃത്യമായി നിരീക്ഷിച്ച ശേഷമാണ് ഐഎസ്ആർഒ പരീക്ഷണത്തിൻറെ സമയം തീരുമാനിച്ചത് . വിക്ഷേപണം വിജയകരമായി പരിണമിച്ചാൽ പൂർണമായും വീണ്ടും ഉപയോഗിക്കാവുന്ന ബഹിരാകാശവാഹന നിർമ്മാണത്തിന്റെ ആദ്യഘട്ടം ഇന്ത്യ വിജയകരമായി മറികടക്കും 6 . 5 മീറ്റർ നീളമുള്ള വാഹനത്തിന് 1.75 ടൺ ഭാരമുണ്ട് . സമുദ്രനിരപ്പിൽ നിന്നും എഴുപതു കിലോമീറ്ററോളം ഉയരത്തിൽ സഞ്ചരിക്കാൻ ഇതിനു ശേഷിയുണ്ടെന്നാണ് കണക്കാക്കപ്പെടുന്നത് . ആർഎൽവി സാങ്കേതികതയിലേക്കുള്ള ആദ്യ കാൽവയ്പ്പ് മാത്രമാണിത് .


ലോകത്ത് ഏറ്റവും സുരക്ഷ കുറഞ്ഞ ഇടം ഏതാണ് , സംശയം ഒന്നും വേണ്ട സൈബർ ലോകം തന്നെ . ഹാക്കിംഗും , ഫിഷിംഗും ഓൺലൈൻ തട്ടിപ്പുകളും നിത്യവും വാർത്തയാകുന്നുണ്ട് . എന്തിന് ബ്ലൂവെയിൽ ഗെയിം പോലുള്ളവ നമ്മെ ഭയപ്പെടുത്തുന്നു . അതിനാൽ തന്നെ ഇൻറർനെറ്റ് ഉപയോഗിക്കുന്ന ഒരോ ഉപയോക്താവും ചില മുൻകരുതൽ എടുക്കുന്നത് നല്ലതാണ് , അവ ഏതാണെന്ന് നോക്കാം . മി ക ച്ച പാ സ് വേ ഡ് പാ സ്വേ ഡു ക ൾ ബു ദ്ധി പ ര മാ യി തെ ര ഞ്ഞെ ടു ക്കു ക എ ന്ന താ ണ് ഇ ൻറ ർ നെ റ്റ് ഇ ട പാ ടു ക ൾ സു ര ക്ഷി ത മാ ക്കാ നു ള്ള ഏ റ്റ വും പ്ര ധാ ന പ്പെ ട്ട മാ ർ ഗം . ചി ല ർ സ്വ ന്തം മൊ ബൈ ൽ ന ന്പ റും ജ ന ന ത്തീയ തി യു മൊ ക്കെ യാ ണ് പാ സ്വേഡാ യി ഉ പ യോ ഗി ക്കു ന്ന ത് . അ ക്ഷ ര ങ്ങ ൾ , അ ക്ക ങ്ങ ൾ ചി ഹ്ന ങ്ങ ൾ തു ട ങ്ങി യ വ അ ട ങ്ങി യ പാ സ് വേ ഡ് ആ യി രി ക്ക ണം ഉ പ യോ ഗി ക്കേ ണ്ട ത് . മാ ത്ര മ ല്ല മാ സ ത്തി ലൊ രി ക്ക ലോ മൂ ന്നു മാ സം കൂ ടു ന്പോ ഴോ പാ സ് വേ ഡു ക ൾ മാ റ്റ ണം . ഇരട്ടലെവൽ സംരക്ഷണം സു ര ക്ഷി ത മാ യ ലോ ഗി ൻ


എഴുപതാം സ്വാതന്ത്ര്യദിനം സമുചിതമായി ആചരിക്കുകയാണ് ഭാരതം . രാഷ്ട്രത്തിന്റെ സ്വാതന്ത്ര്യദിനാഘോഷം വിപുലമായി നടക്കുമ്പോഴും , ഇന്ത്യൻ പൌരന്മാർ എല്ലാത്തരത്തിലും സ്വതന്ത്രരായോ എന്ന ചർച്ചയും സജീവമാകുന്നുണ്ട് . അതിനേക്കാൾ ഉപരി ലഭിച്ച സ്വാതന്ത്ര്യം ശരിക്കും ആസ്വദിക്കാൻ എത്രപേർക്ക് സാധിക്കുന്നുണ്ട് എന്ന ചോദ്യവും ഉയർന്നുവരുന്നു . പ്രമുഖ സാമ്പത്തിക സേവനദാതാക്കളായ ഹെഡ്ജ് ഇക്വിറ്റീസിന് ചോദിക്കാനുള്ളതും ഈ ചോദ്യമാണ് . നമ്മുടെ നാട്ടിൽ എത്രത്തോളം പേർക്ക് സാമ്പത്തിക സ്വാതന്ത്യം ആസ്വദിക്കാനാകുന്നുണ്ട് . 100 ശതമാനം സാക്ഷരത കൈവരിച്ചുവെന്ന് അവകാശപ്പെടുന്ന കേരളത്തിന് പോലും പൂർണമായ സാമ്പത്തിക സ്വാതന്ത്ര്യം എന്ന ലക്ഷ്യത്തിലേക്ക് ഇനിയുമേറെ ദൂരം പോകാനുണ്ട് . സാമ്പത്തിക സ്വാതന്ത്ര്യം കൈവരിക്കാൻ കൃത്യമായ പദ്ധതികൾ ആവശ്യമാണ് . കൃത്യതയാർന്ന നിക്ഷേപ പദ്ധതികൾ , ആരോഗ്യ ഇൻഷുറൻസ് എന്നിവയിലൊക്കെ ശരിയായ ആസൂത്രണവും നിർവ്വഹണവും ഉണ്ടെങ്കിൽ മാത്രമെ സാമ്പത്തിക സ്വാതന്ത്ര്യം എന്ന ലക്ഷ്യത്തിലേക്ക് എത്താനാകൂ . ഈ അവസരത്തിലാണ് ഹെഡ്ജ് ഇക്വറ്റീസ് സാമ്പത്തിക സ്വാതന്ത്ര്യം എന്ന ലക്ഷ്യത്തിനുവേണ്ടി ചുവടുവെയ്ക്കുന്നത് . അനവധി സമരപോരാളികളുടെ ത്യാഗനിർഭരമായ ജീവിതമാണ് ഭാരതത്തിന് സ്വാതന്ത്ര്യം നേടിത്തന്നത് . അതുപോലെ സാമ്പത്തിക സ്വാതന്ത്ര്യം എന്ന ലക്ഷ്യത്തിനായി ശരിക്കുമൊരു പോരാളിയാകാൻ തയ്യാറെടുക്കുകയാണ് ഹെഡ്ജ് ഇക്വറ്റീസ് . ഇതിന്റെ ഭാഗമായി ഹെഡ്ജ് ഇക്വറ്റീസ് വിപുലമായ പ്രചരണ പരിപാടിയാണ് സംഘടിപ്പിച്ചിരിക്കുന്നത് . മാറിയ ജീവിതസാഹചര്യത്തിൽ ചെലവ് അധികരിക്കുന്നതും , സമ്പാദ്യം കുറയുന്നതുമായ അവസ്ഥയാണ് പ്രധാനമായും ഹെഡ്ജ് ഗേറ്റ്വേ ടു ഫിനാൻഷ്യൽ ഫ്രീഡം എന്ന് പേരിട്ടിരിക്കുന്ന പ്രചരണത്തിലൂടെ ചൂണ്ടിക്കാണിക്കുന്നത് . സ്വാതന്ത്ര്യദിനത്തിന് 45 ദിവസം മുമ്പ് തുടങ്ങിയ പ്രചരണ പരിപാടി സ്കൂളുകളിലും കോളേജുകളിലും സർക്കാർ സ്ഥാപനങ്ങളിലുമായി ഇതിനോടകം അറുപത്തിയഞ്ചോളം സെഷനുകൾ പൂർത്തിയാക്കി . കൊച്ചി മെട്രോ കെഎസ്ഇബി , പൊലീസ് സ്റ്റേഷനുകൾ , ബിഡിഒകൾ , ഫയർ സ്റ്റേഷനുകൾ എന്നിവ ഉൾപ്പടെ നിരവധി സർക്കാർ സ്ഥാപനങ്ങളിലും സ്വകാര്യ സ്ഥാപനങ്ങളിലുമായി പ്രചരണ പരിപാടി നടത്തി . ഈ സാമ്പത്തിക വർഷത്തിനുള്ളിൽ അഞ്ഞൂറോളം സെഷനുകൾ പൂർത്തിയാക്കുകയാണ് ലക്ഷ്യമെന്ന് ഹെഡ്ജ് ഇക്വറ്റീസ് കമ്പനി വക്താക്കൾ അറിയിച്ചു . പൊതുസ്ഥലങ്ങളിലും സ്ഥാപനങ്ങളിലും നടത്തുന്ന പ്രചരണത്തിന് പുറമെ ഫേസ്ബുക്ക് ഉൾപ്പടെയുള്ള സാമൂഹികമാധ്യമങ്ങൾ വഴിയും സാമ്പത്തികസ്വാതന്ത്ര്യത്തെക്കുറിച്ചുള്ള ബോധവൽക്കരണം ഹെഡ്ജ് നടത്തുന്നുണ്ട് . ( ഗേറ്റ്വേ ടു ഫിനാൻഷ്യൽ ഫ്രീഡം പ്രചരണ പരിപാടിയുടെ ഭാഗമായി ഹെഡ്ജ് എം ഡി അലക്സിന്റെ നേതൃത്വത്തിൽ ജീവനക്കാർ കൊച്ചി മെട്രോയിൽ സഞ്ചരിച്ച് യാത്രക്കാരോട് സംസാരിച്ചു . കഴിഞ്ഞദിവസം നടന്ന പരിപാടിയുടെ ഭാഗമായി കൊച്ചി മെട്രോയിലെ നൂറുകണക്കിന് യാത്രക്കാർക്ക് നിക്ഷേപത്തിന്റെ പ്രാധാന്യത്തെക്കുറിച്ചും , ജീവിതത്തിലെ സാമ്പത്തിക സ്വാതന്ത്ര്യത്തെക്കുറിച്ചും ബോധവൽക്കരണം നടത്തി . )


വ്യാജ വാർത്തകൾ ഫെയ്സ്ബുക്കിന്റെ നിലനിൽപ്പിന് തന്നെ ഭീഷണിയാകുന്നെന്ന് ഫെയ്സ്ബുക്ക് അധികൃതർ . വ്യാജ വാർത്തകളെ നേരിടുന്നതിനായി ഫെയ്സ്ബുക്ക് സിഇഒ മാർക്ക് സുക്കർബർഗിന്റെ നേതൃത്വത്തിൽ പ്രത്യേക സംഘത്തെ രൂപീകരിച്ചിട്ടുണ്ട് . സമൂഹമാധ്യമം എന്ന നിലയിൽ ഫെയ്സ്ബുക്ക് സമൂഹനന്മ ലക്ഷ്യമാക്കിയാണ് പ്രവർത്തിക്കുന്നത് . എന്നാൽ ഫെയ്സ്ബുക്ക് വഴി വ്യാജ വാർത്ത പ്രചരിപ്പിക്കുന്നത് ഫെയ്സ്ബുക്കിന്റെ നൈതികതയ്ക്ക് എതിരാണെന്ന് ഫെയ്സ്ബുക്കിന്റെ ന്യൂസ് പാർട്നർഷിപ്സ് തലവൻ മനീഷ് ഖാൻദൂരി പറഞ്ഞു . സഭ്യതയ്ക്ക് നിരക്കാത്ത തരത്തിലുള്ള ചിത്രങ്ങൾ ഫെയ്സ്ബുക്കിൽ പങ്കുവച്ചാൽ നിമിഷങ്ങൾക്കകം ഫെയ്സ്ബുക്കിൽ നിന്നും നീക്കം ചെയ്യും . എന്നാൽ ഏതെങ്കിലും ഒരു രാഷ്ട്രീയ കക്ഷികളുടെ പ്രചരണമാണെന്ന് ആരെങ്കിലും അഭിപ്രായപ്പെട്ടാൽ കൂടുതൽ ആലോചിച്ച ശേഷമേ നടപടി എടുക്കൂവെന്ന് ‘വ്യാജ വാർത്തയ്ക്ക് അപ്പുറം’ എന്ന പേരിൽ ന്യൂഡൽഹിയിൽ ബിബിസി സംഘടിപ്പിച്ച ചടങ്ങിൽ മനീഷ് ഖാൻദുരി പറഞ്ഞു . ഫെയ്സ്ബുക്കിനെ കൂടാതെ സമൂഹമാധ്യമ രംഗത്തെ വമ്പൻമാരായ ട്വിറ്റർ , ഗൂഗിൾ കമ്പനികളുടെ പ്രതിനിധികളും വ്യാജ വാർത്തയെക്കുറിച്ചുള്ള ചർച്ചയിൽ പങ്കെടുത്തിരുന്നു . വ്യാജ വാർത്തകൾ സമൂഹമാധ്യമങ്ങളുടെ വിശ്വാസ്യതയ്ക്ക് കോട്ടം വരുത്തുന്നുണ്ട് . എന്നാൽ വാർത്തകൾ നീക്കം ചെയ്യുന്നത് സംബന്ധിച്ച് തീരുമാനം എടുക്കുക പ്രയാസമാണെന്നും ചർച്ചയിൽ അഭിപ്രായപ്പെട്ടു . വ്യാജ വാർത്ത ഏതെന്ന് കണ്ടെത്താനും , അവയുടെ ആധികാരികത സ്ഥിരീകരിക്കാനും പ്രയാസമാണ് . അതിനാൽ വ്യാജ വാർത്തകൾ സ്ഥിരീകരിക്കാൻ ചില മാനദണ്ഡങ്ങൾ നിശ്ചയിച്ചിട്ടുണ്ട് . വാർത്തയുടെ വസ്തുതകൾ പരിശോധിക്കാൻ മറ്റു മാർഗ്ഗങ്ങൾ സ്വീകരിക്കുകയാണ് നിലവിൽ ചെയ്യുന്നതെന്ന് ഗൂഗിൾ ന്യൂസ് വക്താവ് ഐറിൻ ജെയ് ലിയു പറഞ്ഞു . വ്യാജ വാർത്തകളെ എങ്ങിനെ നിയന്ത്രിക്കുമെന്ന ചോദ്യത്തിന് കൃത്യമായ പരിശീലനത്തിലുടെ പരിഹരിക്കാനാകും എന്നാണ് ഐറിൻ ജെയ് ലിയു പറഞ്ഞത് . ഇതിന് വേണ്ടി ഗൂഗിളിന്റെ നേതൃത്വത്തിൽ പരീശിലന പദ്ധതി രൂപികരിച്ചിട്ടുണ്ട് . ഇതിലൂടെ പ്രാദേശിക ഭാഷയിലടക്കമുള്ള 8000 മാധ്യമ പ്രവർത്തകരെ പരിശീലിപ്പിക്കാനാകും . 1000 മാധ്യമ പ്രവർത്തകരെ നിലവിൽ ഈ പദ്ധതിയിലൂടെ പരിശീലിപ്പിച്ചു കഴിഞ്ഞെന്നും ഐറിൻ ജെയ് ലിയു പറഞ്ഞു . ഏത് വാർത്തയാണ് , ശരി ഏത് വാർത്തയാണ് തെറ്റ് എന്നത് സംബന്ധിച്ച് ഏതെങ്കിലും ഒരു സ്ഥാപനം തീരുമാനം എടുക്കുക എന്നത് പ്രയാസമാണെന്ന് ട്വിറ്ററിന്റെ സുരക്ഷ വിഭാഗം മേധാവി വിജയ ഗാഡേ പറഞ്ഞു .


എങ്കിലും മെൽബണ് ഒരു കാര്യത്തിൽ ആശ്വസിക്കാൻ വകയുണ്ട് . കഴിഞ്ഞ വർഷം ഇംഗ്ലണ്ടും - ഓസ്ട്രേലിയയും തമ്മിൽ വലിയ സ്കോർ പിറന്ന് , വിരസ സമനിലയായ മത്സരത്തിലെ പിച്ചിന് മൂന്ന് ഡിമെറിറ്റ് പോയന്റ് നൽകിയ ഐസിസി ഇത്തവണ ശരാശരി മാർക്ക് നൽകിയിട്ടുണ്ട് . അതിനാൽതന്നെ ഇത്തവണ ഡീമെറിറ്റ് പോയന്റില്ല . ഐസിസി നിയമപ്രകാരം അഞ്ച് ഡിമെറിറ്റ് പോയന്റ് ലഭിച്ചാൽ സ്റ്റേഡിയത്തിന് രാജ്യാന്തര പദവി നഷ്ടമാവും . മെൽബണിലെ ബാറ്റിംഗ് ദുഷ്കരമായ പിച്ചിൽ ആദ്യ രണ്ട് ദിനം ബാറ്റ് ചെയ്ത ഇന്ത്യ 443 റൺസ് മാത്രമാണ് സ്കോർ ചെയ്തത് . ചില പന്തുകൾ ഉയർന്നുപൊങ്ങിയും ചില പന്തുകൾ താഴ്ന്നു പറന്നും പെർത്തിലേതുപോലെ മെൽബണും ബാറ്റ്സ്മാൻമാരെ വെള്ളം കുടിപ്പിച്ചിരുന്നു . എന്നാൽ മെൽബണിലെ അവസാന മൂന്ന് ദിവസം പിച്ച് ശരാശരി നിലവാരം പുലർത്തി . ഐസിസി ശരാശരി മാർക്കിട്ടെങ്കിലും അടുത്ത സീസണുശേഷം 15 വർഷം പഴക്കമുള്ള മെൽബണിലെ പിച്ച് വീണ്ടും പുതുക്കി പണിയാനുള്ള തീരുമാനത്തിലാണ് ക്രിക്കറ്റ് ഓസ്ട്രേലിയ . ഓസ്ട്രേലിയ ജയിച്ച പെർത്ത് ടെസ്റ്റിലെ പിച്ചിന് ശരാശരി മാർക്ക് നൽകിയ ഐസിസി നടപടിക്കെതിരെ മുൻകാല താരങ്ങൾ അടക്കം വിമർശനവുമായി രംഗത്തെത്തിയിരുന്നു .


2011 - 12 സീസണിൽ ഇംഗ്ലണ്ടിലും ഓസ്ട്രേലിയയിലും 4 - 0ന് തോറ്റ സമയത്ത് വികാരം പുറത്തു കാണിക്കാതെ ശാന്തനായിരുന്നു ധോണിയെന്നും അതിന് ധോണിയെ അഭിനന്ദിച്ചേ മതിയാവൂവെന്നും ഗംഭീർ പറയുന്നു . കൊൽക്കത്ത നൈറ്റ് റൈഡേഴ്സിന്റെ വീക്ക്ലി ടി . വി ഷോ ആയ നൈറ്റ് ക്ലബ്ബിലായിരുന്നു മുൻ നായകന് പിന്തുണയുമായി ഗംഭീർ രംഗത്തെത്തിയത് . ധോണിയ്ക്ക് കീഴിൽ കളിച്ചിരുന്നത് താൻ ഒരുപാട് ആസ്വദിച്ചിരുന്നുവെന്നും ഗംഭീർ പറയുന്നു . ' ഞാൻ സൌരവിനും ദ്രാവിഡിനും വീരുവിനും കീഴിൽ കളിച്ചിട്ടുണ്ട് . പക്ഷെ ഏറ്റവും കൂടുതൽ ആസ്വദിച്ചത് ധോണിയുടെ കളിച്ചപ്പോഴായിരുന്നു . ഞങ്ങൾ ഏതാണ്ട് ഒരേ പ്രായവുമാണ് . എപ്പോഴും ശാന്തനാണ് ധോണി . കാര്യങ്ങളെ സിമ്പിളായി നിലനിർത്തുന്നതാണ് ധോണിയുടെ പ്രത്യേകത ' . ഗംഭീർ കൂട്ടിച്ചേർത്തു . ന്യൂസിലാന്റിനെതിരായ പരമ്പരയ്ക്കു ശേഷം വി . വി . എസ് . ലക്ഷ്മൺ , അജിത്ത് അഗാർക്കർ , ആകാശ് ചോപ്ര തുടങ്ങിയ മുൻ ഇന്ത്യൻ താരങ്ങൾ ധോണിയെ രൂക്ഷമായി വിമർശിച്ചിരുന്നു . ടി20യിൽ ധോണിയ്ക്കു പകരം പുതുമുഖങ്ങളെ കണ്ടെത്തണം എന്നായിരുന്നു അവരുടെ വാദം .


2014 ഫേസ്ബുക്ക് ഏറ്റെടുത്തതിന് ശേഷം തങ്ങളുടെ പ്രൈവസി പോളിസിയിലെ ഏറ്റവും വലിയ മാറ്റം വാട്ട്സ്ആപ്പ് പുറത്തുവിട്ടു . ഇത് പ്രകാരം ഇനി മുതൽ വാട്ട്സ്ആപ്പ് തങ്ങളുടെ ഉപയോക്താക്കളുടെ വിവരങ്ങൾ മാതൃകമ്പനിയായ ഫേസ്ബുക്കിന് കൈമാറും . ഏറ്റെടുക്കുന്ന കാലത്ത് ഇത് സംബന്ധിച്ച ചർച്ചകൾ നടന്നപ്പോൾ ഈ കാര്യം വാട്ട്സ്ആപ്പ് സ്ഥാപകർ വിസമ്മതിച്ചതായിരുന്നു . എന്നാൽ ഉപയോക്താവിൻറെ അയക്കുന്ന സന്ദേശങ്ങൾ സ്വകാര്യമായി സൂക്ഷിക്കും എന്നാണ് വാട്ട്സ്ആപ്പ് പറയുന്നത് . ഞങ്ങളുടെ ഡിഎൻഎയിൽ അടങ്ങിയിരിക്കുന്നതാണ് ഉപയോക്താവിൻറെ സ്വകാര്യത , നിങ്ങളെക്കുറിച്ച് കുറച്ച് മാത്രം അറിഞ്ഞാണ് ഞങ്ങൾ വാട്ട്സ്ആപ്പ് ഉണ്ടാക്കിയത് . പോളിസി സംബന്ധിച്ച ബ്ലോഗിൽ വാട്ട്സ്ആപ്പ് അധികൃതർ ഇങ്ങനെയാണ് എഴുതുന്നത് . വാട്ട്സ്ആപ്പിൽ നിന്നും ലഭിക്കുന്ന ഫോൺ നമ്പറുകൾ ഫേസ്ബുക്ക് തങ്ങളുടെ പരസ്യ വിതരണത്തിന് ഉപയോഗിക്കും എന്ന് പുതിയ വാട്ട്സ്ആപ്പ് പ്രൈവസി പോളിസി പറയുന്നു . എന്നാൽ 2014ൽ വാട്ട്സ്ആപ്പിനെ വാങ്ങുന്ന കാലത്ത് തന്നെ വാട്ട്സ്ആപ്പ് ഇത് തന്നെയാണ് ലക്ഷ്യമിട്ടത് എന്നാണ് സൈബർ വിദഗ്ധർ പറയുന്നത് .


ലോകത്ത് ആദ്യമായി മൊബൈൽ ഫോൺ സംഭാഷണം നടത്തിയിട്ട് ഇന്നേക്ക് 45 വർഷം തികഞ്ഞു . 1973 - ൽ മോട്ടറോളയിലെ ഡോഃ മാർട്ടിൻ കൂപ്പറായിരുന്നു കൈയ്യിൽ കൊണ്ടു നടക്കാവുന്ന ആദ്യത്തെ മൊബൈൽ ഫോൺ രൂപ കൽപ്പന ചെയ്തത് . 1973 ഏപ്രിൽ 3 - നാണ് കൂപ്പർ ആദ്യമായി ഒരു മൊബൈൽ സംഭാഷണം നടത്തിയത് . അത് “യഥാർഥ സെല്ലുലാർ ഫോണിൽ നിന്നാണ് ഞാൻ സംസാരിക്കുന്നത്” എന്നായിരുന്നു . 2 കിലോഗ്രാം ഭാരമുണ്ടായിരുന്ന ആദ്യ മോഡലിന്റെ വില 3500 ഡോളറായിരുന്നു . വാണിജ്യാടിസ്ഥാനത്തിലുള്ള ആദ്യത്തെ മൊബൈൽ ഫോൺ നിർമ്മിച്ചത് മോട്ടറോള തന്നെയായിരുന്നു . ഡൈനാടാക് 8000എക്സ് ( DynaTAC 8000x ) എന്നു പേരിട്ടിരുന്ന ഈ ഫോൺ 1983 - ൽ പുറത്തിറങ്ങി . 1990 - ലെ കണക്കുകളനുസരിച്ച് ലോകത്തെമ്പാടും 124 ലക്ഷം മൊബൈൽ ഫോൺ ഉപയോക്താക്കളുണ്ട് . 20 വർഷം കഴിയുന്നതിനു മുൻപ് 2011 - ന്റെ അവസാനമാകുമ്പോഴേക്കും ലോകമെമ്പാടും മൊബൈൽ ഫോണുപയോഗിക്കുന്നവരുടെ എണ്ണം 560 കോടിയായി വർദ്ധിച്ചു . 1990 - ൽ ഉണ്ടായിരുന്നതിനെ 360 മടങ്ങിലധികം . വികസ്വര രാജ്യങ്ങളിലും വളരെ താഴ്ന്ന ജീവിത നിലവാരം പുലർത്തുന്ന രാജ്യങ്ങളിലും ഇതിന്റെ എണ്ണം വർദ്ധിച്ചിരിക്കുന്നു . അമേരിക്കയിലെ ടെലികമ്മ്യൂണിക്കേഷൻ രംഗത്തെ അതികായരായ ഐ . ടി ആൻഡ് ടി കമ്പനി ഇക്കാലത്തെ പുതിയൊരു നിർദ്ദേശവുമായി F C C - യെ സമീപിച്ചു . റേഡിയോ സ്പെക്ട്രം ആവൃത്തി കൂടുതൽ ഉപയോഗിക്കാൻ അനുവദിക്കുകയാണെങ്കിൽ മൊബൈൽ ഫോൺ സംവിധാനം വിപുലപ്പെടുത്താമെന്നതായിരുന്നു അവരുടെ നിർദ്ദേശം . എന്നാൽ F C C യിലെ ഉദ്യോഗസ്ഥർക്ക് ഈ നൂതന സംവിധാനത്തെകുറിച്ച് അത്രയൊന്നും പിടിയില്ലായിരുന്നു . അതിനാല ഐ ടി ആൻഡ് ടി യുടെ ആവശ്യത്തിനു F C C യിൽ നിന്നും തണുപ്പൻ പ്രതികരണമേ ലഭിച്ചുള്ളൂ . 21 വർഷങ്ങൾക്ക് ശേഷം 1968 - ൽ ഐ ടി ആൻഡ് ടിയുടെ നിർദ്ദേശം F C C അംഗീകരിച്ചു . തുടർന്ന് ഐ ടി ആൻഡ് ടിയും ബെല്ൽ ലാബ്സും ചേർന്ന് ഒരു സെല്ലുലാർ സംവിധാനം നിർമ്മിച്ച് F C C ക്ക് നൽകി . ഇതോടെ മൊബൈൽ ഫോൺ രംഗത്ത് കമ്പനികളും വ്യക്തികളും കൂടുതൽ പരീക്ഷണം നടത്താൻ തുടങ്ങി . ആദ്യത്തെ ഉപയോഗപ്രദമായ മൊബൈൽ ഫോൺ നിർമ്മിക്കാൻ ബെൽ ലാബ്സും മോട്ടോറോള കമ്പനിയും തമ്മിലുള്ള മത്സരത്തിനുതന്നെ ഇത് വഴി വച്ചു . 1 9 7 3 ൽ ഒരു കയ്ക്കുള്ളിൽ ഒതുക്കി ഉപയോഗിക്കാവുന്ന മൊബൈൽ ഫോൺ കണ്ടുപിടിച്ച മോട്ടോറോള കമ്പനിയുടെ സിസ്റ്റെം ഡിവിഷന്റെ ജനറൽ മാനേജറായ ഡോക്ടർ മാർട്ടിൻ കൂപ്പർ ഒരു പുതിയ യുഗത്തിലേക്കുള്ള മാർഗ്ഗമാണ് തുറന്നുവെച്ചത് .


വാഷിംഗ്ടൺഃ മൈക്രോസോഫ്റ്റ് സഹസ്ഥാപകൻ പോൾ അലൻ അന്തരിച്ചു . 65 വയസായിരുന്നു . രക്താർബുദം ബാധിച്ച് ചികിത്സയിലായിരുന്നു . 1975ൽ ബിൽഗേറ്റ്സിനൊപ്പം ചേർന്ന് മൈക്രോസോഫ്റ്റ് കമ്പനിക്ക് തുടക്കമിട്ട പോൾ അലൻ 1983ൽ കമ്പനി വിട്ടു . പിന്നീട് കായിക രംഗത്ത് പ്രവർത്തനം വ്യാപിപ്പിച്ച അലൻ രണ്ട് പ്രൊഫഷണൽ ടീമുകളുടെ ഉടമയായിരുന്നു . മൈക്രോസോഫ്റ്റ് സ്ഥാപകൻ ബിൽ ഗേറ്റ്സിന്റെ ഉറ്റ സുഹൃത്താണ് പോൾ അലൻ . ലോകത്തിലെ ഏറ്റവും വലിയ കോടീശ്വരനാകുന്നതിന് ബിൽ ഗേറ്റ്സിനൊപ്പം പ്രവർത്തിച്ചത് പോൾ അലനാണ് . തന്റെ ബിസിനസ്സുകളിൽ നിക്ഷേപം നടത്തുകയും പരാജയത്തിലും വിജയത്തിലും ഒപ്പം നിൽക്കുകയും ചെയ്ത സുഹൃത്താണ് പോൾ . തന്റെ ഏറ്റവും പ്രിയപ്പെട്ട സുഹൃത്തിന്റെ നിര്യാണത്തിൽ തകർന്നിരിക്കുകയാണ് ബിൽ ഗേറ്റ്സ് . 1975ലാണ് മൈക്രോസോഫ്റ്റ് കമ്പനി സ്ഥാപിച്ചത് . അലൻ ഇല്ലായിരുന്നെങ്കിൽ പേഴ്സണൽ കമ്പ്യൂട്ടിങ് എന്ന ആശയം തന്നെ സാധ്യമാവില്ലായിരുന്നു . തനിക്കേറ്റവും പ്രിയങ്കരനായ സുഹൃത്തിനെയാണ് നഷ്ടപ്പെട്ടത് - ബിൽ ഗേറ്റ്സ് പ്രതികരിച്ചു . 2009ൽ ചികിത്സിച്ച് ഭേദമാക്കിയ അർബുദം വീണ്ടും ഗുരുതരമായി ബാധിക്കുകയായിരുന്നു . തുടർന്ന് ഗോരത്തിനെതിരെ നിരന്തരം പോരാടിയ ആളാണ് പോൾ അലനെന്നും സഹോദരി ജോദ് അലൻ പറയുന്നു . ബിസിനസ്സ് കമ്പനിയായ വുൽകാൻ ഇൻകിൻറെ സ്ഥാപകനാണ് പോൾ ലോകത്തെ അതിസമ്പന്നരുടെ പട്ടികയിൽ 46 - ാം സ്ഥാനത്തായിരുന്നു . കൂടാതെ അലൻ ഇൻസ്റ്റിറ്റ്യൂട്ട് ഓഫ് ബ്രെയിൻ സയൻസ് , ഇൻസ്റ്റിറ്റ്യൂട്ട് ഫോർ ആർട്ടിഫിഷ്യൽ ഇൻറലിജൻസ് , ഇൻസ്റ്റിറ്റ്യൂട്ട് ഫോർ സെൽ സയൻസ് , സ്ട്രോറ്റോലോഞ്ച് സിസ്റ്റംസ് എന്നിവയുടെയും സ്ഥാപകനായിരുന്നു . കായികമേഖലയിൽ നിരവധി സംഭാവനകൾ നൽകിയ അദ്ദേഹം സീറ്റിൽ സീഹോക്സ് എന്ന ഫുട്ബോൾ ടീമിൻറെയും പോർട്ലാൻഡ് ട്രെയിൽ ബ്ലേസേഴ്സ് എന്ന വോളിബോൾ ടീമിൻറെയും ഉടമസ്ഥനായിരുന്നു .


തിങ്കളാഴ്ച്ച നേട്ടത്തോടെയാണ് ഇന്ത്യൻ ഓഹരിവിപണിയിൽ വ്യാപാരം പുരോഗമിക്കുന്നത് . സെൻസെക്സ് 350 ഉം നിഫ്റ്റി 110 പോയിന്റും നേട്ടത്തിലാണ് ഇന്ന് വ്യാപാരം തുടങ്ങിയത് . ആഗോളവിപണിയിലെ നേട്ടമാണ് ഇന്ത്യൻ ഓഹരി വിപണിയിലും പ്രകടമാകുന്നത് . ടൈറ്റൻ , ഇൻഡസ് ഇൻഡ് ബാങ്ക് , ടാറ്റ മോട്ടോഴ്സ് എന്നീ ഓഹരികൾ ഇന്ന് നേട്ടത്തിലാണ് വ്യാപാരം തുടങ്ങിയത് . ബജാജ് ഓട്ടോ , എച്ച്ഡിഎഫ്സി , ഡോ . റെഡ്ഡിസ് ലാബ് തുടങ്ങിയ ഓഹരികൾ ഇന്ന് നഷ്ടത്തിലാണ് . രൂപയുടെ മൂല്യം 30 പൈസ ഇന്ന് കൂടി . വിനിമയനിരക്കിൽ ഡോളറിനെതിരെ രൂപയുടെ മൂല്യം 69 രൂപ 42 പൈസയാണ് .


ചന്ദ്രയാൻ 2 ഉൾപ്പെടെ രണ്ട് ബഹിരാകാശ ദൌത്യങ്ങൾ അടുത്ത വർഷം നടത്തുമെന്ന് ഐഎസ്ആർഒ . 2008ൽ വിക്ഷേപിച്ച ചന്ദ്രയാൻ പദ്ധതിയുടെ രണ്ടാം ഘട്ടമായ ചന്ദ്രയാൻ 2ഉം ഗൂഗിൾ സംഘടിപ്പിക്കുന്ന ലൂണാർ എക്സ് മൽസരത്തിനായക്കുന്ന ടീം ഇൻഡസുമാണിവ . ചന്ദ്രൻറെ ഉപരിതലത്തിലേക്ക് റോവറിനെ അയച്ച് ഭൂമിയിലേക്ക് വ്യക്തതയുള്ള ചിത്രങ്ങളയയ്ക്കുന്ന മത്സരമാണ് ലൂണാർ എക്സ് . ചന്ദ്രോപരിതലത്തിനെക്കുറിച്ച് കൂടുതൽ പഠിക്കാനാണ് ചന്ദ്രയാൻ 2 ഇന്ത്യ വിക്ഷേപിക്കുന്നത് . ദില്ലി ഐഐടിയിലെ മുൻ വിദ്യാർത്ഥിയായ രാഹുൽ നാരായണൻറെ നേതൃത്വത്തിലുള്ള യുവശാസ്ത്രഞ്ജൻമാരാണ് ടീം ഇൻഡസിനു പിന്നിൽ . 30 മില്ല്യൺ യുഎസ് ഡോളറാണ് ലൂണാർ എക്സിൻറെ സമ്മാനത്തുക . ഇൻഫോസിസ് സഹസ്ഥാപകനും മുൻ യുഐഡിഎഐ ചെയർമാനുമായ നന്ദൻ നിലേകാണിയും മുൻ ഐഎസ്ആർഒ ചെയർമാൻ കെ കസ്തൂരിരംഗനും ടീം ഇൻഡസിന് സഹായം നല്കും . ടീം ഇൻഡസിന് പണം നൽകിയതായും പദ്ധതി ചന്ദ്രൻ കീഴടക്കുമെന്നാണ് പ്രതീക്ഷയെന്നും നന്ദൻ നിലേകാണി പറഞ്ഞു . ടീം ഇൻഡസിനായി പിഎസ്എൽവി ഉപയോഗിക്കാൻ ഐഎസ്ആർഒ കരാറൊപ്പിട്ടതായി ചെയർമാൻ എ എസ് കിരൺ കുമാർ സ്ഥിരീകരിച്ചു . ടീം ഇൻഡസിന് ആശംസകൾ നേർന്ന ഐഎസ്ആർഒ ചെയർമാൻ അമേരിക്കയും ഇസ്രായേലും വിക്ഷേപണത്തിനായി തങ്ങളുമായി കരാറൊപ്പിട്ടെന്നും പറഞ്ഞു . ടീം ഇൻഡസ് പദ്ധതിക്കായി 600 ഭാരം വഹിക്കുന്ന മിനി പിഎസ്എൽവി റോക്കറ്റാണ് ഉപയോഗിക്കുക . എന്നാൽ ചന്ദ്രയാൻ 2 വിക്ഷേപിക്കാൻ ജിഎസ്എൽവി എംകെ 2 റോക്കറ്റാവും ഉപയോഗിക്കുകയെന്ന് വിക്രം സാരാഭായ് സ്പേസ് സെൻറർ ഡയറക്ടർ ഡോ കെ ശിവൻ പറഞ്ഞു .


പിണറായി സർക്കാർ ഇന്ന് മൂന്നാം വർഷത്തിലേക്ക് കടക്കുമ്പോൾ സമൂഹ മാധ്യമങ്ങളിൽ പൊരിഞ്ഞ പോര് . അനുകൂലിച്ചും എതിർത്തും വിവിധ ഹാഷ് ടാഗിലാണ് പ്രചാരണം . വാർഷിക ദിനത്തിൽ രാവിലെ ട്വിറ്റർ ഇന്ത്യ ട്രെൻഡിംഗിൽ ഫിറ്റ്നസ്സ് ചലഞ്ചിനും സ്റ്റെർലെറ്റ് പ്രൊട്ടസ്റ്റിനും മുകളിൽ ഒന്നാമതെത്തി ഫെയിൽഡ് പിണറായി ഗവൺമെൻറ് എന്ന ഹാഷ്ടാഗ് . സർക്കാറിൻറെ കോട്ടങ്ങളുടെ കണക്കെടുപ്പാണ് ഫെയിൽഡ് പിണറായി ഹാഷ് ടാഗ് പ്രചാരണം . വരാപ്പുഴയിലെ ശ്രീജിത്തിൻറെ കസ്റ്റഡി മരണവും അട്ടപ്പാടിയിലെ മധുവിൻറെ മരണവും രാഷ്ട്രീയകൊലപാതകങ്ങളുടെ കണക്കുമെല്ലാം ആയുധം . മറുവശത്ത് കേരള ലീഡ്സും 2 ഇയേഴ്സ് ഓഫ് പ്രോഗ്രസ്സും നേട്ടങ്ങളുടെ പട്ടിക നിരത്തി തിരിച്ചടിക്കുന്നു . ക്ഷേമപെൻഷൻ കൂട്ടിയതും പാഠപുസ്തകങ്ങളും യൂണിഫോമും സ്കൂൾ തുറക്കും മുമ്പെ വിതരണം ചെയ്തതും ഉയർത്തിക്കാട്ടുന്നു കെപിസിസിയുടെ സൈബർ മീഡിയ സെല്ലാണ് ഫെയിൽഡ് പിണറായി പ്രചാരണത്തിന് ചുക്കാൻ പിടിക്കുന്നത് . സൈബർ സഖാക്കൾക്കൊപ്പം ഭരണ നേട്ടം വാഴ്ത്തിപ്പാടാൻ മന്ത്രിമാർ തന്നെ നേരിട്ടിറങ്ങിയിട്ടുണ്ട് .


ചൈനീസ് സ്മാർട്ട്ഫോൺ നിർമാതാക്കളായ ഷവോമി പുതിയ സ്മാർട്ട്ഫോൺ സിരീസ് അവതരിപ്പിക്കുന്നു . നവംബർ രണ്ടിന് പുതിയ സിരീസ് കമ്പനി ഔദ്യോഗികമായി അവതരിപ്പിക്കുമെന്നാണ് റിപ്പോർട്ട് . ഈ പരിപാടിക്കുള്ള ക്ഷണം മാധ്യമപ്രവർത്തകർക്കുൾപ്പടെ നൽകിയിട്ടുണ്ട് . മിന്നലിൻറെ ഒരു ചിത്രമാണ് പുതിയ സ്മാർട്ട്ഫോൺ സിരീസുമായി ബന്ധപ്പെട്ട് പുറത്തിറക്കിയിരിക്കുന്നത് . വേഗത്തിൽ ചാർജ് ചെയ്യാൻ കഴിയുന്ന സംവിധാനം ഉൾപ്പെടുന്നതാവും പുതിയ സീരിസെന്നാണ് വാർത്തകൾ . മികച്ച സെൽഫി കാമറ , വേഗത്തിൽ ചാർജ് ചെയ്യുന്നതിനുള്ള സംവിധാനം എന്നിവയെല്ലാം ഷവോമിയുടെ പുത്തൻ സിരീസ് ഫോണുകളിലുണ്ടാവും . ബജറ്റ് കാറ്റഗറിയിലാവും ഷവോമിയുടെ പുതിയ ഫോണുകൾ വിപണിയിലേക്ക് എത്തുക . ഫ്രണ്ട് ഫ്ലാഷ് സംവിധാനവും ഫോണിനൊപ്പം ഉണ്ടാകും . നിലവിൽ റെഡ് മീ നോട്ട് 4 , റെഡ് മീ 4 , റെഡ് മീ 3 എസ് പ്രൈം എന്നിവയാണ് ബജറ്റ് സ്മാർട്ട്ഫോൺ നിരയിലെ ഷവോമിയുടെ താരങ്ങൾ . ഈ നിരയിലേക്കാവും ഷവോമിയുടെ പുതിയ സ്മാർട്ട്ഫോൺ സിരീസും എത്തുക .


പ്രേമം എന്ന സിനിമയിലൂടെ പ്രേക്ഷകരുടെ മനം കവർന്ന സൌബിൻ ഷാഹിർ ആദ്യമായി കഥയെഴുതി സംവിധാനം ചെയ്യുന്ന ചിത്രം പറവയുടെ ആദ്യ പോസ്റ്റർ പുറത്തിറങ്ങി . ദുൽഖർ സൽമാൻ , ഷെയ്ൻ നിഗം എന്നിവരടങ്ങിയതാണ് പോസ്റ്റർ . വ്യത്യസ്തമായ ലുക്കിലാണ് ദുൽഖർ സൽമാൻ ചിത്രത്തിൽ പ്രത്യക്ഷപ്പെടുന്നത് . സംവിധാന സഹായിയായി സിനിമാ മേഖലയിലേക്ക് വന്ന സൌബിന്റെ ആദ്യ ചിത്രമാണിത് . പുതുമുഖങ്ങൾക്ക് പ്രാധാന്യം നൽകുന്ന ഈ ചിത്രം അൻവർ റഷീദ് എന്റർടെയ്ൻമെന്റ് ദ മൂവി ക്ലബാണ് നിർമ്മിക്കുന്നത് . സൌബിനും മുനീർ അലിയും ചേർന്നാണ് ചിത്രത്തിന്റെ കഥ , തിരക്കഥ , സംഭാഷണം നിർമ്മിക്കുന്നത് . എഡിറ്റിംഗ് പ്രവീൺ ആണ് . ചിത്രം ക്രിസ്മസിന് തിയ്യറ്ററുകളിൽ എത്തും .


കഴിഞ്ഞ വർഷം മെയ് അഞ്ചിനായിരുന്നു ദുൽഖർ സൽമാന് പെൺകുഞ്ഞ് പിറന്നത് . മകളുടെ വരവ് ഫേസ്ബുക്കിലൂടെയാണ് ദുൽഖർ ആ രാധകരെ അറിയിച്ചത് . തന്റെ പൊന്നോമ്മനയായ മറിയം അമീറ സൽമാന്റെ വിശേഷങ്ങൾ ഒാരോന്നായി ദുൽഖർ സാമൂഹ്യമാധ്യമങ്ങളിലൂടെ പങ്കുവയ്ക്കാറുണ്ട് . വളരെ കരുതലും സ്നേഹമുള്ള അച്ഛനാണ് താനെന്ന് ദുൽഖർ നേരത്തെ വ്യക്തമാക്കിയിരുന്നു . അത് തെളിയിക്കുന്ന ഒരു വീഡിയോയാണ് സാമൂഹ്യമാധ്യമങ്ങളിൽ ഇപ്പോൾ വൈറലാകുന്നത് . കഴിഞ്ഞ ദിവസം ഗെയിറ്റിന് പുറത്ത് തടിച്ചു കൂടി ആർത്തുവിളിച്ച ആരാധകരോട് ഒരൊറ്റ അപേക്ഷ മാത്രമേ ദുൽഖറിന് ഉണ്ടായിരുന്നുളളു . തന്റെ മകൾ ഉറങ്ങുകയാണെന്നും ശബ്ദം ഉണ്ടാക്കരുതെന്നും ദുൽഖർ ആരാധകരോട് ആംഗ്യം കാണിക്കുകയായിരുന്നു . പോവല്ലെ ഇക്കാ എന്ന് ആരാധകർ വിളിച്ചു പറയുകയും പിന്നീട് ശബ്ദം കുറയ്ക്കുകയും ചെയ്തു . ഇതിനുപിന്നാലെ ദുൽഖർ പുറത്തിറങ്ങുകയും തന്റെ ആരാധകർക്കൊപ്പം സെൽഫിയെടുക്കുകയും ചെയ്തു . മറിയത്തിന്റെ കുസുതി നിറഞ്ഞ ചിരിയും കളിയും കാണാൻ ആരാധകർക്ക് വളരെ ഇഷ്ടമാണ് . അമ്മയുടെ മടയിലിരുന്ന് കുസൃതി കാട്ടുന്ന കുഞ്ഞ് മറിയം സമൂഹ മാധ്യങ്ങളിൽ വൈറലായിരുന്നു .


കോപ അമേരിക്ക ഫൈനലിലെ തോൽവിയോടെ അന്താരാഷ്ട്ര ഫുട്ബോളിൽ നിന്നും വിരമിച്ച അർജൻറീനയുടെ ലയണൽ മെസ്സിയുടെ പ്രഖ്യാപന മൂലം ശരിക്കും വെട്ടിലായത് പാക് ക്രിക്കറ്റ് താരം ഷാഹിദ് അഫ്രീദിയാണ് . താങ്കൾ എപ്പോഴാണ് കളി മതിയാക്കുക ? എന്ന പരിഹാസം കലർന്ന ചോദ്യമാണ് അഫ്രീദിയോട് സോഷ്യൽ മീഡിയ ചോദിക്കുന്നത് . ലയണൽ മെസ്സിക്കൊപ്പം ട്വിറ്ററിൽ ട്രെൻഡിംഗ് വരെ ആയിരിക്കുകയാണ് ഈ മുൻ പാക് നായകൻ . വിരമിക്കൽ തീരുമാനം പുനഃപരിശോധിക്കുമോ എന്ന ചോദ്യത്തിന് ഞാൻ അഫ്രീദിയല്ലെന്ന് മറുപടി പറയുന്ന മെസിയാണ് ഒരു ട്വീറ്റിലെ ഉള്ളടക്കം . പ്രിയ മെസി അഫ്രീദിയെ മാതൃകയാക്കൂ . അദ്ദേഹം എല്ലാ മാസവും വിരമിക്കൽ പ്രഖ്യാപിക്കും , തിരിച്ചുവരികയും ചെയ്യും മറ്റൊരു ട്വീറ്റ് പറയുന്നു . ഇക്കഴിഞ്ഞ ട്വന്റി20 ലോകകപ്പിന് മുന്നോടിയായി വിരമിക്കൽ പ്രഖ്യാപിച്ചെങ്കിലും പാകിസ്താന്റെ ദയനീയ പരാജയത്തിനു ശേഷം ടീം മാനേജ്മെന്റിന്റെ സമ്മർദത്തെ തുടർന്ന് നായക സ്ഥാനം ഒഴിഞ്ഞ അഫ്രീദി ട്വൻറി20യിൽ ഇനിയും പാകിസ്താനായി പാഡണിയാൻ ഒരുക്കമാണെന്ന് വ്യക്തമാക്കുകയായിരുന്നു .


നമ്മുടെ നാട്ടിൽ ഒരുപാട് ക്രിക്കറ്റ് പരിശീലകരുണ്ട് . അവരിൽ ഒരാളാണ് രമാകാന്ത് അച്രേക്കറും . എന്നാൽ സച്ചിൻ ടെണ്ടുൽക്കറെയും വിനോദ് കാംബ്ലിയെയും പ്രവീൺ ആംറെയെയും പോലുള്ള പ്രതിഭാശാലികളെ ഇന്ത്യൻ ക്രിക്കറ്റിന് സമ്മാനിച്ച അദ്ദേഹത്തിനെ മറ്റുള്ളവരിൽ നിന്നും വ്യത്യസ്തനാക്കുന്ന ഒന്നുണ്ട് , സാമ്പത്തിക പരിഗണനകൾക്കപ്പുറം അപൂർവമായ പ്രതിഭകളെ തിരഞ്ഞു പിടിക്കുന്നതിൽ അദ്ദേഹത്തിനുള്ള സിദ്ധി . തന്റെ എൺപത്തി ഏഴാം വയസ്സിൽ മരണത്തിനു കീഴടങ്ങിയ അച്രേക്കർ , മുംബൈയിൽ ആസാദ് മൈദാൻ പോലുള്ള ശരാശരി ക്രിക്കറ്റ് ഗ്രൌണ്ടുകളിൽ കളി മോഹങ്ങളുമായെത്തുന്ന പാവപ്പെട്ട കുട്ടികൾക്ക് പ്രതീക്ഷകളും ഒരു ജീവിതകാലം മുഴുവൻ കൊണ്ടുനടക്കാനുള്ള ക്രിക്കറ്റ് പാഠങ്ങളും പകർന്നുകൊടുക്കുന്ന , ക്ളാസ്സിക് ക്രിക്കറ്റിനെ സ്നേഹിക്കുന്ന ദ്രോണാചാര്യന്മാരുടെ പരമ്പരയിലെ അവസാനത്തെ കണ്ണികളിലൊന്നായിരുന്നു . ഒരിക്കൽ ഒരു സീനിയർ ടീമിന്റെ കളി സ്റ്റാൻഡ്സിലിരുന്ന് കാണാൻ വേണ്ടി സുപ്രധാനമായൊരു പരിശീലന മത്സരം മിസ്സാക്കിയ സച്ചിന് അച്രേക്കർ കരണം പുകച്ചൊരു അടിയാണ് കൊടുത്തത് . " നീ സ്റ്റാൻഡ്സിലിരുന്ന് കളി കാണേണ്ടവനല്ല , നിന്റെ പ്രകടനം കാണാൻ ആളുകൾ സ്റേഡിയങ്ങൾ നിറയ്ക്കുകയാണ് വേണ്ടത് . . " എന്ന് അന്ന് അച്രേക്കർ സച്ചിനോട് പറഞ്ഞു . ഇങ്ങനെ അന്ന് അച്രേക്കറിന്റെ കീഴിൽ ക്രിക്കറ്റിന്റെ ബാലപാഠങ്ങൾ അഭ്യസിച്ച് പിന്നീട് അറിയപ്പെടുന്ന താരങ്ങളായ എല്ലാവർക്കും ഇതുപോലെ പല പല ' അച്രേക്കർ കഥകളും ' സ്വന്തമായുണ്ടാവും . ചില്ലറക്കാരൊന്നുമല്ല ശിവാജി പാർക്കിൽ നിന്നും അച്രേക്കർ കണ്ടെടുത്ത മാണിക്യങ്ങൾ . ചന്ദ്രകാന്ത്പണ്ഡിറ്റ് , അമോൽ മജുൻദാർ , അജിത് അഗാർക്കർ , ലാൽചന്ദ് രാജ്പുത് അങ്ങനെ പലരും അദ്ദേഹത്തിന്റെ ശിഷ്യരായുണ്ട് . അദ്ദേഹത്തിന്റെ സ്കൂട്ടറിന്റെ പിന്നിലിരുന്നാണ് സച്ചിനെന്ന ബാലൻ അക്കാലത്ത് മുംബൈയിലെ പല സ്റേഡിയങ്ങളിലും ഓടിനടന്ന് കളിച്ച് റൺസടിച്ചുകൂട്ടിയത് . സച്ചിന് അദ്ദേഹം ആഗ്രഹിച്ച ആ ' വെൽ പ്ലെയ്ഡ് ' കിട്ടാനുള്ള ഭാഗ്യമുണ്ടായില്ല . അച്രേക്കർ വിടവാങ്ങിയപ്പോൾ അദ്ദേഹത്തിന് പ്രണാമമർപ്പിക്കാനെത്തിയ സച്ചിൻ അദ്ദേഹത്തിന് അന്ത്യചുംബനം അർപ്പിച്ചുകൊണ്ട് ഇങ്ങനെ പറഞ്ഞു " വെൽ പ്ലെയ്ഡ് സർ . . സ്വർഗ്ഗത്തിലും അങ്ങ് കോച്ചിങ്ങ് തുടരൂ . . " Courtesy : Deccan Herald


ഇന്ത്യ ആതിഥേയത്വമരുളുന്ന അണ്ടർ17 ഫുട്ബോൾ ലോകകപ്പ് കാണാൻ ആളില്ല . പ്രധാന മൽസരങ്ങൾ നടക്കുന്ന ഡൽഹിയിലെ ടിക്കറ്റ് വിൽപന മന്ദഗതിയിൽ . ടിക്കറ്റ് വിൽപനയ്ക്കായി സ്റ്റേഡിയത്തിൽ കൌണ്ടറുകൾ ആരംഭിച്ചെങ്കിലും ഫലം കണ്ടില്ല . മൽസരങ്ങൾ തുടങ്ങാൻ ദിവസങ്ങൾ മാത്രം അവശേഷിക്കേ സൌജന്യമായി ടിക്കറ്റ് നൽകി ആളെ കയറ്റേണ്ട അവസ്ഥയിലാണ് സംഘാടകർ . ഡൽഹിയിൽ നടക്കുന്ന മൽസരങ്ങളുടെ 20 ശതമാനം ടിക്കറ്റുകൾ മാത്രമാണ് ഓൺലൈനിൽ വിറ്റഴിഞ്ഞത് . അതേസമയം , ഓൾ ഇന്ത്യ ഫുട്ബോൾ ഫെഡറേഷൻറെ ആവശ്യപ്രകാരം ഇന്ത്യയുടെ ഗ്രൂപ്പ് മൽസരങ്ങൽ മുംബൈയിൽ നിന്ന് ഡൽഹിയിലേക്ക് മാറ്റിയിരുന്നു . തലസ്ഥാനമായ ഡൽഹിയിൽ മൽസരങ്ങൾ നടത്തിയാൽ വിജയിക്കുമെന്നായിരുന്നു പ്രതീക്ഷിച്ച . ലോകകപ്പ് നടക്കുന്ന മറ്റ് മൂന്ന് വേദികളും ടിക്കറ്റ് വിൽപനയിൽ ഡൽഹിയെക്കാൾ മുന്നിലാണ് . ഇന്ത്യയുടെ മൂന്ന് ഗ്രൂപ്പ് മൽസരങ്ങളടക്കം എട്ട് മൽസരങ്ങളാണ് ഡൽഹിയിൽ നടക്കുന്നത് . 600 , 300 , 150 , 60 എന്നിങ്ങനെയാണ് നിലവിലെ ടിക്കറ്റ് നിരക്ൿ . എന്നാൽ വിറ്റഴിഞ്ഞ ടിക്കറ്റുകളുടെ കൃത്യമായ വിവരം പുറത്തുവിടാനാകില്ലെന്ന് പ്രദേശിക സംഘാടക സമിതി ജോയി ബട്ടാചാര്യ പറഞ്ഞു .


പ ന്തി ൽ കൃ ത്രി മം കാ ട്ടി യ ശ്രീ ല ങ്ക ൻ ക്രി ക്ക റ്റ് ടീം നാ യ ക ൻ ദി നേ ശ് ച ണ്ഡി മ ൽ ന ട പ ടി ക്കു രു ക്കി ൽ . വെ സ്റ്റ് ഇ ൻ ഡീ സി നെ തി രാ യ ടെ സ്റ്റ് മ ത്സ ര ത്തി ൽ ച ണ്ഡി മ ൽ പ ന്തി ൽ കൃ ത്രി മം കാ ട്ടി യ താ യി ഐ സി സി ക ണ്ടെ ത്തി . ച ണ്ഡി മ ൽ ഐ സി സി യു ടെ പൊ രു മാ റ്റ ച ട്ട ത്തി ലെ 2.2.9 ലെ വ ൽ കു റ്റം ചെ യ്ത താ യി ഐ സി സി ട്വീ റ്റ് ചെ യ്തു . ന ട പ ടി പി ന്നീ ട് പ്ര ഖ്യാ പി ക്കും . സെ ൻറ് ലൂ സി യ യി ൽ ന ട ന്ന ടെ സ്റ്റി ൻറെ മൂ ന്നാം ദി നം ച ണ്ഡി മ ൽ പ ന്തി ൽ കൃ ത്രി മം കാ ട്ടി യ താ യി സം ശ യം ഉ യ ർ ന്ന തി നെ തു ട ർ ന്ന് അ ന്പ യ ർ മാ രാ യ ഇ യാ ൻ ഗു ഡും അ ലീം ദാ റും ചേ ർ ന്ന് പ ന്ത് മാ റു ക യും വെ സ്റ്റ് ഇ ൻ ഡീ സി ന് അ നു കൂ ല മാ യി അ ഞ്ചു പെ നാ ൽ റ്റി റ ൺ സ് ന ൽ കു ക യും ചെ യ്തി രു ന്നു . തീ രു മാ ന ത്തി ൽ പ്ര തി ഷേ ധി ച്ച് ശ്രീ ല ങ്ക ൻ ക ളി ക്കാ ൻ ഫീ ൽ ഡി ൽ ഇ റ ങ്ങാ ൻ വി സ മ്മ തി ച്ചു . ഇ തോ ടെ ര ണ്ടു മ ണി ക്കൂ ർ ക ളി ത ട സ പ്പെ ട്ടു . ദ ക്ഷി ണാ ഫ്രി ക്ക - ഓ സ്ട്രേ ലി യ വി വാ ദ ടെ സ്റ്റി ൽ ഓ സീ സ് ബാ റ്റ്സ്മാ ൻ കാ മ റൂ ൺ ബാ ൻ ക്രോ ഫ്റ്റ് ചെ യ്ത തി നു സ മാ ന മാ യ കു റ്റ മാ ണ് ച ണ്ഡി മ ലി നെ തി രേ യും ഐ സി സി ചു മ ത്തി യി ട്ടു ള്ള ത് . ബാ ൻ ക്രോ ഫ്റ്റി ൻറെ ക ള്ള ക്ക ളി യെ തു ട ർ ന്ന് നാ യ ക ൻ സ്റ്റീ വ് സ്മി ത്തി നും ഡേ വി ഡ് വാ ർ ണ ർ ക്കും ക്രി ക്ക റ്റി ൽ നി ന്നു വി ല ക്ക് ല ഭി ച്ചി രു ന്നു .


തന്നെപ്പോലെ സിനിമയിൽ പെട്ടുപോയ ആളാണ് മകൻ പ്രണവും എന്ന് മോഹൻലാൽ . അഭിനയിക്കാൻ ഒട്ടും താത്പര്യമില്ലായിരുന്നുവെന്നും പെട്ടുപോയി എന്നാണ് പ്രണവ് ആദ്യം പറഞ്ഞതെന്നും മോഹൻലാൽ വ്യക്തമാക്കി . വനിതയ്ക്ക് നൽകിയ അഭിമുഖത്തിൽ സംസാരിക്കുകയായിരുന്നു താരം . ”പ്രണവിന് അഭിനയിക്കാൻ അത്ര താത്പര്യമില്ലായിരുന്നു . പെട്ടുപോയി എന്നാണ് ആദ്യം പറഞ്ഞിരുന്നത് . സാവധാനം സിനിമയിലേക്ക് വരികയാണ് , ഇനി ഇഷ്ടപ്പെട്ടു തുടങ്ങണം . ഞാനും സിനിമയിൽ പെടുകയായിരുന്നു . ആദ്യമെല്ലാം അഭിനയിക്കാൻ എനിക്കും ഇഷ്ടമില്ലായിരുന്നു , പിന്നെ ആ ഒഴുക്കിൽ പെട്ടുപോയി , ” മോഹൻലാൽ പറയുന്നു . പ്രണവിൻറെ തലമുറയ്ക്ക് ഏറെ സാധ്യതകളുണ്ടെന്നും കൂടുതൽ യാത്ര ചെയ്യാനൊക്കെ മകൻറെ പ്രായത്തിൽ താനും ആഗ്രഹിച്ചിുന്നെങ്കിലും പല കാരണങ്ങൾ കൊണ്ട് കഴിയാതെ പോയി . പ്രണവിന്റെ യാത്രകൾ കാണുമ്പോൾ തനിക്കും സന്തോഷം തോന്നാറുണ്ടെന്നും മോഹൻലാൽ പറയുന്നു .


വിവാദത്തിൻറെ പശ്ചാത്തലത്തിൽ ഒരു അഡാർ ലവ് എന്ന സിനിമയിലെ ഗാനം പിൻവലിക്കുമെന്ന് സംവിധായകൻ ഒമർ ലുലു . യൂ ട്യൂബിൽ നിന്നും ഗാനം പിൻവലിക്കും . പാട്ടിനെതിരെ ഹൈദരാബാദില ഒരു സംഘം പരാതി നൽകിയിരുന്നു . പാട്ട് മതവികാരം വ്രണപ്പെടുത്തി എന്നിരോപിച്ചായിരുന്നു പരാതി . അതേസമയം ഹൈദരാബാദ് പൊലീസ് ഒമർ ലുലുവിനെതിരെ കേസെടുത്തിരുന്നു . രണ്ട് ദിവസം കൊണ്ട് അന്താരാഷ്ട്ര തലത്തിൽ വരെ വൈറലായ മലയാള സിനിമ അഡാർ ലൌവിലെ പ്രണയഗാനം മതവികാരം വ്രണപ്പെടുത്തിയെന്നാരോപിച്ചാണ് തെലങ്കാനയിൽ ഒരു സംഘം മുസ്ലീം യുവാക്കൾ ചിത്രത്തിലെ നായിക പ്രിയ പ്രകാശ് വാര്യർക്കെതിരെ ഹൈദരാബാദ് പൊലീസിൽ പരാതി നൽകിയത് . ചിത്രത്തിലെ മാണിക്യമലരായ പൂവി . . . . എന്ന ഗാനം പ്രവാചകനെ നിന്ദിക്കുന്ന തരത്തിലുള്ള പരാമർശങ്ങൾ അടങ്ങിയതാണെന്ന് യുവാക്കൾ പൊലീസിന് നൽകിയ പരാതിയിൽ പറയുന്നു . ഗാനം ഇംഗ്ലീഷിലേക്ക് തർജ്ജമ ചെയ്തപ്പോൾ ഇതിലെ പ്രവാചക വിരുദ്ധത വ്യക്തമായെന്നും ഇവരുടെ പരാതിയിൽ പറയുന്നുണ്ട് . യുവസംവിധായകൻ ഒമർ ലുലു അണിയിച്ചൊരുക്കുന്ന ഒരു അഡാർ ലൌ കൌമാരക്കാരുടെ പ്രണയവും സൌഹൃദവും പ്രമേയമാക്കുന്ന ചിത്രമാണ് . പ്രധാനവേഷങ്ങളിൽ പുതുമുഖങ്ങളെത്തുന്ന സിനിമയിൽ ഷാൻ റഹ്മാൻ സംഗീതം നൽകി വിനീത് ശ്രീനിവാസൻ ആലപിച്ച ഗാനമാണ് ആദ്യം വൈറലും ഇപ്പോൾ വിവാദത്തിലുമായിരിക്കുന്നത് . പി . എം . എ ജബ്ബാർ എന്ന മാപ്പിളപ്പാട്ട് രചയിതാവ് പതിറ്റാണ്ടുകൾക്ക് മുൻപ് എഴുതിയ ഗാനം ഷാൻ - വിനീത് ടീം പുതിയ ഈണത്തിൽ ചിത്രത്തിൽ ഉൾപ്പെടുത്തുകയായിരുന്നു . ഗാനത്തിലെ പ്രണയരംഗങ്ങളിലൂടെയാണ് പ്രിയ പ്രകാശ് വാര്യർ സൈബർ സെൻസേഷനായി മാറിയത് .


ഇതിന് മറുപടിയുമായി സംവിധായകൻ തന്നെ രംഗത്ത് എത്തിയത് . ചിത്രത്തിൻറെ ഡിവിഡി ഇറങ്ങുക ചിത്രത്തിൽ നിന്നും വെട്ടിമാറ്റിയ രംഗങ്ങളോടെ ആയിരിക്കുമെന്നാണ് സംവിധായകൻ ഒരു മാധ്യമത്തിന് നൽകി അഭിമുഖത്തിൽ പറയുന്നത് . രാജീവ് രവിയുടെ വാക്കുകൾ ഇങ്ങനെ , എഡിറ്റ് ചെയ്തപ്പോൾ നാലു മണിക്കൂർ നീണ്ടതായിരുന്നു ഈ സിനിമ . പിന്നീടു കുറച്ചതാണ് . രണ്ടര മണിക്കൂറെ സിനിമയുടെ സമയം പാടുള്ളു എന്നു തീരുമാനിച്ചത് ആരാണെന്നറിയില്ല . ചിലപ്പോൾ അതിലും കൂടൂതൽ സമയം വേണ്ടിവരും . കമ്മട്ടിപ്പാടം അത്തരമൊരു സിനിമയാണ് . കമ്മട്ടിപ്പാടത്തിൻറെ ഡിവിഡി നാലു മണിക്കൂറായിരിക്കും . എഡിറ്റ് ചെയ്തപ്പോൾ ഒഴിവാക്കേണ്ടിവന്ന കഥാപാത്രങ്ങൾ , ഉപകഥകൾ , സന്ദർഭങ്ങൾ എന്നിവയെല്ലാം ഇതിൽ കാണാം . വീട്ടിലിരുന്നു സ്വതന്ത്രമായി കാണുന്നവർക്ക് അതെല്ലാം ആസ്വദിക്കാനുള്ള സ്വാതന്ത്ര്യമുണ്ടല്ലോ .


ഫേസ്ബുക്കിൻറെ സുരക്ഷാപിഴവുകൾ ചൂണ്ടിക്കാണിക്കുന്നവർക്ക് പാരിതോഷികം നൽകുന്ന ‘ബഗ് ബൌണ്ടി’ പദ്ധതിയിൽ നിന്ന് പത്തുവയസുകാരൻ സ്വന്തമാക്കിയത് 6.6 ലക്ഷം രൂപ . ഫേസ്ബുക്കിന് കീഴിലുള്ള ഫോട്ടോഷെയറിങ് വെബ്സൈറ്റായ ഇൻസ്റ്റഗ്രാമിലെ സുരക്ഷാപ്പിഴവാണ് ഫിൻലൻഡിൽ നിന്നുള്ള ജാനി എന്ന ഈ പത്തുവയസ്സുകാരൻ കണ്ടെത്തിയത് . ‘ബഗ് ബൌണ്ടി’ പരിപാടിയിൽ ഏറ്റവും കുറവ് പ്രായത്തിൽ വലിയ തുക നേടിയെടുത്തു എന്ന റെക്കോഡിന് ഉടമയായിരിക്കുകയാണ് ജാനി . ഇൻസ്റ്റഗ്രാമിൽ അംഗമാകാതെ തന്നെ , അതിലേ ഫോട്ടോകൾക്ക് വരുന്ന കമൻറുകളും ഫോട്ടോ ക്യാപ്ഷനുകളും നീക്കം ചെയ്യാൻ സാധിക്കും എന്നാണ് ഈ പത്തുവയസുകാരൻ കണ്ടെത്തിയത് . ജസ്റ്റിൻ ബീബറുടെ കമൻറ് പോലും എനിക്ക് ഈ വഴി മായ്ച്ചു കളയാനാകുമായിരുന്നു , സമ്മാന വിവരം പുറത്തുവന്ന ശേഷം ജാനി ഒരു ഫിനീഷ് പത്രത്തിന് നൽകിയ അഭിമുഖത്തിൽ പറഞ്ഞു . തങ്ങളുടെ കക്ഷികളെ വച്ച് ഫേസ്ബുക്കിലും അതിൻറെ അനുബന്ധ സൈറ്റുകളിലേയും പിഴവ് കണ്ടെത്തുന്ന ‘ബഗ് ബൌണ്ടി’ തുടങ്ങിയത് 2011 ലാണ് . ഇതുവരെ 2400ലേറെ നിർദേശങ്ങൾ ഫേസ്ബുക്കിന് ഇതിലൂടെ ലഭിച്ചു . തിരഞ്ഞെടുക്കപ്പെട്ട എണ്ണൂറിലേറെപ്പേർക്ക് നിർദേശത്തിൻറെ ഗൌരവം അനുസരിച്ച് പാരിതോഷികം നൽകി . ഇതിൽ ഏറ്റവും അധികം നേട്ടം ഉണ്ടാക്കിയത് ഇന്ത്യക്കാരാണ് . 43 ലക്ഷം അമേരിക്കൻ ഡോളർ ‘ബഗ് ബൌണ്ടി’ പരിപാടി വഴി ഫേസ്ബുക്ക് വിതരണം ചെയ്തിട്ടുണ്ട് .


പരിധിവിട്ട സെൽഫി ഭ്രമത്തിനെതിരെ ബിഗ് ബിയുടെ മുന്നറിയിപ്പ് . അശ്രദ്ധമായ സെൽഫിയെടുപ്പിൽ ഒട്ടേറെ ജീവൻ പൊലിഞ്ഞ സാചര്യത്തിലാണ് അമിതാഭ് ബച്ചൻ ജാഗ്രത പുലർത്താൻ ഉപദേശവുമായി രംഗത്തുവന്നത് . സെൽഫിയെടുക്കുന്നതി നിടെ ഒ ട്ടേറെ പേർക്ക് അപകടം സംഭവിച്ചു . അതുകൊണ്ട് സെൽഫിയെടുക്കു മ്പോൾ ജാഗ്രത പുലർത്തണമെന്ന് മധ്യപ്രദേശിൽ കല്യാണ ജ്വല്ലറിയുടെ ഉദ് ഘാടന ചടങ്ങിൽ പ ങ്കെടുക്കവെ ബച്ചൻ പറഞ്ഞു . ജ്വല്ലറിയുടെ ബ്രാൻഡ് അംബാസിഡറായ ബച്ചൻ ഭാര്യയും എം . പിയുമായ ജയബച്ചനൊപ്പമാണ് ചടങ്ങിന് എത്തിയത് . എവിടെ പോയാലും സാധാരണ നമ്മൾ പത്ത് ഫോ ട്ടോയെങ്കിലും എടുക്കും . എന്നാൽ ഇപ്പോൾ ഒരു സെൽഫി നിർബന്ധമായി മാറിയിരിക്കുന്നുവെന്നും ബച്ചൻ പറഞ്ഞു . വേദിയിൽ ജനക്കൂട്ടത്തെ സാക്ഷിയാക്കി സെൽഫിയെടുക്കാൻ സംഘാടകർ അഭ്യർഥിച്ചപ്പോഴായിരുന്നു താരത്തിൻറെ പ്രതികരണം . താരത്തിനും ഭാര്യക്കുമൊപ്പമുള്ള നിമിഷം പകർത്താൻ തിരക്കുകൂട്ടിയ ആരാധക രോടായി താരം പറഞ്ഞു ‘നിങ്ങ ളുമായുള്ള കൂടിക്കാഴ് ച എനിക്ക് സന്തോഷം തരുന്നു , അതുകൊണ്ട് വീണ്ടും വീണ്ടും ഇവിടെ വരാൻ തോന്നുന്നു’ .


ഐപിഎൽ പതിനൊന്നാം സീസണിൽ ഫൈനലിലെത്തിയതിൻറെ സന്തോഷത്തിലാണ് ചെന്നൈ സൂപ്പർ കിംഗ്സ് . ഒന്നാം ക്വാളിഫയറിൽ ഡുപ്ലസിസിൻറെ തകർപ്പൻ അർദ്ധ സെഞ്ചുറിയാണ് ചെന്നൈയ്ക്ക് ഫൈനൽ ടിക്കറ്റ് നേടിക്കൊടുത്തത് . സൺറൈസേഴ്സിനെതിരെ രണ്ട് വിക്കറ്റിനായിരുന്നു തലയുടെയും സംഘത്തിൻറെയും ജയം . സൺറൈസേഴ്സിനെതിരായ ജയം ഡ്രസിംഗ് റൂമിൽ ചെന്നൈ താരങ്ങൾ ആഘോഷമാക്കി . എന്നാൽ ഡ്വെയ്ൻ ബ്രാവോയുടെ സംഗീതവും നൃത്തവുമായിരുന്നു ആഘോഷത്തിലെ സവിശേഷത . ചെന്നൈ നായകൻ എംഎസ് ധോണിക്ക് ആദരമായിട്ടായിരുന്നു ബ്രാവോയുടെ നൃത്തം . ഇന്ത്യൻ താരം ഹർഭജൻ സിംഗും ബ്രാവോയ്ക്കൊപ്പം പാട്ടും നൃത്തവുമായി ഒപ്പംകൂടി . ചെന്നൈ സൂപ്പർ കിംഗ്സ് ട്വിറ്ററിലൂടെ ബ്രാവോയുടെയും ഭാജിയുടെയും നൃത്തത്തിൻറെ വീഡിയോ പങ്കുവെച്ചിട്ടുണ്ട് .


കോടിക്കണക്കിന് പേരാണ് ഒരോ ദിവസവും ഫേസ്ബുക്കിൽ പോസ്റ്റിടുന്നത് . അതിനാൽ തന്നെ എന്താണ് ഒരോ ഉപയോക്താവും പോസ്റ്റ് ചെയ്യുന്നതിൻറെ ഉള്ളടക്കം എന്ന് അറിയാൻ ചിലപ്പോൾ ഫേസ്ബുക്കി സാധിച്ചെന്ന് വരില്ല . ഇതിനാൽ തന്നെ ഫേസ്ബുക്ക് തങ്ങളുടെ ഇൻറേണൽ ആർട്ടിഫിഷൽ സംവിധാനം മാറ്റപ്പണിഞ്ഞതായി റിപ്പോർട്ട് . രുപതിലധികം ഭാഷകളിൽ നിന്നുള്ള ആയിരക്കണക്കിന് പോസ്റ്റുകൾ വായിക്കാനും അവയിൽ എന്താണ് പറയുന്നതെന്ന് മനസിലാക്കാനും ഈ ടൂളിന് സാധിക്കും എന്നാണ് ടെക് സൈറ്റായ മാഷബിൾ റിപ്പോർട്ട് ചെയ്യുന്നത് . ഡീപ് ടെക്സ്റ്റ് എന്നാണു ഈ ടൂളിൻറെ പേര് . ഫേസ്ബുക്ക് ബോട്ട് പ്ലാറ്റ്ഫോമിലെ എൻജിനീയർമാരാണ് ഇത് വികസിപ്പിച്ചെടുത്തത് . മനുഷ്യരെപ്പോലെ കാര്യങ്ങൾ ആഴത്തിൽ മനസിലാക്കാനും വിവേചിച്ചറിയാനും ഭാവിയിൽ ഈ സംവിധാനത്തിലൂടെ സാധിക്കും . പ്രത്യേക സ്ഥലങ്ങളിലെ പ്രത്യേകതരം ഭാഷകൾ വരെ മനസിലാക്കാൻ കഴിവുള്ളതായിരിക്കും ഈ ടൂൾ എന്ന് ഫെയ്സ്ബുക്ക് വിശദമാക്കുന്നുണ്ട് . കൂടാതെ ഗ്രൂപ്പ് ചർച്ചകളിലെ സംസാരവിഷയങ്ങളും ആനുകാലിക വിഷയങ്ങളുമെല്ലാം മനസിലാക്കാൻ ഇതിനു സാധിക്കും . പ്രധാനമായും ടെക്സ്റ്റ് പോസ്റ്റുകളെയാണ് ഈ സംവിധാനം വഴി ഫേസ്ബുക്ക് ലക്ഷ്യം വയ്ക്കുന്നത് . ഫേസ്ബുക്കിൻറെ പ്രോഡക്ഷൻ സംവിധാനത്തിൻറെ ഭാഗമാകുന്ന ഡീപ് ടെക്സ്റ്റ് , ആളുകൾക്ക് വീണ്ടും കാണാൻ ഇഷ്ടമുള്ള പോസ്റ്റുകളെയും , കാണുംതോറും ശല്യമായി തോന്നുന്ന സ്പാംമുകളെയും വേർതിരിച്ചറിയാനും ഡീപ് ടെക്സ്റ്റിന് സാധിക്കും . അതുകൊണ്ടുതന്നെ ഡീപ് ടെക്സ്റ്റ് തങ്ങളുടെ മാർക്കറ്റിംഗ് സംവിധാനത്തിനും മികച്ച ബ്രേക്ക് നൽകും എന്നാണ് ഫേസ്ബുക്കും പ്രതീക്ഷിക്കുന്നത് .


തായ്വാൻ കമ്പനിയായ എയ്സർ ലോകത്തെ ആദ്യ ‘കർവ്ഡ് സ്ക്രീൻ’ ലാപ്ടോപ്പ് ഇന്ത്യയിൽ അവതരിപ്പിച്ചു . ‘പ്രെഡേറ്റർ 21X നോട്ട്ബുക്ക്’ ( Predator 21X ) എന്നാണീ ഗാഡ്ജറ്റിന്റെ പേര് . അതായത് ഉൾവശത്തേക്ക് വളഞ്ഞ ലാപ്ടോപ്പ് . ഡിസംബർ 18 മുതൽ ഇന്ത്യയിൽ ലഭ്യമാകുന്ന ലാപ്ടോപ്പിന് ഫ്ലിപ്കാർട്ടിൽ പ്രീഓർഡറുകൾ സ്വീകരിച്ച് തുടങ്ങും . 6 , 99 , 999 രൂപയാണ് വില . 21 ഇഞ്ചാണ് ( 53 സെന്റിമീറ്റർ ) സ്ക്രീനിന്റെ വലിപ്പം . 2560X1440 സ്ക്രീൻ റിസൊല്യൂഷനുളള ( 2കെ ) ഡിസ്പ്ലേയാണ് സ്ക്രീനിന്റേത് . നമ്മുടെ കണ്ണുകൾ നൽകുന്നത് ഇടതുവശത്ത് നിന്ന് വലത്തേക്കുളള വളഞ്ഞൊരു കാഴ്ചയാണ് . അതിന് ചേരുന്ന രീതിയിലുള്ള ദൃശ്യങ്ങളാണ് പ്രിഡേറ്റർ നൽകുക . വീഡിയോ ഗെയിം പോലുളള ഇന്ററാക്ടീവ് ദൃശ്യങ്ങൾ പ്രിഡേറ്ററിലുടെ പുറത്തുവരുമ്പോൾ അതിന് മറ്റൊരു തലം ലഭിക്കും . സ്വീഡനിലെ ടോബി കമ്പനി വികസിപ്പിച്ചെടുത്ത ‘ഐട്രാക്കിങ്’ സാങ്കേതികവിദ്യയും പ്രെഡേറ്ററിൽ ഉൾപ്പെടുത്തിയിട്ടുണ്ട് . കണ്ണുകൾകൊണ്ട് സ്ക്രീനിലെ വീഡിയോ ഗെയിമുകൾ നിയന്ത്രിക്കാം എന്നതാണ് ഐട്രാക്കിങ് വിദ്യയുടെ പ്രയോജനം . കൈകളൊഴിവാക്കി കണ്ണുകൾകൊണ്ട് ഗെയിം കളിക്കാൻ ഇതുവഴി സാധിക്കുമെന്ന് ഏസർ അവകാശപ്പെടുന്നു . ജർമനിയിലെ ബർലിനിൽ ഐ . എഫ് . എ . രാജ്യാന്തര ഇലക്ട്രോണിക്സ് പ്രദർശനമേളയിൽ 2016ലാണ് ഈ ലാപ്ടോപ്പ് ഔദ്യോഗികമായി അവതരിപ്പിക്കപ്പെത് .